സംസ്ഥാനത്തെ തിയേറ്ററുകൾ തുറക്കാൻ തീരുമാനം ; സെക്കന്റ് ഷോ അനുവദിക്കില്ല -\nHome News Desk സംസ്ഥാനത്തെ തിയേറ്ററുകൾ തുറക്കാൻ തീരുമാനം ; സെക്കന്റ് ഷോ അനുവദിക്കില്ല\nസംസ്ഥാനത്തെ തിയേറ്ററുകൾ തുറക്കാൻ തീരുമാനം ; സെക്കന്റ് ഷോ അനുവദിക്കില്ല\nസംസ്ഥാനത്തെ തിയേറ്ററുകൾ തുറക്കുന്നത് സംബന്ധിച്ച് തീരുമാനമായി. മുഖ്യമന്ത്രിയുമായി സിനിമാ സംഘടന പ്രതിനിധികൾ നടത്തിയ കൂടിക്കാഴ്ചയ്ക്ക് ശേഷമാണ് പുതിയ സിനിമ പ്രദർശനം സംബന്ധിച്ച് തീരുമാനം എടുത്തത്. ഇന്ന് വൈകുന്നേരം കൊച്ചിയിൽ തിയേറ്റർ എന്ന് തുറക്കും എന്ന് സംബന്ധിച്ച് ഫിലിം ചേംബർ പ്രഖ്യാപനം നടത്തും.\nഅതേസമയം നേരത്തെ ജനുവരി5ന് തിയേറ്റർ തുറക്കാൻ സർക്കാർ അനുമതി നൽകിയെങ്കിലും അത് മാറ്റിയിരുന്നു. അതിന് പിന്നാലെയാണ് പുതിയ തീരുമാനം. തിയേറ്റർ അടഞ്ഞുകിടന്ന സമയത്തെ വൈദ്യുതി ഫിക്‌സഡ് ചാർജിനൊപ്പം വിനോദ നികുതിയിൽ ഇളവ് അനുവദിക്കുന്ന കാര്യം പരിഗണിക്കാമെന്ന് മുഖ്യമന്ത്രി ഉറപ്പ് നൽകിയിട്ടുണ്ടെന്നും സംഘടനാ പ്രതിനിധികൾ പറഞ്ഞു. അതേസമയം സെക്കന്‍ഡ് ഷോ അനുവദിക്കാന് സാധിക്കില്ലെന്ന് മുഖ്യമന്ത്രി പിണറായി വിജയന് അറിയിച്ചിട്ടുണ്ട്.\nRead also:പല്ലില്ലാത്ത മോണകാട്ടി ചിരിച്ച് പാപ്പിയമ്മ പറയുന്നു ഈ കുഞ്ഞുവീടിന് ഒരു കതക് വേണം; സോഷ്യൽ ഇടങ്ങളിൽ തിളങ്ങി 98 കാരി മോഡൽ\nജനുവരി 13 ന് റിലീസ് നിശ്ചയിചിരിക്കുന്ന വിജയ്യുടെ തമിഴ് ചിത്രം മാസ്റ്റർ ആകും തിയേറ്ററുകൾ വീണ്ടും തുറക്കുമ്പോൾ പ്രദർശിപ്പിക്കുന്ന ആദ്യ ചിത്രം.\nStory Highlights: Theatre opens kerala


ജിയോയ്ക്ക് എതിരായ പോരാട്ടത്തിൽ എയർടെൽ എന്ത് കൊണ്ട് മുന്നിട്ട് നിൽക്കുന്നു? കാരണം അറിയാം - marketfeed Malayalam\nWritten by Amal Akshy Posted on May 20, 2021 May 21, 2021 Less than0min read\nഒരു കാലത്ത് ഇന്ത്യയിൽ അനേകം ടെലികോം സേവന ദാതാക്കൾ പ്രവർത്തനം നടത്തിയിരുന്നു.6 മുതൽ7ടെലികോം ഓപ്പറേറ്റർമാരിൽ ഇഷടം ഉള്ളവരെ ഉപഭോക്താവിന് തെരഞ്ഞെടുക്കാമായിരുന്നു. എന്നാൽ റിലയൻസ് ജിയോയുടെ വരവോട് കൂടി സ്വകാര്യ ടെലികോം ദാതാക്കൾ മൂന്നായി ചുരുങ്ങി. ജിയോ, എയർടെൽ, വോഡഫോൺ ഐഡിയ എന്നിവയാണ് ഇത്. എയർടെല്ലും വോഡഫോൺ ഐഡിയയും നിലവിൽ എ.ജി.ആർ കടബാധ്യതയിലാണുള്ളത്.\nവരിക്കാരുടെ എണ്ണം നോക്കിയാൽ നിലവിൽ ജിയോയും എയർടെല്ലുമാണ് മുന്നിൽ നിൽക്കുന്നത്. എന്നാൽ മുകേഷ് അംബാനിയുടെ ജിയോയുമായി നോക്കിയാൽ ഭാരതി എയർടെൽ സാമ്പത്തികമായി ദുർബലമായി നൽക്കുന്നത് കാണാം. ഇതിനാലാണ് പലരും ചോദിക്കുന്നത് എന്താണ് ജിയോയിൽ നിന്നും എയർടെല്ലിനെ വ്യത്യസ്തമാക്കുന്നത് എന്ന്. എയർടെല്ലിന് ജിയോക്ക് മുന്നിൽ പിടിച്ച് നൽക്കാൻ ആകുമോ ? ഈ ചോദ്യങ്ങൾക്ക് ഉള്ള ഉത്തരമാണ് മാർക്കറ്റ്ഫീഡ് ഇന്ന് അന്വേഷിക്കുന്നത്.\nഎയർടെൽ ക്യു4ഫലം\n2021 മെയ് 17 തിങ്കളാഴ്ചയാണ് ഭാരതി എയർടെലിന്റെ നാലാം പാദ ഫലം പുറത്തുവന്നത്. ഇത് മൊത്തത്തിൽ നല്ലതാണെന്ന് തന്നെ പറയാം. എന്നാൽ ഇത് അനലിസ്റ്റുകളുടെ പ്രതീക്ഷയ്ക്ക് ഒത്ത് ഉയർന്നില്ല. തുടർന്ന് ഓഹരി അന്ന് 2.25 ശതമാനം ഇടിവ് രേഖപ്പെടുത്തി.\nകമ്പനിയുടെ വരുമാനം മുൻ വർഷത്തേക്കാൾ 17.5 ശതമാനം വർദ്ധിച്ച് 18338 കോടി രൂപയായി. എന്നാൽ മുൻ പാദത്തെ അപേക്ഷിച്ച് ഇത് 2.9 ശതമാനം കുറവാണ്.\nനാലാം പാദത്തിൽ കമ്പനിയുടെ അറ്റാദായം 759 കോടി രൂപയായി രേഖപ്പെടുത്തി. പോയവർഷം ഇതേകാലയളവിൽ കമ്പനി 5237 കോടി രൂപയുടെ നഷ്ടം രേഖപ്പെടുത്തിയിരുന്നു.\nകമ്പനിയുടെ എ.ആർ.പി.യു 166 രൂപയിൽ നിന്നും 145 രൂപയായി കുറഞ്ഞു. അതേസമയം4ജി ഉപഭോക്താക്കളുടെ എണ്ണം 31 ശതമാനം വർദ്ധിച്ച് 4.3 കോടിയായി. മുൻ പാദത്തെ അപേക്ഷിച്ച് 8.3 ശതമാനത്തിന്റെ വർദ്ധനവാണ് ഉണ്ടായത്.\nകമ്പനിയുടെ മൊബെെൽ ബിസിനസിൽ നിന്നുള്ള വരുമാനം 19 ശതമാനം വർദ്ധനവ് രേഖപ്പെടുത്തി. എയർടെൽ ബ്രോഡ്ബാൻഡ് വരുമാനം 27 ശതമാനം ഉയർന്നു. വരിക്കാർ 2.74 ലക്ഷമായി വർദ്ധിച്ചു.\nഇന്ത്യ, ആഫ്രിക്ക എന്നീ രാജ്യങ്ങളിൽ നിന്നാണ് കമ്പനിക്ക് പ്രധാനമായും വരുമാനം ലഭിക്കുന്നത്. എയർടെൽ ആഫ്രിക്കയിൽ നിന്നുള്ള പ്രതിവർഷ വരുമാനം 21.7 ശതമാനം വർദ്ധനവ് രേഖപ്പെടുത്തി.\nജിയോയും എയർടെല്ലും നേർക്കുനേർ നിൽക്കുമ്പോൾ\nശക്തരായ എതിരാളിയായി റിലയൻസ് ജിയോ രംഗത്തുള്ളപോയും അടിപതറാതെ ഉറച്ചു നിൽക്കാൻ ഭാരതി എയർടെല്ലിന് സാധിച്ചു. എയർടെൽ ശക്തമായി തിരിച്ചു വരുമെന്ന് പറയാൻ ചില കാരണങ്ങളുണ്ട്. അവ പരിശോധിക്കാം.\n2021 മാർച്ച് വരെ ജിയോയാണ് 41 കോടി വരിക്കാരുമായി വിപണിയിൽ മുന്നിൽ നിന്നിരുന്നത്. എയർടെല്ലിന് 34.4 കോടി വരിക്കാർ മാത്രമാണ് ഉണ്ടായിരുന്നത്.\nഎന്നിരുന്നാലും ജിയോയുടെ ഉപഭോക്താക്കൾ എല്ലാം അവരുടെ സേവനങ്ങൾ സ്ഥിരമായി ഉപയോഗിക്കുന്നില്ല. ട്രായുടെ കണക്കുകൾ പ്രകാരം ജിയോയുടെ ആക്ടീവ് യൂസർ നിരക്ക് എന്നത് 78.15 ശതമാനമാണ്. അതേസമയം എയർടെല്ലിന്റെ ആക്ടീവ് യൂസർ നിരക്ക് 97.47 ശതമാനമാണ്.\n2021 ജനുവരിയിൽ എയർടെൽ ജിയോയേക്കൾ മൂന്ന് മടങ്ങ് വരിക്കാരെ അധികമായി ചേർത്തു. ജിയോ2കോടി വരിക്കാരെ സ്വന്തമാക്കിയപ്പോൾ ഭാരതി എയർടെൽ6കോടി വരിക്കാരെ സ്വന്തമാക്കി. തുടർച്ചയായ ആറ് മാസമായി ജിയോയെ പിന്തള്ളി മുന്നേറുകയായിരുന്നു എയർടെൽ. എന്നാൽ ഫെബ്രുവരിയോടെ കളി മാറി. എയർടെല്ലിനേക്കാൾ6ലക്ഷം വരിക്കാരെയാണ് ജിയോ ഇക്കാലയളവിൽ സ്വന്തമാക്കിയത്. കൊവിഡ് രണ്ടാം തരംഗം എയർടെല്ലിന്റെ വരിക്കാരുടെ എണ്ണത്തെ സാരമായി ബാധിച്ചു.\nട്രായുടെ കണക്കുകൾ പ്രകാരം, ജിയോയുടെ ഇന്ത്യയിലെ ബ്രോഡ്ബാൻഡ് ബിസിനസിൽ 41 കോടി വരിക്കാരാണുള്ളത്. എയർടെല്ലിന് 17 കോടി വരിക്കാരുമുണ്ട്.\nഎന്നിരുന്നാലും എയർടെല്ലിന്റെ ബ്രോഡ്ബാൻഡ് ബിസിനസിനെ വില കുറച്ചുകാണരുത്. എയർടെൽ എക്‌സ്ട്രീമിലൂടെ കമ്പനി പ്രതിമാസം 10000 മുതൽ 20000 പേരെ വരെ ഇതിലേക്ക് എത്തിച്ചിരുന്നു. ഇപ്പോൾ ഇത് 90000 ആയി വർദ്ധിപ്പിക്കാൻ കമ്പനിക്ക് സാധിച്ചിട്ടുണ്ട്. 2021 ന്റെ ആദ്യ 3-4 മാസങ്ങളിൽ 72 ലധികം നഗരങ്ങളെ പട്ടികയിൽ ഉൾപ്പെടുത്തുന്ന നിരവധി ചെറുകിട കേബിൾ ഓപ്പറേറ്റർമാരെ എയർടെൽ ഇതിനായി നിയമിച്ചു.\nഇന്റർനെറ്റ് സേവനങ്ങൾ, ടിവി ചാനലുകൾ, ഒടിടി പ്ലാറ്റ്ഫോമുകൾ എന്നിവ ഒന്നിൽ നിന്ന് ലഭ്യമാകുന്ന ബണ്ടിൽഡ് പാക്കേജുകൾ ഇത് വാഗ്ദാനം ചെയ്യുന്നു. വ്യക്തികളുടെയും കോർപ്പറേറ്റുകളുടെയും വർക്ക്-ഫ്രം-ഹോം പാക്കേജുകളും ഇതിലൂടെ കമ്പനി നൽകി വരുന്നു.\nടെലികോം ഇതര ബിസിനസ്സ്\nടെലികോം ഇതര ബിസിനസിൽ നിന്നും ജിയോയ്ക്ക് വെറും ആറ് ശതമാനം വരുമാനം മാത്രമാണ് ലഭിക്കുന്നത്. അതേസമയം എയർടെല്ലാകട്ടെ ഈ മേഖലയിൽ നിന്നും 21 ശതമാനം വരുമാനമാണ് കെെവരിക്കുന്നത്. ഇത് കമ്പനിയുടെ വളരെ വലിയ ഒരു മുതൽ കൂട്ടായി കാണാം. കാരണം ടെലികോം മേഖലയിൽ ഒരു പ്രതിസന്ധിയുണ്ടായാൽ പോലും എയർടെല്ലിനെ അത് പൂർണമായും ബാധിക്കില്ല. Airtel Xtream, Airtel DTH, Airtel Payments Bank എന്നിവ കമ്പനിയുടെ ടെലികോം ഇതര ബിസിനസിൽ ഉൾപ്പെടും.\nകൊവിഡ് ലോക്ക്ഡൗണിനെ തുടർന്ന് എയർടെൽ ഇന്ത്യക്ക് 80 ലക്ഷം ഉപഭോക്താക്കളെ ആദ്യ പാദത്തിൽ നഷ്ടമായിരുന്നു. അതേസമയം എയർടെൽ ആഫ്രിക്ക 1 കോടിക്ക് അടുത്ത് ഉപഭോക്താക്കളെ സ്വന്തമാക്കി. ഭാരതി എയർടെല്ലിന്റെ ഏകീകൃത വരുമാനത്തിന്റെ 30 ശതമാനവും എയർടെൽ ആഫ്രിക്കയിൽ ഉൾപ്പെടുന്നു. കഴിഞ്ഞ കുറച്ച് വർഷങ്ങളായി ഇത് സ്ഥിരമായി വർദ്ധിച്ചു കൊണ്ടിരിക്കുകയാണ്.\nഇന്ത്യയിൽ 5ജി നെറ്റ്‌വർക്ക് അവതരിപ്പിക്കാൻ പദ്ധതിയിടുന്നതായി ജിയോ ഇതിനോട് അകം തന്നെ പ്രഖ്യാപിച്ചിട്ടുണ്ട്. ഇതിനകം തന്നെ ഹൈദരാബാദിലെ വ്യാവസായിക മേഖലയിൽ5ജി നെറ്റ്‌വർക്ക് പരീക്ഷിച്ചതായി എയർടെല്ലും കഴിഞ്ഞ വർഷം വ്യക്തമാക്കി.4ജി നെറ്റുവർക്ക് മാത്രം വിതരണം ചെയ്യുന്നതിനാൽ പുതിയ പ്രദേശങ്ങളിലേക്ക് തങ്ങളുടെ സേവനം വ്യാപിപ്പിക്കുകയെന്നത് റിലയൻസ് ജിയോയെ സംബന്ധിച്ചിടത്തോളം പ്രയാസകരമാകില്ല. എന്നാൽ 2ജി, 3ജി സേവനങ്ങൾ നൽകിവരുന്നതിനാൽ എയർടെല്ലിന് ഇത് അത്ര എളുപ്പമായേക്കില്ല. അതേസമയം5ജി പ്രോജക്റ്റ് മുന്നോട്ട് കൊണ്ടുപോകുന്നതിനായി അത്തരം കമ്പനികൾ ഏറ്റെടുക്കുന്നതിനോ അവരുമായി സഖ്യത്തിലേർപ്പെടുന്നതിനോ ജിയോ സജീവമായി പ്രവർത്തിക്കുന്നു.\nഎയർടെല്ലിന്റെ എ.ആർ.പി.യു 166 രൂപയിൽ നിന്നും 145 രൂപയായി കുറഞ്ഞു അതേസമയം ജിയോയുടെ എ.ആർ.പി.യു ഈ പാദത്തിൽ 151 രൂപയിൽ നിന്നും 138 രൂപയായി കുറഞ്ഞു. ഈ വീഴ്ചയ്ക്കുള്ള കാരണമെന്താണ് ? ട്രായ് ഇന്റർകണക്ട് യൂസേജ് ചാർജ് റദ്ദാക്കിയതാണ് ഐ.ആർ.പി.യു കുറയാൻ കാരണമായത്. ഒരു നെറ്റുവര്‍ക്കില് നിന്നും മറ്റൊരു നെറ്റുവര്‍ക്കിലേക്ക് വിളിക്കുമ്പോള് കോള് പോകുന്ന നെറ്റുവർക്ക് കോൾ എടുക്കുന്ന നെറ്റുവർക്കിന് നൽകേണ്ട തുകയാണ് ഐ.യു.സി അഥവ ഇന്റർകണക്ട് യൂസേജ് ചാർജ്. ഇത്തരത്തിൽ എത്രത്തോളം കോളുകൾ ലഭിക്കുന്നുവോ അത്രത്തോളം പണം ഐയുസിക്ക് ലഭിച്ചിരുന്നു. ജിയോ ഐ.യു.സിയുടെ നെറ്റ് റിസീവർ ആയിരുന്നപ്പോൾ വോഡഫോൺ നെറ്റ് ദാതാവായി മാറി. എയർടെൽ ഇതിനിടയിലായി തന്നെ നിന്നു. ഐ‌യു‌സിയുടെ സ്ക്രാപ്പേജ് എയർടെല്ലിനെ ബാധിച്ചു. എന്നാൽ അതിനേക്കാൾ ഏറെ ജിയോയ്ക്കാണ് അത് തിരിച്ചടിയായത്.\nടെലികോം മേഖലയിലെ പ്രതികൂല സാഹചര്യങ്ങൾ തിരിച്ചറിഞ്ഞ്\nബിസിനസിൽ വളച്ച കെെവരിക്കാൻ എയർടെല്ലിന് സാധിച്ചുവെന്നതാണ് ശ്രദ്ധേയമായ കാര്യം. കമ്പനിയുടെ മാനേജ്മെന്റ് തലത്തിൽ മികച്ച പ്രകടനം നടന്നതായി കാണാം. കുറഞ്ഞ വരുമാനമുള്ള ഉപഭോക്താക്കൾക്കായി എയർടെൽ ഒരു കൂട്ടം സൗജന്യ റീചാർജ് പാക്കേജുകൾ പ്രഖ്യാപിച്ചിരുന്നു. കൊവിഡിന്റെ രണ്ടാം തരംഗത്തിൽ 5.5 കോടിയിലധികം ഉപയോക്താക്കൾക്ക് ഇതിന്റെ പ്രയോജനം ലഭിച്ചു. കമ്പനി നെറ്റുവർക്ക് വികസനത്തിലേക്കുള്ള പാതയിലാണ്. 5ജി നെറ്റുവർക്കിന്റെ പ്രവർത്തനം എങ്ങനെ പുരോഗമിക്കുന്നുവെന്ന് നിരീക്ഷിച്ചു വരികയാണ് എയർടെൽ.\nPrevious story :നഷ്ടം നികത്തി യുഎസ് വിപണി, നിഫ്റ്റിക്ക് ഇന്ന് 15000 നിലനിർത്താനാകുമോ? - പ്രീമാർക്കറ്റ് റിപ്പോർട്ട്\nNext story :ചൊവ്വാഴ്ചത്തെ നേട്ടം നഷ്ടപ്പെടുത്തി നിഫ്റ്റി, മെറ്റൽ ഓഹരികൾ കൂപ്പുകുത്തി- പോസ്റ്റ്മാർക്കറ്റ് റിപ്പോർട്ട്


Gang rape again in Uttar Pradesh | ഉത്തർപ്രദേശിൽ വീണ്ടും കൂട്ട ബലാത്സംഗം;തട്ടിക്കൊണ്ടുപോയത് പോലീസ് കാറിൽ, സിആർപിഎഫ് ജവാനടക്കം അറസ്റ്റിൽ - Malayalam Oneindia\n32 min ago കോവിഡ്: നിയമലംഘനങ്ങള്‍ക്കെതിരെ നടപടി കടുപ്പിച്ചു പോലീസ്\n38 min ago യുഎസ് പ്രസിഡന്‍റ് തിരഞ്ഞെടുപ്പ്; ട്രംപും ജോ ബൈഡനും തമ്മിലുള്ള ആദ്യ സംവാദം അല്‍പസമയത്തിനുള്ളില്\nഉത്തർപ്രദേശിൽ വീണ്ടും കൂട്ട ബലാത്സംഗം;തട്ടിക്കൊണ്ടുപോയത് പോലീസ് കാറിൽ, സിആർപിഎഫ് ജവാനടക്കം അറസ്റ്റിൽ\nUpdated: Thu, Dec 5, 2019, 10:45 [IST]\nലഖ്നൗ: ഉത്തർ പ്രദേശിൽ വീണ്ടും കൂട്ട ബലാത്സംഗം. പത്താം ക്ലാസ് വിദ്യാർത്ഥിനിയെ തട്ടികൊണ്ടുപോയി കൂട്ട ബലാത്സംഗത്തിന് ഇരയാക്കുകയായിരുന്നു. സിആർപിഎഫ് ജവാനും, മുൻ ജയിലറുടെ മകനും ഉൾ‌പ്പെടെ നാല് പേർ അറസ്റ്റിൽ. പോലീസ് ലോഗോ വെച്ച കാറിലാണ് പെൺകുട്ടിയെ തട്ടികൊണ്ടു പോയത്. \nപ്രതികൾക്കെതിരെ തുട്ടികൊണ്ടുപോകൽ, ബലാത്സംഗം തുടങ്ങിയ കേസുകൾ അടക്കം പോസ്കോ കേസ് രജിസ്റ്റർ ചെയ്തിട്ടുണ്ടെന്ന് ഹാലിയ പോലീസ് സ്റ്റേഷൻ ഇൻസ്പെക്ടർ ദെവിവേർ ശുക്ല പറഞ്ഞു. പതിനഞ്ച്കാരിയായ പെൺകുട്ടിയെ തിങ്കളാഴ്ച ഹാലിയയിലെ ഒറ്റപ്പെട്ട സ്ഥലത്ത് വെച്ചാണ് സംഘം ആക്രമിച്ചത്. അറസ്റ്റിലായവരിൽ ഒരാളായ ജയ് പ്രകാശ് മൗര്യ വിരമിച്ച ജയിലറായ ബ്രിജ്‌ലാൽ മൗര്യയുടെ മകനാണെന്ന് പോലീസ് ഉദ്യോഗസ്ഥർ പറഞ്ഞു.\nജയ് പ്രകാശിന്റെ സഹോദരി വിവാഹശേഷം ഹാലിയയിലെ ഒരു ഗ്രാമത്തിൽ സ്ഥിരതാമസമാക്കിയിരുന്നു. കഴിഞ്ഞ ഏതാനും മാസങ്ങളായി ജയ് പ്രകാശ പലതവണ സഹോദരിയുടെ വീട് സന്ദർശിച്ചിരുന്നു. ജയ്പ്രകാശ് പെൺകുട്ടിയെ ഫോണിൽ വിളിച്ച് ഗ്രാമത്തിലെ ഒഴിഞ്ഞ സ്ഥലത്ത് എത്താൻ ആവശ്യപ്പെടുകയായിരുന്നു. തുടർന്ന് മൂന്ന് സുഹൃത്തുക്കളോടൊപ്പം ജയ് പ്രകാശ് കാറിൽ എത്തുകയായിരുന്നു.\nതുടർന്ന് കാറിൽ കയറ്റി കൊണ്ടു പോകുകയും ഒറ്റപ്പെട്ട സ്ഥലത്ത്വെച്ച് പെൺകുട്ടിയെ കൂട്ട ബലാത്സംഗത്തിന് ഇരയാക്കുകയുമായിരുന്നെന്ന് പെണഅ‍കുട്ടിയുടെ പിതാവ് പോലീസിനോട് പറഞ്ഞു. ജയ്പ്രകാശ് മൗയയുടേതാണ് കാർ. എനനാൽ പോലീസ് ലോഗോ എങ്ങിനെ അടിച്ചു എന്ന കാര്യത്തിൽ അന്വേഷണം തുടരുകയാണെന്ന പോലീസ് വ്യക്തമാക്കി.\nപെൺകുട്ടിയുടെ ഗ്രാമത്തിലേക്ക് തിരികെ വരുന്ന സമയത്ത് ഡ്യൂട്ടിയിലുണ്ടായിരുന്ന പോലീസുകാർ കാർ കൈകാണിച്ച് നിർത്തുകയായിരുന്നു. പെൺകുട്ടിയുടെ കരച്ചിൽ കേട്ട് സംശയം തോന്നിയതിനെ തുടർന്ന് പെൺകുട്ടിയെയും നാലുപേരെയും പോലീസ് സ്റ്റേഷനിലേക്ക് കൊണ്ടുപോയി. തുടർന്ന് നടന്ന സംഭവങ്ങൾ പോലീസ് സ്റ്റേഷനിൽവെച്ച് തന്റെ പിതാവിനോട് പെൺകുട്ടി വിവരിക്കുകയായിരുന്നു. ജയ് പ്രകാശ്, ലവ കുമാർ പാൽ, ഗണേഷ് പ്രസാദ്, സിആർപിഎഫ് കോൺസ്റ്റബിൾ മഹേന്ദ്ര കുമാർ യാദവ് എന്നിവർക്കെതിരെയാണ് കേസ് രജിസ്റ്റർ ചെയ്തിരിക്കുന്നത്.\nഭാര്യയെ ബീച്ചിലെത്തിച്ച് സുഹൃത്തുക്കളെ കാണിച്ചു, പണം വാങ്ങി! കഠിനംകുളം പീഡനക്കേസിൽ കൂടുതൽ വിവരങ്ങൾ!\nകഠിനംകുളം പീഡനക്കേസ്: പ്രതികൾ അറസ്റ്റിൽ, പീഡനത്തിനിരയാക്കിയത് നാലുവയസ്സുകാരന്റെ മുമ്പിൽ വെച്ച്!!\ngang rape കൂട്ട ബലാത്സംഗം girl uttar pradesh പെൺകുട്ടി\nGang rape again in Uttar Pradesh


അവനിനി അവിശ്വസനീയ റെക്കോര്‍ഡിനുടമ, ചരിത്ര നേട്ടം\nഐപിഎല്ലില് റോയല് ചലഞ്ചേഴ്‌സ് ബംഗളൂരുവിനെതിരായ മത്സരത്തിലെ അവസാന ഓവറില് വെടിക്കെട്ട് ബാറ്റിങ് പ്രകടനത്തിന് പുറകെ തകര്‍പ്പന് റെക്കോര്‍ഡ് സ്വന്തമാക്കി ചെന്നൈ സൂപ്പര് കിങ്സ് ഓള് റൗണ്ടര് രവീന്ദ്ര ജഡേജ. ഐപിഎല്ലിലെ ഒരോവറല് ഏറ്റവും അധികം റണ്‍സ് സ്‌കോര് ചെയ്യുന്ന താരങ്ങളില് ഒരാളായി ജഡേജ മാറി.\nഓവറില് 36 റണ്‍സാണ് ജഡേജ നേടിയത്. വിന്‍ഡീസ് താരം ക്രിസ് ഗെയിലിന്റെ പേരിലായിരുന്നു ഈ റെക്കോര്‍ഡ്. 2011 ല് കൊച്ചി ടാസ്‌കേഴ്‌സിനെതിരെ മലയാളി താരം പ്രശാന്ത് പരമേശ്വരന് എറിഞ്ഞ ഓവറില് നാല് സിക്‌സും മൂന്ന് ഫോറും ഉള്‍പ്പെടെ 36 റണ്‍സ് ക്രിസ് ഗെയ്ല് നേടിയിരുന്നു.\nബംഗളൂരുവിനെതിരായ മത്സരത്തില് രവീന്ദ്ര ജഡേജയ്‌ക്കെതിരെ അവസാന ഓവര് എറിയാനെത്തിയ ഈ സീസണിലെ പര്‍പ്പിള് ക്യാപ് ഹോള്‍ഡര് കൂടിയായ ഹര്‍ഷാല് പട്ടേല് 37 റണ്‍സാണ് ഓവറില് വഴങ്ങിയത്.5സിക്‌സും ഒരു ഫോറും ഒരു ഡബിളും ഉള്‍പ്പെടെ 36 റണ്‍സ് ജഡേജ സ്വന്തമാക്കിയപ്പോള് ഓവറിലെ മൂന്നാം പന്ത് നോ ബോള് കൂടിയാതോടെയാണ് പുതുചരിത്രം പിറയ്ക്കുകയായിരുന്നു.\nമത്സരത്തില് ചെന്നൈ സൂപ്പര് കിങ്‌സ് ഉയര്‍ത്തിയ 192 റണ്‍സിന്റെ വിജയലക്ഷ്യം പിന്തുടര്‍ന്ന ബാംഗ്ലൂരിന് നിശ്ചിത 20 ഓവറില്9വിക്കറ്റ് നഷ്ട്ടത്തില് 122 റണ്‍സ് നേടാനെ സാധിച്ചുള്ളു. നാലോവറില് 13 റണ്‍സ് വഴങ്ങി മൂന്ന് വിക്കറ്റ് നേടിയ രവീന്ദ്ര ജഡേജയാണ് ബംഗളൂരുവിനെ തകര്‍ത്തത്.\nവിജയത്തോടെ പോയന്റ് ടേബിളില് ബംഗളൂരുവിനെ പിന്നിലാക്കി ചെന്നൈ സൂപ്പര് കിങ്സ് ഒന്നാം സ്ഥാനത്തെത്തി. സീസണിലെ ചെന്നൈ സൂപ്പര് കിങ്‌സിന്റെ തുടര്‍ച്ചയായ നാലാം വിജയം കൂടിയാണിത്. ഏപ്രില് സണ്‍റൈസേഴ്സിനെതിരെയാണ് ചെന്നൈ സൂപ്പര് കിങ്‌സിന്റെ അടുത്ത മത്സരം.


തൃക്കാക്കരയില് ജനകീയ ഡോക്ടര്; ജനസമ്മതി വോട്ടാക്കാന് എല്‍ഡിഎഫ് | News Moments | The world in your palm top\nതൃക്കാക്കരയില് ജനകീയ ഡോക്ടര്; ജനസമ്മതി വോട്ടാക്കാന് എല്‍ഡിഎഫ്\nപ്രൊഫഷണലുകളുടെ നിരയുമായി സിപിഎം അവതരിപ്പിച്ചിരിക്കുന്ന സ്ഥാനാര്‍ത്ഥികളുടെ പട്ടികയിലെ രണ്ട് ഡോക്ടര്‍മാരില് ഒരാള് തൃക്കാക്കര മണ്ഡലത്തില് മത്സരിക്കുന്ന ഡോ. ജെ. ജേക്കബ് ആണ്. എറണാകുളം മെഡിക്കല് ട്രസ്റ്റ് ആശുപത്രിയില് ആക്സിഡന്റ് ട്രോമ സര്‍ജന് ആയും സ്പോര്‍ട്സ് മെഡിസിന് വിഭാഗത്തില് വിദഗ്ദ്ധനായും പ്രവര്‍ത്തിക്കുന്ന ഡോക്ടര് ജേക്കബ് കടവന്ത്ര സ്വദേശിയാണ്. തിരക്കേറിയ പ്രൊഫഷനൊപ്പം പൊതുപ്രവര്‍ത്തനത്തിനും സമയം കണ്ടെത്തുന്നുണ്ട് ഈ ഓര്‍ത്തോപീഡിക് സര്‍ജന്.\nതൃക്കാക്കര മണ്ഡലത്തില് ഡോക്ടര്‍ക്കുള്ള സാമൂഹ്യ ബന്ധങ്ങളും സുഹൃത്തുക്കളും ബന്ധുബലവും രോഗികളും ഒക്കെയാണ് സ്ഥാനാര്‍ത്ഥിയായി അദ്ദേഹത്തെ തെരഞ്ഞെടുക്കാന് ഇടതുപക്ഷത്തെ പ്രേരിപ്പിച്ചത്. പെരുമ്പടപ്പില് കൊച്ചി രൂപതയുടെ ഉടമസ്ഥതയിലുള്ള ഫാത്തിമാസ് ഹോസ്പിറ്റലില് പ്രവര്‍ത്തിക്കുന്നതിനിടെയാണ് അദ്ദേഹം സിപിഎമ്മുമായി അടുക്കുന്നത്. കൊച്ചിയിലെ ഏറ്റവും ദരിദ്രരായ ജനങ്ങള്‍ക്കിടയിലായിരുന്നു ഈ ആശുപത്രിയിലെ 12 വര്‍ഷത്തോളം നീണ്ട കാലയളവില് അദ്ദേഹത്തിന്റെ പ്രവര്‍ത്തനം.\nനിരവധി രോഗികള്‍ക്ക് സൗജന്യ ചികിത്സയുള്‍പ്പെടെ ലഭ്യമാക്കാന് അദ്ദേഹത്തിന്റെ ഇടപെടലുകളിലൂടെ സാധിച്ചിട്ടുണ്ട്. ഇടതുപക്ഷ പ്രവര്‍ത്തകരും നേതാക്കളും ജനപ്രതിനിധികളുമായി നല്ലൊരു ബന്ധം സൃഷ്ടിക്കാനും ഇക്കാലയളവില് അദ്ദേഹത്തിനായി. 2016 നിയമസഭാ തെരഞ്ഞെടുപ്പില് കൊച്ചി മണ്ഡലത്തില് സ്ഥാനാര്‍ത്ഥിയായി എല്‍ഡിഎഫ് സജീവമായി പരിഗണിച്ച പേരുകളില് ഒന്നായിരുന്നു അദ്ദേഹത്തിന്റേത്.\nഇപ്പോള് കൊച്ചിയില് ഏറ്റവും കൂടുതല് ആക്സിഡന്റ് ട്രോമ സര്‍ജറികള് കൈകാര്യം ചെയ്യുന്ന യുവ ഡോക്ടര്‍മാരില് പ്രമുഖനാണ് ഡോ. ജെ.ജേക്കബ്. ഈ മേഖലയില് അദ്ദേഹത്തിന്റെ പ്രാഗത്ഭ്യത്തിന് തെളിവാണ് ഒപി ദിവസങ്ങളില് അനുഭവപ്പെടുന്ന രോഗികളുടെ തിരക്ക്. സാധാരണക്കാര് മുതല് രാഷ്ട്രീയ, ചലച്ചിത്ര മേഖലകളില് നിന്നുള്‍പ്പെടെ നിരവധി പേര് ഡോക്ടറുടെ കൈപ്പുണ്യം അനുഭവിച്ചറിഞ്ഞവരാണ്.\nഈ തിരക്കുകള്‍ക്കിടയില് മറ്റൊരു പാഷനും ഡോക്ടര്‍ക്കുണ്ട്. ഒരു കായികതാരമെന്ന നിലയിലും ശ്രദ്ധേയനാണ് അദ്ദേഹം. 2019ലെ കേരള മാസ്റ്റേഴ്സ് പവര് ലിഫ്റ്റിംഗ് ചാമ്പ്യന്‍ഷിപ്പില് ഒന്നാമതെത്തിയ അദ്ദേഹം ദേശീയതലത്തില് അഞ്ചാം സ്ഥാനവും കരസ്ഥമാക്കി. കഴിഞ്ഞ ഏഴു വര്‍ഷമായി പവര്‍ലിഫ്റ്റിംഗ് മത്സരങ്ങളില് പങ്കെടുക്കുന്ന അദ്ദേഹം ജില്ലാ തലത്തില് നിരവധി സമ്മാനങ്ങള് കരസ്ഥമാക്കിയിട്ടുണ്ട്. സ്‌കൂള് പഠന കാലത്ത് എറണാകുളം ജില്ലാ ഹോക്കി ടീമില് അംഗമായിരുന്നു. എന്നാല് പഠനത്തില് കൂടുതല് ശ്രദ്ധ നല്‍കുന്നതിനായി കായികയിനങ്ങളില് നിന്ന് പിന്തിരിയേണ്ടി വന്നു. പിന്നീട് പഠനശേഷമാണ് സ്പോര്‍ട്സില് അദ്ദേഹം സജീവമായത്. നിലവില് എറണാകുളം ജില്ലാ സ്‌പോര്‍ട്‌സ് കൗണ്‍സില് വൈസ് പ്രസിഡന്റാണ്.\nതൃക്കാക്കര മണ്ഡലത്തിന്റെ ഭാഗമായ കടവന്ത്രയില് സി. ജേക്കബിന്റെയും ഉഷ ജേക്കബിന്റെയും മകനായി 1974 സെപ്റ്റംബര് 14നാണ് ഡോ.ജെ.ജേക്കബ് ജനിച്ചത്. ഡോ.ജേക്കബും സഹോദരന് ഡോ.ജെ.ജോര്‍ജും വൈദ്യശാസ്ത്ര മേഖലയാണ് തെരഞ്ഞെടുത്തത്. ഡോ.ജോര്‍ജ് അറിയപ്പെടുന്ന കാര്‍ഡിയോളജിസ്റ്റാണ്. പിതാവ് 22 വര്‍ഷം മുന്‍പ് മരിച്ചു.\nരാജഗിരി സ്‌കൂളിലായിരുന്നു ഡോ.ജേക്കബിന്റെ സ്‌കൂള് വിദ്യാഭ്യാസം. മഹാരാജാസ് കോളേജില് ഡിഗ്രി പഠനത്തിന് ശേഷം മണിപ്പാല് കസ്തൂര്‍ബാ മെഡിക്കല് കോളേജില് നിന്ന് എംബിബിഎസ് പൂര്‍ത്തിയാക്കി. ബിജാപൂര് ബിഎല്‍ഡിയില് നിന്ന് എംഎസ് ബിരുദവും നേടിയ ശേഷം കൊച്ചി അമൃത ആശുപത്രിയിലാണ് ആദ്യം ജോലി ചെയ്തത്.\nപിന്നീട് സിറ്റി ഹോസ്പിറ്റലിലും അതിന് ശേഷം ഫാത്തിമാ ഹോസ്പിറ്റലിലും പ്രവര്‍ത്തിച്ചു. കഴിഞ്ഞ5വര്‍ഷമായി മെഡിക്കല് ട്രസ്റ്റ് ആണ് ഡോക്ടറുടെ തട്ടകം. ഭാര്യ രമ്യ ജേക്കബ് കൊച്ചിന് യൂണിവേഴ്‌സിറ്റിയില് ഗവേഷകയാണ്. സ്ത്രീ ശാക്തീകരണവുമായി ബന്ധപ്പെട്ട വിഷയത്തിലാണ് ഗവേഷണം. സ്‌കൂള് വിദ്യാര്‍ത്ഥികളായ എസ്തര് എലിസബത്ത് ജേക്കബ്, ഇസ്ഹാക്ക് ജേക്കബ് എന്നിവര് മക്കളാണ്.


യുവസംവിധായകര്‍ക്കെതിരെ വിലക്കുമായി മലയാള സിനിമ, അന്‍വര് റഷീദിനും അമല് നീരദിനുമെതിരെ വിലക്ക് നീക്കം | Anwar Rasheed and Amal neerad benned in malayalm industry - Malayalam Filmibeat\n| Published: Sunday, July 2, 2017, 11:39 [IST]\nതിരശ്ശീലയില് കാണുന്നതിനും അപ്പുറത്ത് അത്ര നല്ല കാര്യങ്ങളല്ല സിനിമയുടെ അണിയറയില് അരങ്ങേറുന്ന കാര്യങ്ങള്. സ്‌ക്രീനില് കാണുന്നതിനുമപ്പുറത്ത് അതിനേക്കാള് മോശമായ പല കാര്യങ്ങളും സിനിമയുടെ പിന്നണിയില് നടക്കാറുണ്ട്. എല്ലാവരെയും പ്രീതിപ്പെടുത്തി സിനിമയെടുക്കാനൊന്നും ആര്‍ക്കും കഴിയില്ല. എന്നാല് വേണ്ടപ്പെട്ടവരെ പരിഗണിച്ചില്ലെങ്കില് ആ സിനിമയുടെ യോഗം പെട്ടിയില് തന്നെ തുടരാനുമാവും. അത്തരത്തില് സ്വതന്ത്രമായ നിലപാടുകളുമായി മുന്നേറുന്നവരെ തടയിടാനായി വിലക്ക് നീക്കവുമായി സംഘടനകളും രംഗത്തെത്താറുണ്ട്.\nമുന്‍നിര സംവിധായകരെയും താരങ്ങളെയും വരെ വിലക്കിയ നിരവധി സംഭവങ്ങള് നടന്നിട്ടുണ്ട്. മലയാള സിനിമയിലെ യുവസംവിധായകരില് പ്രമുഖരായ അന്‍വര് റഷീദിനും അമല് നീരദിനും എതിരെ വിലക്ക് നീക്കമെന്ന തരത്തില് നേരത്തെ ആരോപണങ്ങള് ഉയര്‍ന്നിരുന്നു. നിര്‍മ്മാതാക്കളുടേയും വിതരണക്കാരുടേയും സംഘടനയാണ് ഇവര്‍ക്കെതിരെ വിലക്ക് ഏര്‍പ്പെടുത്താന് ശ്രമിക്കുന്നതെന്ന തരത്തിലാണ് കാര്യങ്ങള് പ്രചരിച്ചിരുന്നത്.\nയുവസംവിധായകര്‍ക്കെതിരെ വിലക്ക് നീക്കം\nമലയാള സിനിമയിലെ യുവസംവിധായകരായ അമല് നീരദ്. അന്‍വര്‍റഷീദ് എന്നിവര്‍ക്കെതിരെയുള്ള വിലക്ക് നീക്കം നേരത്തെ തന്നെ പ്രകടമായിരുന്നു. മള്‍ട്ടിപ്ലക്‌സുകളും വിതരണക്കാരും തമ്മിലുള്ള പ്രശ്‌നത്തെ തുടര്‍ന്ന് തിയേറ്ററുകളില് നിന്നും സിനിമ പിന്‍വലിച്ചില്ലെന്ന ആരോപണം നേരത്തെ ഉയര്‍ന്നുവന്നിരുന്നു.\nമള്‍ട്ടിപ്ലക്‌സ് തിയേറ്ററുകളില് നിന്നും സിനിമ പിന്‍വലിക്കണമെന്നും കൂടുതല് തിയേറ്ററുകള്‍ക്ക് സിനിമ നല്‍കരുതെന്നും ആവശ്യപ്പെട്ടും സി ഐഎ റിലീസ് സമയത്ത് ഡിസ്ട്രിബ്യൂട്ടേഴ്‌സ് അസോസിയേഷനിലെ പ്രവര്‍ത്തകര് ഇരുവരെയും ബന്ധപ്പെട്ടിരുന്നു. എന്നാല് മുന്‍പ് അറിയിച്ചിരുന്നതിനാലും റിലീസ് സംബന്ധിച്ചുള്ള സകല പ്രവര്‍ത്തനങ്ങളും പൂര്‍ത്തിയാവുകയും ചെയ്തതിനാല് തിയേറ്ററുകള്‍ക്ക് സിനിമ നല്‍കാതിരിക്കാന് നിര്‍വാഹമില്ലായിരുന്നുവെന്ന് ഇരുവരും പറയുന്നു. നേരത്തെ അറിയിക്കാതെ പെട്ടെന്ന് നടത്തിയ സമരത്തിന് പിന്തുണ പ്രഖ്യാപിക്കാത്തതിനാലാണ് ഇരുവര്‍ക്കെതിരെയും വിലക്ക് നീക്കം നടക്കുന്നത്.\nസമരത്തെക്കുറിച്ച് അറിയിച്ചത് അവസാന നിമിഷം\nഅന്‍വര് റഷീദും അമല് നീരദും ചേര്‍ന്ന് നടത്തുന്ന വിതരണക്കമ്പനിയാണ് എ എന്‍ഡ് എ. ദുല്‍ഖര് സല്‍മാന് ചിത്രമായ സി ഐഎ യുടെ റിലീസിനിടയിലാണ് നാടകീയ സംഭവങ്ങള് അരങ്ങേറിയത്. പെട്ടെന്നുള്ള സമരത്തില് നിന്നും തിയേറ്ററില് ഓടിക്കൊണ്ടിരുന്ന പടങ്ങള് ഒഴിവാക്കാറുണ്ടായിരുന്നു. ഇത്തവമ അതൊന്നും പാലിച്ചില്ല. പെട്ടെന്നാണ് ണള്‍ട്ടിപ്ലക്‌സ് സമരത്തെക്കുറിച്ച് തങ്ങളെ അറിയിച്ചതെന്ന് ഇരുവരും പറയുന്നു.\nമള്‍ട്ടിപ്ല്കസുകാരും വിതരണക്കാരും തമ്മില് ഉടലെടുത്ത പ്രശ്‌നത്തെ തുടര്‍ന്ന് നടത്തിയ സമരത്തില് പങ്കെടുത്തില്ലെന്ന കാരണത്താലാണ് ഇരുവര്‍ക്കുമെതിരെ വിലക്ക് ഏര്‍പ്പെടുത്തുന്നത്.\nഎ ആന്‍ഡ് എ എന്ന വിതരണക്കമ്പനിക്ക് വിലക്കാണെന്നും പറവ ഏറ്റെടുക്കരുതെന്ന തരത്തിലും തിയേറ്ററുകാരോട് അസോസിയേഷനില് നിന്നും വിളിച്ചു പറയുന്നുണ്ടെന്നും അമല് നീരദ് പറഞ്ഞു. സൗബിന് ഷാഹിര് സംവിധാനം ചെയ്യുന്ന ചിത്രമാണ് പറവ.\nRead more about: malayalam film malayalam cinema director anwar rasheed Amal neerad ban comrade in america cia മലയാളം സിനിമ സംവിധായകന് അന്‍വര് റഷീദ് അമല് നീരദ് കോമ്രേഡ് ഇന് അമേരിക്ക വിലക്ക് പറവ\nAnwar Rasheed and Amal neerad benned in malayalm industry.\nStory first published: Sunday, July 2, 2017, 11:39 [IST]


‘കണക്കില്ലാത്ത’ കൊവിഡ് മരണങ്ങള് ; പുനഃപരിശോധനയില് കണ്ടെത്തിയത് ഏഴായിരത്തിലേറെ – Jaihind TV\nതിരുവനന്തപുരം : കൊവിഡ് മരണങ്ങള് സർക്കാർ മറച്ചുവെക്കുന്നുവെന്ന പ്രതിപക്ഷത്തിന്‍റെ ആരോപണം ശരിവെക്കുന്ന കണക്കുകള് പുറത്ത്. പുനഃപരിശോധനകൾക്കുശേഷം അധികമായി കണ്ടെത്തിയത് ഏഴായിരത്തോളം മരണങ്ങൾ. 2020 മാർച്ച് 28-നും 2021 ജൂണിനും ഇടയിലുള്ള മരണങ്ങളാണ് പുനഃപരിശോധിച്ചത്. കണക്കുകള് ആരോഗ്യവകുപ്പ് ഔദ്യോഗികമായി പുറത്തുവിട്ടിട്ടില്ല.\nകൊവിഡ് മരണം കണക്കാക്കുന്ന സംസ്ഥാനതല സമിതി കണക്കുകള് അംഗീകരിച്ചു. കൊവിഡ് നെഗറ്റീവ് ആയി ഒരുമാസത്തിനകമുള്ള മരണങ്ങളും ആത്മഹത്യകളും കൂട്ടിച്ചേർക്കുമ്പോൾ ഈ കണക്ക് ഇരട്ടിയായേക്കുമെന്നാണ് കരുതുന്നത്. സംസ്ഥാന സർക്കാരിന്‍റെ കണക്കുകളും ഇൻഫർമേഷൻ കേരള മിഷൻ സമാഹരിച്ച കണക്കുകളും തമ്മിൽ 7316 മരണങ്ങളുടെ വ്യത്യാസമുള്ളതായി നേരത്തേ തന്നെ വിവരം പുറത്തുവന്നിരുന്നു. ആരോഗ്യവകുപ്പിന്‍റെ കണക്കില് പതിനാറായിരത്തിലധികം മരണം രേഖപ്പെടുത്തിയ സമയത്ത് ഇൻഫർമേഷൻ മിഷൻ കണക്കുകളിൽ അത് 23,486 ആയിരുന്നു.\nപരാതി ഉയർന്നതിന് ശേഷം ജൂൺ 16 മുതൽ അതത് ജില്ലയുടെ കൊവിഡ് മരണക്കണക്ക് ജില്ലകൾ നേരിട്ട് ഓൺലൈനായാണ് റിപ്പോർട്ട് ചെയ്യുന്നതെന്നും ഐസിഎംആറും ഡബ്ല്യുഎച്ച്ഒയും പുറപ്പെടുവിച്ചിട്ടുള്ള മാർഗനിർദേശങ്ങളുടെ അടിസ്ഥാനത്തിലാണ് മരണം സ്ഥിരീകരിക്കുന്നതെന്നും ആരോഗ്യവകുപ്പ് പറയുന്നു. അതേസമയം കൊവിഡ് ബാധിച്ച് മരിച്ചവരുടെ ആശ്രിതർക്ക് 50,000 രൂപ വീതം നഷ്ടപരിഹാരം നൽകാമെന്ന് കേന്ദ്രം സുപ്രീം കോടതിയെ അറിയിച്ച സാഹചര്യത്തില് മരണകാരണം പുനഃപരിശോധിക്കണമെന്നാവശ്യപ്പെട്ട് കൂടുതൽ പേർ എത്തുന്നുണ്ട്.


പ്രേക്ഷകരെ കീഴടക്കി ഗോഡ്‌സ് ഹണ്ടിങ്; കാഴ്ചയുടെ വര്‍ണോല്‍സവത്തിനു നാളെ തിരശ്ശീല വീഴും\nThu Apr 25 2019 07:49:22 GMT+0530 (IST)\nതിരുവനന്തപുരം: രാജ്യാന്തര ഡോക്യുമെന്ററി ഹ്രസ്വചിത്ര മേളയ്ക്ക് നാളെ സമാപനം. 36 രാജ്യങ്ങളില് നിന്നുള്ള 206 ചിത്രങ്ങളുടെ ദൃശ്യവിസ്മയ കാഴ്ചയ്ക്കാണ് നാളെ തിരശ്ശീല വീഴുന്നത്. അഞ്ചു ദിവസം നീണ്ട മേളയില് ഇറാന്, ഫലസ്തീന്, ശ്രീലങ്ക, പാകിസ്താന് തുടങ്ങിയ രാജ്യങ്ങളിലെ ചിത്രങ്ങള് വന് പ്രേക്ഷകപ്രീതി നേടി. ഇറാനിയന് സാമൂഹിക ജീവിതത്തിന്റെ പരിച്ഛേദമായിരുന്ന ചെറുചിത്രങ്ങളാണ് പ്രേക്ഷകമനസ്സുകളെ ഏറ്റവും കൂടുതല് ആകര്‍ഷിച്ചത്. കാംപസ് ചിത്രങ്ങളായെത്തിയ ആറു ചിത്രങ്ങളും പുതുമയുള്ള ആശയങ്ങള് പങ്കുവച്ചു.\nഫലസ്തീനിലെ റഈദ് അന്റോണി ഒരുക്കിയ “ഗാഡ്‌സ് ഹണ്ടിങ്’ മൂന്നാം ദിവസം പ്രേക്ഷകരെ കീഴടക്കി. കുടിയേറ്റക്കാര് നേരിടുന്ന ലിംഗസമത്വ പ്രശ്‌നങ്ങള് ആവിഷ്‌കരിച്ച “അയാം നോട്ട് ദെയര്’, സ്വാതന്ത്ര്യം സംരക്ഷിക്കാന് സ്ത്രീകള് നേരിടുബ്രീത്ത്’, “എ സേഫ് പേഴ്‌സണ് ടു ടോക്ക് ടു തുടങ്ങിയവ ഉള്‍പ്പെട്ട എന്‍ഗേജിങ് വിത്ത് സെക്ഷ്വാലിറ്റിയും കൈയടി നേടി.\nവൈവിധ്യമാര്‍ന്ന പ്രമേയങ്ങളുടെ ആവിഷ്‌കാരങ്ങളായിരുന്നു ഈ വിഭാഗത്തിലെ ചിത്രങ്ങളെല്ലാം. അരികരസുതന് സംവിധാനം ചെയ്ത “ഉള്ളംകൈ നെല്ലിക്കനി’ എന്ന ചിത്രം അവതരണത്തിന്റെ വൈവിധ്യം കൊണ്ട് പ്രേക്ഷകഹൃദയം കീഴടക്കി. കെ ആര് മനോജ് സംവിധാനം ചെയ്ത “വര്‍ക്ക് ഓഫ് ഫയര്’, ജിനീഷ് ചന്ദ്രന്റെ “സിയ’, ഷോര്‍ട്ട് ഡോക്യുമെന്ററി വിഭാഗത്തില് ബിജു പങ്കജ് സംവിധാനം ചെയ്ത “സഹ്യന്റെ നഷ്ടം’ എന്നിവയും ശ്രദ്ധനേടി.\nമേളയുടെ നാലാം ദിനനമായ ഇന്ന് 13 വിഭാഗങ്ങളിലായി 50 ചിത്രങ്ങള് പ്രദര്‍ശിപ്പിക്കും. പാകിസ്താന് മുന് പ്രസിഡന്റ് പര്‍വേസ് മുശര്‍റഫിന്റെ രാഷ്ട്രീയ ജീവിതം അടയാളപ്പെടുത്തിയ 'ഇന്‍ശാഅല്ലാഹ് ഡെമോക്രസി', ആനന്ദ് പട്‌വര്‍ധന്റെ 'ജയ് ഭീം കോമ്രേഡ്' എന്നിവയും ഇന്നത്തെ പ്രദര്‍ശനത്തിലുണ്ട്. ഭരണകൂട ഭീകരത ചിത്രീകരിക്കുന്ന ഈ ചിത്രം നേരത്തെ വിവാദമായിരുന്നു.\n'ഡോങ്കി', 'ദി ഇഡിയറ്റ്‌സ്', 'ജി' തുടങ്ങിയ ഏഴ് ചിത്രങ്ങളാണ് ഷോര്‍ട്ട് ഫിക്ഷന് മല്‍സര വിഭാഗത്തില് പ്രദര്‍ശിപ്പിക്കുക. കോംപറ്റീഷന് ഷോര്‍ട്ട് ഡോക്യുമെന്ററി വിഭാഗത്തില് 'മുംബൈ ഹസില്', 'പോയറ്റ്‌സ് ഓഫ് ദ പാസ്റ്റ്', 'ദി നാഗ പ്രൈഡ്' എന്നിവയടക്കം ഏഴ് ചിത്രങ്ങളാണ് പ്രദര്‍ശിപ്പിക്കുന്നത്. 'ദേക്‌ലാബ് ഇലമെന്ററി'യാണ് രാജ്യാന്തര വിഭാഗത്തിലെ മറ്റൊരു ചിത്രം. 'പിസ്ഡ് ഓഫ്', 'സര്‍വൈവല്', 'അണ്‍ടോള്‍ഡ്', 'അമ്മയ്ക്കായ്' എന്നീ ചിത്രങ്ങളും ഇന്ന് പ്രദര്‍ശിപ്പിക്കും.


Monday April 12th, 2021 - 9:08:am\nസണ്ണിലിയോണിനെപ്പോലെ അഭിനയിക്കാനറിയാം; പ്രതീക്ഷയുണ്ടെന്ന് ഷക്കീല\nUpdated: Thursday 25 February 2016 11:42:54 AM\nകൊച്ചി: മുന് പോണ് സ്റ്റാര് സണ്ണിലിയോണിന് ഇങ്ങ് കേരളത്തില് വരെ അംഗീകാരം ലഭിക്കുമ്പോള് തനിക്കും പ്രതീക്ഷയുണ്ടെന്ന് സോഫ്റ്റ് പോണ് നായികയായിരുന്ന ഷക്കീല.\nപോണ് സിനിമാ താരമെന്ന നിലയില് നിന്നും സണ്ണിലിയോണിന് ഇത്രവരെ എത്താമെങ്കില് നാളെ തന്നെയും അംഗീകരിക്കുന്ന ദിവസം വരുമെന്ന പ്രതീക്ഷയുണ്ടെന്ന് ഷക്കീല പറയുന്നു.\nഒരു പരിചയവുമില്ലാത്ത പുരുഷനൊപ്പം, ധാരാളം വൈകാരികരംഗങ്ങളില് അഭിനയിക്കാന് മാത്രമല്ല എനിക്ക് കരയാനുമറിയാം, പ്രേക്ഷകരെ ചിരിപ്പിക്കാനറിയാം.\nഇഷ്ടപ്പെടുന്നതും വെറുക്കുന്നതുമെല്ലാം പ്രേക്ഷകരുടെ താത്പര്യമാണെങ്കിലും സിനിമാരംഗത്തു നിന്ന് പിന്തുണ ലഭിക്കാത്തതില് വളരെ വിഷമമുണ്ട്, ഷക്കീല പറയുന്നു. 15 വര്‍ഷത്തോളം താന് ദക്ഷിണേന്ത്യന് സിനിമാരംഗത്ത് സജീവമായിരുന്നു. ഇങ്ങനെയൊക്കെ സംഭവിച്ചതില് ആരെയും കുറ്റംപറയാനാകില്ല.\nപ്രേക്ഷകര് എന്നും എന്നെ സ്‌നേഹിച്ചിട്ടുണ്ട്, ചിലര് നല്ലരീതിയിലും ചിലര് മോശമായ രീതിയിലും. എന്നിട്ടും എന്നില് വിശ്വാസം അര്‍പ്പിക്കാന് സംവിധായകര് തയാറാകുന്നില്ല. അഭിനയപ്രാധാന്യമുള്ള വേഷം ലഭിച്ചാല്, നന്നായി അഭിനയിക്കാമെന്ന ആത്മവിശ്വാസമുണ്ട്. അത് തെളിയിച്ചുകാണിക്കാന് ഒരവസരം ലഭിക്കണമെന്നുമാത്രമാണ് ഇപ്പോഴത്തെ ഏക പ്രാര്‍ത്ഥനയെന്നും ഷക്കീല പറയുന്നു.\nകഴിഞ്ഞദിവസം ഒരു ചാനല് പരിപാടിക്കെത്തിയ സണ്ണി ലിയോണിനൊപ്പം നടന് ജയസൂര്യ ഉള്‍പ്പെടെയുള്ളവര് സെല്‍ഫിയെടുത്തിരുന്നു. എന്നാല്, സണ്ണിക്കൊപ്പം സെല്‍ഫിയെടുത്തവര് ഷക്കീലയ്‌ക്കൊപ്പം വേദി പങ്കിടുമോ എന്ന ചോദ്യമായിരുന്നു സോഷ്യല് മീഡിയയില് ഉയര്‍ന്നുകേട്ടത്.\nസഞ്ജയ് ദത്ത് സമ്പാദിച്ചത് 440 രൂപ; മോചനത്തിനെതിരെ ജയിലിന് മുന്നില് സംഘര്‍ഷം\nകുന്നത്തുനാട്ടില് കലാഭവന് മണിയെ സ്ഥാനാര്‍ഥിയാക്കി ശക്തിപ്രകടനത്തിന് ഇടതുപക്ഷം\nകുമ്മനത്തിന്റെ നഗ്നഫോട്ടോ ഫേസ്ബുക്കിലിട്ട പ്രതി അറസ്റ്റില്\nഓടുന്ന കാറില് ലൈംഗികബന്ധം; അപകടത്തില്‍പ്പെട്ട് യുവാവ് മരിച്ചു\nനിങ്ങള് നഗ്നസെല്‍ഫി എടുക്കാറുണ്ടോ?\nRead more topics: shakeela, sunny leone, jayasurya, selfie\nshakeela responds over sunny leone jayasurya selfie


പഴങ്കഞ്ഞി സംഗതി സൂപ്പറാ..\nപഴങ്കഞ്ഞി പേര് പോലെ പഴയതല്ലേ എന്ന് പറഞ്ഞ് തള്ളിക്കളയേണ്ട സംഗതിയല്ല. സംഭവം സൂപ്പറാ, പഴമക്കാരുടെ ആരോഗ്യ രഹസ്യത്തിന് പിന്നിൽ പഴങ്കഞ്ഞിയുടെ പങ്ക് വലുതാണ്. സന്ധി വേദനയ്ക്കും എല്ലുകളുടെ ഉറപ്പിനും പഴങ്കഞ്ഞി ബെസ്റ്റാണ്.\nഅത്താഴം കഴിഞ്ഞു മിച്ചം വരുന്ന ചോറ് ഒരു മണ്‍കലത്തിലിട്ട് തണുത്ത വെള്ളം ഒഴിച്ച് അടച്ചു വയ്ക്കുക. പിറ്റേ ദിവസം കാലത്ത് കുറച്ച് മോരോ തൈരോ ചേര്‍ത്ത്, കാന്താരിയും ചെറിയ ഉള്ളിയും ഉടച്ച് പാകത്തിന് ഉപ്പും ചേര്‍ത്ത് പഴം കഞ്ഞി കഴിക്കാം.\nസെലേനിയം ധാരാളം അടങ്ങിയിരിക്കുന്നതിനാല് സന്ധിവാദം, ഹൃദയ സംബന്ധമായ അസുഖങ്ങള്, കാന്‍സര് എന്നിവയെ ചെറുക്കാന് ഉത്തമം.മറ്റു ഭക്ഷണങ്ങളില് നിന്നു കിട്ടുന്നതിനേക്കാള് കൂടുതല് ശരീരത്തിനാവശ്യമായ വിറ്റാമിന് B6, B12 എന്നിവ ഇതില് നിന്നും ലഭിക്കുന്നു.രക്തസമ്മര്‍ദ്ദം, കൊളസ്ട്രോള്, ഹൈപ്പര്‍ടെന്‍ഷന് എന്നിവ കുറക്കുന്നു.\nചര്‍മ്മ രോഗങ്ങള് അലര്‍ജി എന്നിവ നിയന്ത്രിക്കുന്നു.കുത്തരി കൊണ്ടുള്ള പഴം കഞ്ഞി എല്ലുകളുടെ ദൃഢതക്കാവശ്യമായ മഗ്നീഷ്യം പ്രദാനം ചെയ്യുന്നു. കൊഴുപ്പിനെ വിഘടിപ്പിക്കാന് സഹായിക്കുന്നു. ഒരു കപ്പ് പഴം കഞ്ഞിയില് മനുഷ്യ ശരീരത്തിനു വേണ്ടതായ 80 ശതമാനത്തോളം മഗ്നീഷ്യം അടങ്ങിയിട്ടുണ്ട്.ആരോഗ്യകരമായ ബാക്ടീരിയയെ ശരീരത്തില് ഉല്പാദിപ്പിക്കാന് കഴിയുന്നു.ബ്രസ്റ്റ് കാന്‍സറിനെ തടയുന്നു.വേനലില് തണുത്ത പഴം കഞ്ഞി ശരീരം തണുപ്പിക്കുക വഴി ക്ഷീണവും അണുബാധയും തടയുന്നു.\nപഴമക്കാരുടെ ആരോഗ്യവും പ്രഭാതം മുതല് പ്രദോഷം വരെ കഠിനാധ്വാനം ചെയ്യാന് ഉള്ള ഊര്‍ജ്ജത്തിന്റെ ഉറവിടവും പഴം കഞ്ഞിയല്ലാതെ മറ്റൊന്നുമല്ലായിരുന്നു\nഇന്ത്യയിലെ ആദ്യത്തെ സഞ്ചരിക്കുന്ന ആശുപത്രി ഇനി തൃശൂരിൽ കറങ്ങും\nകൊവിഡ് വ്യാപന കാലത്ത് സാധാരണക്കാരിലേക്ക് ആരോഗ്യ സഹായം എത്തിക്കുന്നതിനായി ഇന്ത്യയിലെ തന്നെ ആദ്യ സഞ്ചരിക്കുന്ന ആശുപത്രി തൃശൂരിൽ തയ്യാറായി.\nജില്ലാ ഭരണകൂടത്തിൻ്റെ പ്രത്യേക അനുമതിയോടെയാണ് ക്യാമ്പുകൾ സംഘിപ്പിക്കുന്നത്.ഡോക്ടര്, നഴ്സ്, ലബ് ടെക്നീഷ്, കെയര് ഫെസിലിറേറ്റര്, സന്നദ്ധ പ്രവര്‍ത്തകര് എന്നിവരാണ് സഞ്ചരിക്കുന്ന ആശുപത്രിയില് ഉള്ളത്. ഒര് ഗവണ്‍മെൻ്റ് പ്രെമറി ഹെല്‍ത്ത് സെൻ്ററിലുള്ള എല്ലാ സൗകര്യങ്ങളും ഈ സഞ്ചരിക്കുന്ന ആശുപത്രിയില് ഉണ്ടാകും.ഇതോടെ ഡോക്ടറുടെ സേവനം വീടുകളില് എത്തും. സഞ്ചരിക്കുന്ന ആശുപത്രിയില് സാമൂഹിക അകലം പാലിക്കുന്നത്തിൻ്റെ ഭാഗമായി ഒരെ സമയം മൂന്നു പേരെ മാത്രമാണ് പരിശോധിക്കുക.\nആരോഗ്യ വകുപ്പിൻ്റെ എല്ലാ നിര്‍ദ്ദേശങ്ങളും പാലിച്ചാണ് പരിരോധന നടത്തുക.\nകുരങ്ങ് പനി വയനാട്ടുകാർക്ക് സ്പെഷ്യൽ ലോക്ഡൗൺ ?\nകൊവിഡ്- 19 ബാധിക്കാതെ സംസ്ഥാനത്തെ രണ്ട് ഗ്രീൻ സോണുകളിൽ ഒന്നാണ് വയനാട് ജില്ല.എന്നാൽ അതെ സമയം ജില്ലയിൽ കുരങ്ങ് പനി ഭീഷണി നേരിടുന്നുണ്ട് നിലവിൽ നാല് പേർ മരണപ്പെടുകയും ചെയ്ത സാഹചര്യത്തിൽ ജില്ലയിലെ കുരങ്ങ് പനി ബാധിച്ച തിരുനെല്ലി പ്രദേശത്തിന് സ്പെഷ്യൽ ആക്ഷൻ പ്ലാൻ ലോക് ഡൗൺ മോഡൽ തയ്യാറാക്കാൻ ജില്ല ഭരണ കൂടം തീരുമാനിച്ചിട്ടുണ്ട്.\nതിരുനെല്ലി പഞ്ചായത്തിലെ 28 പേര്‍ക്കാണ് ഈ വര്‍ഷം രോഗം ബാധിച്ചത്. ഇതില് നാല് പേര് മരിച്ചു. ഒരാള് ചികിത്സയില് തുടരുകയാണ്. ഇതുകൂടാതെ 12 പേര്‍ക്കുകൂടി രോഗലക്ഷണങ്ങള് കണ്ടെത്തിയിട്ടുണ്ട്.\nലോക്ക് ഡൗണ് പ്രഖ്യാപിച്ച സാഹചര്യത്തിലും പ്രദേശത്തുള്ളവര് വിറക് തേന് മുതലായവ ശേഖരിക്കുന്നതിനും മീന് പിടിക്കുന്നതിനും മറ്റുമായി കാടിനകത്തേക്ക് പോകുന്നുണ്ട്.\nഇങ്ങനെ പോയവര്‍ക്കാണ് ഈ വര്‍ഷം രോഗം കൂടുതലായും ബാധിച്ചത്. ഈ സാഹചര്യത്തിലാണ് ഈ മേഖലകളില് ആളുകളെ കാടിനുള്ളിലേക്ക് കടക്കാന് അനുവദിക്കാതെ ലോക്ക് ഡൗണ് മോഡല് നിയന്ത്രണങ്ങള് ഏര്‍പ്പെടുത്താനുള്ള തീരുമാനമെടുത്തത്. പ്രദേശത്തെ വീടുകളില് ഭക്ഷ്യ ധാന്യങ്ങള് നേരിട്ടെത്തിച്ചു നല്‍കും. പൊലീസ് നിരീക്ഷണം കര്‍ശനമാക്കാനും തീരുമാനിച്ചിട്ടുണ്ട്.\nമാസ്ക് ധരിച്ചാൽ മാത്രം പോര ! ഇക്കാര്യങ്ങൾ കൂടി ശ്രദ്ധിക്കൂ\nപൊതു ഇടങ്ങളിൽ മാസ്ക് ധരിച്ചില്ലെങ്കിൽ പിഴ ഈടാക്കാൻ സർക്കാർ തീരുമാനം ഇറങ്ങിയതോടെ മാസ്ക് ധരിക്കുമ്പോൾ ശ്രദ്ധിക്കേണ്ട കാര്യങ്ങൾ ആരോഗ്യ വകുപ്പ് ഇറക്കിയിരിക്കുന്നു. ഇക്കാര്യങ്ങൾ ശ്രദ്ധിക്കൂ.\nപൊതു ജനങ്ങൾ സാധാരണ മസ്ക് ഉപയോഗിച്ചാൽ മതി\nമാസ്ക് ധരിച്ചതിന് ശേഷവും മുമ്പും പിമ്പും കൈയും മുഖവും സോപ്പും വെള്ളവും ഉപയോഗിച്ച് കൈ കഴുക\nഉപയോഗിച്ച മാസ്കുകളിൽ കൈ കൊണ്ട് തൊടരുത്\nഒരിക്കൽ ഉപയാഗിച്ച മാസ്ക് വീണ്ടും ഉപയോഗിക്കരുത്\nഉപയോഗിച്ച മാസ്കുകൾ കുഴിച്ച് മൂടുകയോ ലായനി ഉപയോഗിച്ച അണു മുക്തമാക്കുക\nധരിക്കുമ്ബോള് മൂക്കിന് മുകളിലും താടിക്ക് താഴ് ഭാഗത്തും എത്തുന്ന തരത്തില് ആദ്യം മുകള്‍ഭാഗത്തെ കെട്ടും( ചെവിക്ക് മുകളിലൂടെ) രണ്ടാമത് താഴ്ഭാഗത്തെ കെട്ട് ഇടുക.(ചെവിക്ക് താഴെ കൂടെ)\nഅഴിച്ചുമാറ്റുമ്പോള് ആദ്യം താഴ്ഭാഗത്തെ കെട്ടും പിന്നീട് മുകള് ഭാഗത്തെ കെട്ടും നീക്കം ചെയ്യുക\nഅഴിച്ചു മാറ്റിയശേഷം നമ്മുടെ ശരീരത്തില് സ്പര്‍ശിക്കാതെ നശിപ്പിക്കുക\nനനവുണ്ടായാലോ മാസ്‌ക് വൃത്തിഹീനമാണെന്ന് തോന്നിയാലോ ഉടന് മാറ്റണം.\nഒരു കാരണവശാലും കെട്ടിയിരിക്കുന്ന മാസ്‌ക് കഴുത്തിലേയ്ക്ക് താഴ്ത്തുകയോ മൂക്കിന് താഴെ വച്ച് കെട്ടുകയോ ചെയ്യരുത്.\nസംസാരിക്കുമ്പോള് മുഖാവരണം താഴ്‌ത്തേണ്ട ആവശ്യമില്ല\nകോട്ടണ് തുണികൊണ്ട് മാത്രമേ തുണി മാസ്‌കുകള് നിര്‍മ്മിക്കാന് പാടുളളൂ.\nപുറത്ത് നിന്നും വാങ്ങിക്കുന്ന തുണി മാസ്‌കുകള് കഴുകി ഉണക്കി ഇസ്തിരിയിട്ട ശേഷം മാത്രം ഉപയോഗിക്കുക\nഒരാള് ഉപയോഗിച്ച മാസ്‌കുകള് മറ്റൊരാള് ഉപയോഗിക്കാന് പാടില്ല.\nനല്ല കോഴിമുട്ട അറിയേണ്ടതെല്ലാം\nമലയാളിയുടെ വിഭവങ്ങളിലെല്ലാം കോഴി മുട്ടക്ക് വലിയ ഇടമുണ്ട്. എന്നാൽ കടയിൽ നിന്ന് വാങ്ങിയ ചില കോഴിമുട്ട 'പണി തരാറുണ്ട് '.പ്രോട്ടീന്റെ കലവറയാണല്ലോ മുട്ട. കുട്ടികളുടെ ഭക്ഷണത്തില് നിര്‍ബന്ധമായും ഉള്‍പ്പെടുത്തേണ്ട ആഹാരം. വിറ്റാമിന് എ, ബി, ഇ, ബി 12, റൈബോഫ്ളാവിന്, കാത്സ്യം, ഫോസ്ഫറസ്, ലെസിതിന്, ഇരുമ്ബ്, പൊട്ടാസ്യം, സോഡിയം, മഗ്‌നീഷ്യം തുടങ്ങി നിരവധി പോഷകഘടകങ്ങള് മുട്ടയില് അടങ്ങിയിട്ടുണ്ട്. ശരീരത്തിന് ആവശ്യമായ ആല്‍ബുമിന് കിട്ടാനുള്ള എളുപ്പവഴി കൂടിയാണ് മുട്ട കഴിക്കുന്നത്. രക്തത്തില് ആല്‍ബുമിന് കുറവുള്ളവര്‍ക്ക് മരുന്നായി ആല്‍ബുമിന് എടുത്താല് പോലും ഒരാഴ്ചയില് കൂടുതല് രക്തത്തില് നിലനില്‍ക്കുകയില്ല. മുട്ടയുടെ വെള്ള കഴിക്കുന്നതാണ് ആല്‍ബുമിന് കൂട്ടാന് ഏറ്റവും നല്ല വഴി.\nതൊലി പരുക്കനായിരിക്കും. മുട്ടത്തോടിന് നിറവ്യത്യാസമുണ്ടാവുകയില്ല.\nമുട്ട വെള്ളത്തില് ഇട്ടു നോക്കിയും നല്ലതും ചീത്തയും തിരിച്ചറിയാം. നല്ല മുട്ട വെള്ളത്തില് താഴ്ന്നു പോകും. ചീഞ്ഞമുട്ട പൊങ്ങികിടക്കും. മുട്ട പൊട്ടിച്ചു നോക്കിയാല് മുട്ട വെള്ള സുതാര്യമാണെങ്കില് നല്ല മുട്ടയാണ്. അതല്ല, മുട്ടയുടെ വെള്ള കട്ടിയില്ലാതെ വെള്ളം പോലെ വരുകയോ നിറവ്യത്യാസം ഉണ്ടാവുകയോ ചെയ്താല് മുട്ട കേടായതാണെന്നു മനസിലാക്കാം. കേടായ മുട്ടയുടെ വെള്ളയും മഞ്ഞയും യോജിച്ചിരിക്കും.മുട്ട രണ്ടാഴ്ചവരെ സാധാരണ അന്തരീക്ഷ ഊഷ്മാവില് കേടുകൂടാതിരിക്കും. നാലുമുതല് അഞ്ച് ആഴ്ചവരെ ഫ്രിഡ്ജിലും കേടു കൂടാതെ സൂക്ഷിക്കാം.\nകുറഞ്ഞ കലോറി മാത്രമേ ജീരകവെള്ളത്തില് അടങ്ങിയിട്ടുള്ളൂ. ദാഹമകറ്റാന് ജ്യൂസോ മധുരപാനീയങ്ങളോ കുടിക്കുമ്ബോള് അളവില് കവിഞ്ഞ കലോറി നമ്മുടെ ശരീരത്തിലെത്തും.എന്നാല് ദഹമകറ്റാന് പതിവാക്കുന്നത് ജീരകവെള്ളമാണെങ്കില് ഈ അനാവശ്യ കലോറി ഒഴിവാക്കാം.\nഒരു സ്പൂണ് ജീരകത്തില്7കാലറി മാത്രമാണ് അടങ്ങിയിരിക്കുന്നത്.\nആന്റി ഓക്‌സിഡന്റുകളാല് സമ്ബുഷ്ടം- ആന്റി ഓക്‌സിഡന്റുകളാല് സമ്ബുഷ്ടമാണ് ജീരകവെള്ളം. ശരീരത്തിന് ദോഷകരമായ ഓക്‌സിജന് റാഡിക്കലുകളെ നീക്കം ചെയ്യാന് ആന്റി ഓക്‌സിഡന്റുകള്‍ക്ക് കഴിയും. ധാരാളം വിറ്റമിന് എ, സി, കോപ്പര് എന്നിവയും ജീരകത്തില് അടങ്ങിയിട്ടുണ്ട്.\nജീരകത്തില് അടങ്ങിയിരിക്കുന്ന ആന്റി ഇന്‍ഫ്‌ളമേറ്ററി ഘടകത്തിന് അമിതവണ്ണത്തെ തടയാനാവും. ഇത് ദഹനത്തിനും നെഞ്ചെരിച്ചല് പോലുള്ള പ്രശ്‌നങ്ങള്‍ക്കും പരിഹാരമായി ഉപയോഗിക്കാം. ശരീരത്തിലെ ഷുഗര്, കൊഴുപ്പ്, കാര്‍ബോഹൈഡ്രേറ്റ് എന്നിവ ഒഴിവാക്കി ഗട്ട് ബാക്ടീരിയയെ നിലനിര്‍ത്താന് ജീരകത്തിന് സാധിക്കും\nബ്രേക്ക് ഫാസ്റ്റ് ഒഴിവാക്കിയാൽ ഹൃദ്രോഗ സാധ്യത കൂടുതലെന്ന് പഠനം.\nനിങ്ങൾ തിരക്കിനിടയിൽ ബ്രേക്ക് ഫാസ്റ്റ് ഒഴിവാക്കുന്നവരാണോ..?എന്നാൽ ശ്രദ്ധിക്കണമെന്ന് പുതിയ പഠനം. ബ്രേക്ക് ഫാസ്റ്റ് ഒഴിവാക്കുന്നവരിൽ ഹൃദ്രോഗ സാധ്യത കൂടുതലാണെന്ന് അമേരിക്കയിലെ അയോവ സർവ്വകലാശാല പഠനം.\nകൃത്യമായി പ്രഭാതഭക്ഷണം കഴിക്കുന്നവരെ അപേക്ഷിച്ച് കഴിക്കാത്തവരില് രോഗസാധ്യത 87 ശതമാനം കൂടുതലാണ്. തെറ്റായ ജീവിതക്രമം പിന്‍തുടരുന്നതോടൊപ്പം പ്രഭാത ഭക്ഷണം കൂടി ഒഴിവാക്കുന്നവരില് ഹൃദ്രോഗം ,സ്‌ട്രോക്ക് തുടങ്ങിയവയിലൂടെ മരണസാധ്യതയും കൂടുതലാണെന്ന് റിപ്പോര്‍ട്ട് പറയുന്നു.\nയുഎസ് നാഷണല് ഹെല്‍ത്ത് ആന്റ് ന്യൂട്രീഷ്യന് എക്‌സാമിനേഷന് സര്‍വേയില് ശേഖരിച്ച വിവരങ്ങളെ അടിസ്ഥാനമാക്കിയായിരുന്നു പഠനം. 1988-94 വര്‍ഷങ്ങളിലായിരുന്നു സര്‍വേ നടത്തിയത്. 48തമാനം പുരുഷന്‍മാരും 52 ശതമാനം സ്ത്രീകളും ഉള്‍പ്പെടെ ആറായിരത്തിലധികം പേരിലായിരുന്നു നിരീക്ഷണം.\nഇതില് പ്രഭാതഭക്ഷണം പൂര്‍ണമായി ഉപേക്ഷിച്ചവര്, അപൂര്‍വമായി മാത്രം കഴിക്കുന്നവര്,ചിലദിവസങ്ങളില് കഴിക്കുന്നവര്, ദിവസവും കഴിക്കുന്നവര് എന്നിങ്ങനെ വിവിധ വിഭാഗത്തിലുള്ളവര് ഉള്‍പ്പെട്ടിരുന്നു.\n18 വര്‍ഷത്തിനുശേഷം 2011ല് സര്‍വേയില് പങ്കെടുത്ത 2318 പേര് മരിച്ചതായി കണ്ടെത്തി .അതില് 619 പേരുടെ മരണകാരണം ഹൃദയസംബന്ധമായ അസുഖവും സ്‌ട്രോക്കുമായിരുന്നു. ഇവരില് കൂടുതല് പേരും പ്രഭാതഭക്ഷണം ഒഴിവാക്കിയവരാണെന്നാണ് കണ്ടെത്തല്.\nചുടുകുരു: അല്‍പ്പം ശ്രദ്ദിക്കാം\nവേനല്‍ക്കാലത്ത് ചിലരെ ഏറെ അസ്വസ്ഥപ്പെടുത്തുന്ന ഒന്നാണ് ചൂടുകുരു. ശരീരത്തിന്റെ ചില ഭാഗങ്ങളിലെ വിയര്‍പ്പു ഗ്രന്ഥികള്‍ക്ക് തടസമുണ്ടാവുമ്‌ബോഴാണ് ചൂടു കുരു ഉണ്ടാവുന്നത്. ചര്‍മ്മത്തില് ചെറിയ ചെറിയ കുരുക്കള് വളരുകയും ചൊറിച്ചില് അനുഭവപ്പെടുകയും ചെയ്യും.\nകഴുത്ത്, നെഞ്ച്, പിന്‍ഭാഗം, അരഭാഗം, നാഭിഭാഗം തുടങ്ങിയ ഇടങ്ങളിലാണ് ചൂടുകുര ധാരാളം കാണുക. കുട്ടികളിലും പൊണ്ണത്തടിയുള്ളവരിലുമാണ് ചൂടുകുരു ഉണ്ടാവാനുള്ള സാധ്യത കൂടുതല്.\nചൂടുകുരു പ്രതിരോധിക്കാന് ഇവ ശ്രദ്ധിക്കാം\n1.അയഞ്ഞ, കട്ടികുറഞ്ഞ കോട്ടന് വസ്ത്രങ്ങള് ധരിക്കുക.\n2.ചൂടുകുരു ഉണ്ടായ സ്ഥലങ്ങളില് ചൊറിയുന്നത് ഒഴിവാക്കുക. ചൊറിയുമ്‌ബോള് അണുക്കള് സ്‌കിന്നിന്റെ അടുത്ത ലെയറിലേക്കും വ്യാപിക്കും. ചൊറിച്ചില് ഇല്ലാതാക്കാന് ദിവസം രണ്ടു തവണ ഓട്സ് പൊടിയിട്ട് വെള്ളത്തില് കുളിക്കുന്നത് നല്ലതാണ്.\n3.വേനല്‍ക്കാലത്ത് ധാരാളം വെള്ളം കുടിക്കുക\n4.സ്‌കിന് എപ്പോഴും വൃത്തിയായി സൂക്ഷിക്കുക. വീര്യം കൂടിയ സോപ്പ് ഉപയോഗിക്കുന്നത് ഒഴിവാക്കുക.\n6.തേങ്ങാപ്പാല് ചൂടുകുരു ഉള്ള ഭാഗത്ത് പുരട്ടി അല്പം കഴിഞ്ഞ് കുളിയ്ക്കാം. തേങ്ങാവെള്ളവും നല്ലതാണ്.\n7.ചൂടുകുരു ഉള്ള ഭാഗത്ത് ചന്ദനം പുരട്ടുന്നതും നല്ലതാണ്.\nമൈലാഞ്ചി പൊള്ളും ; സൂക്ഷിക്കണം\nആലുവ: കല്യാണ രാവിലും പെരുന്നാൾ രാവിലും മൈലാഞ്ചിയിടലാണ് സ്ത്രീകളുടെ മുഖ്യ ചടങ്ങ്. 'മൈലാഞ്ചി കല്യാണം ' എന്ന ചടങ്ങ് വരെയുണ്ട്. മൈലാഞ്ചിയിടുന്നത് കൈകൾക്ക് കൂടുതൽ ഭംഗിയുണ്ടാവാനാണ്. മൈലാഞ്ചി ചെടിയിൽ നിന്ന് പിറച്ചെടുത്ത ഇലകൾ അരച്ചായിരുന്നു കുറച്ച് മുമ്പ് വരെ സ്ത്രീകൾ മൈലാഞ്ചിയിട്ടിരുന്നത്. എന്നാൽ എല്ലാം മാറിയ കൂട്ടത്തിൽ മൈലാാഞ്ചിയും ട്യൂബിലായി. രാസ പദാർത്ഥങ്ങൾ ചേർത്തിറങ്ങുന്ന മൈലാഞ്ചി ചെമപ്പ് നിറം കൂടുന്ന്നതായും കാണാം. സ്ത്രികൾ ഇപ്പോൾ മൈലാഞ്ചി ട്യൂബാണ് അധികവും ഉപയോഗിച്ച് വരുന്നത്. ട്യൂബ് മൈലാഞ്ചി കൈ പൊള്ളാൻ സാധ്യതയുണ്ടെന്ന പ്രചരണത്തിന് ആക്കം കൂട്ടുന്ന വാർത്തയാണ് കഴിഞ്ഞ ദിവസം ആലുവയിൽ നടന്നത്.\nഅധ്യാപികയായ മുപ്പത്തിരണ്ട്കാരി മൈലാഞ്ചിിയിട്ട് കിടന്നുറങ്ങി. പിറ്റേന്നു രാവിലെ ചൊറിച്ചിലും പ്രയാസങ്ങളും തുടങ്ങി. താമസിയാതെ കൈ നീരുവച്ചു വീര്‍ത്തു. വളയും മോതിരങ്ങളും അതില് കുടുങ്ങി. കളമശേരിയിലെ ത്വക്‌രോഗ വിദഗ്ധയുടെ ചികില്‍സയിലാണിപ്പോള് എന്നാണറിവ്. യുവതി ഗര്‍ഭിണിയായതിനാല് മരുന്നുകള് കഴിക്കാന് നിയന്ത്രണമുള്ളത് കൊണ്ട് മൂന്നാഴ്ചയായിട്ടും അസുഖം പൂർണമായും ഭേദമായിട്ടില്ല\nസ്നേഹത്തിന് മുന്നിൽ കാലൻ വരെ കോമ്പ്രമൈസ് ചെയ്തു, അർബുദത്തെ നേരിട്ട യുവാവിന്റെ പോസ്റ്റ് വൈറലാവുന്നു.\nസ്നേഹത്തിന് മുന്നിൽ കാലൻ വരെ കോമ്പ്രമൈസ് ചെയ്തു,\nഅർബുദത്തെ നേരിട്ട യുവാവിന്റെ പോസ്റ്റ് വൈറലാവുന്നു.\nജീവിതത്തിൽ മാരക രോഗം പിടിപെട്ട് തിരിച്ച് വന്നവർ അനവധിയാണ്. എന്നാൽ അർബുധം ബാധിച്ച് അതിനെ നേരിട്ട നന്ദു എന്ന ഒരു യുവാവിന്റെ പോസ്റ്റാണ് വൈറലായിരിക്കുന്നത്.\nനന്ദു വിന്റെ ഫേസ് ബുക്ക് പോസ്റ്റ്\nചങ്കുകൾക്ക് തന്ന വാക്ക് ഞാൻ പാലിച്ചിരിക്കുന്നു !!\nകഴിഞ്ഞ വർഷം ഇതേ ദിവസം ആണ് ഞാൻ അവളുമായുള്ള യുദ്ധം തുടങ്ങിയത്..!!\nദേ പഴയതിനെക്കാളും ശോഭയോടെ വന്നിരിക്കുന്നു !!\nഒരു ജലദോഷം വന്ന ലാഘവത്തോടെ ഞാൻ ഇതിനെ നേരിട്ട് വിജയിച്ചു വരും എന്ന് പറഞ്ഞിട്ടാണ് ആശുപതിയിലേക്ക് പോയത്..\nആ വാക്ക് ഞാൻ പാലിച്ചിരിക്കുന്നു !!\nവേദനകളിൽ അലറിക്കരയുമ്പോഴും മാസങ്ങളോളം ഉറക്കമില്ലാതെ കൺപോളകൾക്ക് കനം കൂടിയപ്പോഴും 24 വർഷം താങ്ങായവരിൽ ഒരുവൻ പോയപ്പോഴും പിന്നീട് അർബുദം ശ്വാസകോശത്തിലേക്ക് പടർന്നപ്പോഴും നന്ദു പതറാത്തത് എന്താണെന്ന് ആർക്കെങ്കിലും അറിയുമോ ?\nകൃത്യമായ ചികിത്സയും അത് കൂടാതെ നിങ്ങളെല്ലാവരും കൂടി തീർത്ത സ്നേഹത്തിന്റെ ഒരു വലയം എനിക്ക് ചുറ്റുമുണ്ട്..!!\nആയിരം കീമോയെക്കാൾ ശക്തിയുള്ള വലയം !!\nഅതിനുള്ളിൽ ഞാൻ സുരക്ഷിതനാണ് !!\nഒപ്പം സർവ്വേശ്വരൻ തന്ന മനസ്സിന്റെ ശക്തിയും കൂടിയായപ്പോൾ സർവ്വം ശുഭം !!\nഅർബുദം എന്നെ കണ്ടു പേടിച്ചു പോയതല്ല !!\nനിങ്ങളുടെയൊക്കെ സ്നേഹം കണ്ട് നാണിച്ചു നാട് വിട്ടതാണ് !!\nഅങ്ങനെ വിശ്വസിക്കാനാണ് എനിക്കിഷ്ടം !!\nന്റെ പ്രിയപ്പെട്ടവരുടെ പ്രാർത്ഥനകൾക്ക് പകരം കിട്ടിയ ഭിക്ഷയാണ് എന്റെ പ്രാണൻ !!\nNB 1 : ഞാനിന്ന് വിജയിച്ചു നിൽക്കുന്നതിന് മുഴുവൻ കാരണവും എന്റെ പ്രിയപ്പെട്ട ഡോക്ടർമാരും നഴ്‌സുമാരും സ്നേഹത്തോടെ എനിക്ക് തന്ന കൃത്യമായ ചികിത്സയാണ്...\nRcc യിലെ ശ്രീജിത്ത് സർ , ഓർത്തോയിലെ സുബിൻ സർ ശ്രീജിത്ത് സർ എന്നിവർ എനിക്ക് ഈശ്വരതുല്യരാണ്..!!\nNB2: നന്ദുവിനെ തോൽപ്പിക്കാൻ ആവില്ല മക്കളേ എന്ന് പറയാൻ എനിക്ക് ഇഷ്ടമല്ല..!!\nനന്ദുവിന്റെ ചങ്കുകളുടെ സ്നേഹത്തെ തോൽപ്പിക്കാൻ ആവില്ല മക്കളേ !!!!\nആ സ്നേഹത്തിന് മുന്നിൽ കാലൻ വരെ കോമ്പർമൈസ് ചെയ്തു ❤\nഎന്റെ അനുഭവം ഈ സമൂഹത്തിന് ഒരു പ്രചോദനമാകട്ടെ !!\nഒരു നിമിഷമെങ്കിൽ ഒരുനിമിഷം...!


സ്നേഹപൂര്‍വ്വം: അരുത്..... ദൈവങ്ങള് കോപിക്കും......\nഅരുത്..... ദൈവങ്ങള് കോപിക്കും......\nനാടിന്‍റെ ശ്വാസകോശങ്ങള് ആണ് കാവുകള്. പൂര്‍വകാലത്തിന്റെ പ്രതീകങ്ങള് ആയി ചുരുക്കം ചില കുടുംബങ്ങളുടെ അധീനതയില് , ദൈവാരധനയുമായി ബന്ധപ്പെട്ടു നിലനിന്നു പോരുന്ന " നാട്ടിലെ വനങ്ങള്". പിന്നീടു വന്ന വികസന പ്രവര്‍ത്തനങ്ങളും,പുതിയ കാഴ്ചപ്പാടുകളും ഒരു ബീജം പോലും അവശേഷിപ്പിക്കാതെ വേരോടെ അറുതെടുക്കാന് ശ്രമിച്ച നിഷ്കളങ്കമായ ഭക്തിയുടെ(വിശ്വാസത്തിന്റെ) ശേഷിപ്പുകള്. "കാവ് തീണ്ടരുതെ, കുളം വറ്റും " എന്ന് പൊയ്പ്പോയ തലമുറ ആര്‍ത്തു വിളിച്ചപ്പോഴും , അവര് പറയുന്നത് മനസിലാക്കാതെ നാം നശിപ്പിച്ച "ജൈവ വൈവിധ്യത്തിന്റെ കലവറ".\nവനങ്ങള് വെട്ടിത്തെളിച്ച് കൃഷി യോഗ്യം ആക്കിയ പൂര്‍വികര് , വൃക്ഷങ്ങളുടെയും ജീവികളുടെയും പ്രാധാന്യം മനസിലാക്കി സംരക്ഷിച്ചു പോന്നവയാണ് കാവുകള്. 'സംരക്ഷിക്കുക' എന്നെ പദത്തിന് അന്നത്തെ നിഷ്കളങ്കരായ മനുഷ്യരുടെ മനസ്സില് ഉള്ള അര്‍ത്ഥം പോരാതിരുന്നത് കൊണ്ടാവാം, ഓരോ കാവുകളും ആയി ബന്ധപ്പെട്ടു ഒരു ദൈവിക ശക്തിയെക്കൂടി കൂട്ടുപിടിച്ചത്. മാടനും, മറുതയും, യക്ഷിയും, ഗന്ധര്‍വനും, നാഗ ദൈവങ്ങളും അങ്ങനെ കേട്ടാല് പേടി തോന്നുന്ന കുറെ ദൈവ സങ്കല്‍പ്പങ്ങള് എന്നും കാവുകള്‍ക്ക് രക്ഷകരായി. കൃഷി ചെയ്യണം എന്നതില് അപ്പുറം , കാവുകളുടെ അതിര്‍ത്തി ലംഘിച്ചാല് ഉണ്ടാകാവുന്ന ആപത്തുകളെ കുറിച്ച് ബോധവാന്മാര് ആയിരുന്നത്കൊണ്ടു അവ സംരക്ഷിക്കപ്പെട്ടു.\nഓരോ ജന വിഭാഗത്തിനും അവരുടെതായ കാവുകളും ആരാധനാ ശൈലിയും ഉണ്ടായിരുന്നു. എങ്ങനെ ആയാലും, കാവിലെ തിറയും, നാഗത്താന് പാട്ടും, സര്‍പ്പ ബലിയും എല്ലാം ഒരു കുടുംബത്തിന്റെ നിലനില്‍പുമായി ബന്ധപ്പെട്ടവ ആയിരുന്നു, കാവുകള് നാടിന്റെയും...\n"അര്‍ദ്ധ ജ്ഞാനം ആപത്ത്" എന്നതിന്റെ തനതായ മുഖം ആയിരുന്നു പിന്നെ നാം കണ്ടത്. "ദൈവം ഇല്ല" എന്ന ഒരൊറ്റ ആശയത്തെ മാത്രം മുന്‍നിര്‍ത്തി ചിന്തിച്ചപ്പോള്, ആധുനിക തലമുറയ്ക്ക് കാവുകള് (sacred grooves) വെറും കാടുകള് (grooves) ആയി മാറി. നഷ്ടമായത് ദൈവിക പരിവേഷം മാത്രം ആയിരുന്നില്ല. കുറച്ചു സ്ഥലത്ത് ഇടതിങ്ങി പാര്‍ത്തിരുന്ന അത്തി, ഇത്തി, പന, കാഞ്ഞിരം, ആഞ്ഞിലി, പാല, ഇലഞ്ഞി, ചാര് എന്നിങ്ങനെ നമ്മുടെ നാട്ടുകാരായ പലതരം മരങ്ങളും ഇത്രയേറെ പച്ച മരുന്നുകളും, അതിലും കൂടുതല് ചെറു ജീവികളും ആയിരുന്നു. 'ആലയം' നഷ്ടപ്പെട്ട നാഗ ദൈവങ്ങള് ആയിരുന്നില്ല, മറിച്ച് 'ആവാസം' (habitat) നഷ്ടപ്പെട്ട ഇവയൊക്കെ ആയിരുന്നു പ്രകൃതിയുടെ വേദന.\n'നാഗ വനം' എന്നുകൂടി അറിയപ്പെടുന്ന കാവുകള് നിത്യ ഹരിത വനങ്ങളുടെ ചെറു പതിപ്പുകള് ആണ്. മൂന്നു തട്ടുകളായി (canopy) ഉള്ള സസ്യങ്ങള് കാവുകളില് കാണപ്പെടുന്നുണ്ട്. വന് വൃക്ഷങ്ങളും, ചെറു വൃക്ഷങ്ങളും, കുട്ടി ചെടികളും, പടര്‍പ്പുകളും കൂടി സൃഷ്ടിക്കുന്ന മേല്‍ക്കൂര കുറച്ചു സൂര്യ രശ്മികളെ മാത്രമേ താഴ്ത്തട്ടിലേക്ക് കടത്തി വിടുന്നുള്ളു. തന്മൂലം ഈര്‍പ്പമുള്ള ആവാസ വ്യവസ്ഥയാണ് കാവുകളില് കാണപ്പെടുന്നത്.\nകേരളത്തില് ആകെ 360 വലിയ കാവുകള് ഉണ്ടെന്നു കണക്കുകള് പറയുന്നു. അവയില് ഏറ്റവും വലുത് എറണാകുളം ജില്ലയിലെ പെരുമ്പാവൂര് ഇരിങ്ങോള് കാവാണ് (20 .2 ഹെക്ടര് ). ഏറ്റവും കൂടുതല് കാവുകള് ഉള്ളത് ആലപ്പുഴ ജില്ലയില് ആണ്. ഒപ്പം, ഏറ്റവും കൂടുതല് സസ്യങ്ങള്‍ക് വംശനാശം സംഭവിച്ചിരിക്കുന്നതും ആലപ്പുഴ ജില്ലയിലെ കാവുകളില് തന്നെ.\nഏകദേശം 800 എണ്ണം സപുഷ്പികളും 600 ഓളം മറ്റു സസ്യങ്ങളും കാവുകളുടെ ആവാസ വ്യവസ്ഥയുടെ ഭാഗം ആണ്. ഇവയില് 40 ശതമാനത്തോളം വംശ നാശ ഭീഷണി നേരിടുന്നവയാണ്. സസ്യങ്ങളുടെ പരാഗണം പ്രധാനമായും വാവല്, ചിതല്, ചിത്ര ശലഭം, കാറ്റ് എന്നിവ വഴിയാണ് നടക്കുന്നത്. കാവുകളില് കൂട് കെട്ടുന്ന പ്രധാന പക്ഷികള് മൂങ്ങ , കാക്ക, ചെറു കിളികള് , മൈന എന്നിവയാണ്. വാവലുകളും കാവുകളുടെ ഭീകരതയുടെ ഭാഗങ്ങള് തന്നെ.\nകാവുകളോട് ചേര്‍ന്ന് കാണുന്ന ജലാശയങ്ങള് ശുദ്ധ ജലത്തിന്റെ നല്ല സ്രോതസ്സുകള് ആണ്. കാവുകളുടെ നിബിടത മൂലം ഇല്ലെ കാലത്തും ഒരേ താപനിലയില് നില നില്‍കുന്ന ഇവയും പ്രാധാന്യം അര്‍ഹിക്കുന്നു.4മുതല്7വരെ താപനില ഉള്ള കുളങ്ങളില് വിവിധ തരം മത്സ്യങ്ങളും, ആമയും ഉണ്ടാകാറുണ്ട്. sacred tanks എന്ന് അറിയപ്പെടുന്ന ഇവയുടെ oxygen content കൂടുതലാണ്.\nഅന്തരീക്ഷത്തിനു ആവശ്യമായ ഈര്‍പ്പം, oxygen എന്നിവ നല്‍കുന്നതിലും, വായു ശുദ്ധീകരിക്കുന്നതിലും, മണ്ണിന്റെ ഫലപുഷ്ടി കൂട്ടുന്നതിലും, ചുറ്റുപാടും ഉള്ള കൃഷി സ്ഥലങ്ങളിലെ കീട നിയന്ത്രണത്തിലും എന്നല്ല ഭൂഗര്‍ഭ ജല സ്രോതസ്സുകളുടെ ലഭ്യതയില് പോലും വലിയ പങ്കു വഹിക്കുന്നവയാണ് കാവുകള്.\nഎന്ന് കാവുകളും അതിനോട് ചേര്‍ന്നുള്ള ജലാശയങ്ങളും സംരക്ഷിക്കാന് National Biodiversity Board ന്റെ സഹായവും നിയമങ്ങളും ഉണ്ട്. എന്തും പൂര്‍ണ്ണമായി നശിച്ചു കഴിഞ്ഞു മാത്രം അതിന്‍റെ പ്രാധാന്യത്തെ പറ്റി ചിന്തിക്കാറുള്ള ഭരണാധികാരികള് ഈ കാര്യത്തില് കുറച്ചു നേരത്തെ ഇടപെടുന്നതും കാവുകളുടെ നിലനില്പിന് അവരുടെ കാവല്‍കാരന് (ദൈവങ്ങള് അല്ല, പ്രകൃതി തന്നെ) നല്‍കിയ അനുഗ്രഹം ആണെന്ന് കരുതാം. ഇനിയൊരു കാവ് കാണുമ്പോള്, കാവിനകത്തു തീയിടുന്നതും, മരം മുറിക്കുന്നതും കാണുമ്പോള് നമുക്കും പറയാം ശ്രമിക്കാം......\nഅരുത്..... ദൈവങ്ങള് കോപിക്കും.......\nPosted by ജയലക്ഷ്മി at 12:08 PM\nLabels: ഒന്ന് വായിക്കാന്\n"ആലയം' നഷ്ടപ്പെട്ട നാഗ ദൈവങ്ങള് ആയിരുന്നില്ല, മറിച്ച് 'ആവാസം' (habitat) നഷ്ടപ്പെട്ട ഇവയൊക്കെ ആയിരുന്നു പ്രകൃതിയുടെ വേദന"... true fact... നാളയെ കുറിച്ച ചിന്തിക്കാതെ ഇന്നത്തേക് മാത്രം ചിന്തിക്കുന്ന ഒരു selfishness ...\nഇന്ന് ഞാന് അറിയുന്നു.....\nIt's OUR style.........


റോക്കറ്റ് പോലെ ഇവർ കുതിച്ചുയരും\nമഹാഭാഗ്യം ജീവിതത്തിൽ വരാൻ പോകുന്ന കുറച്ചു നക്ഷത്ര ജാതക കാറുണ്ട്. ഇനി ഇവരുടെ ജീവിതത്തിൽ ഒത്തിരി ഒത്തിരി ഭാഗ്യാനുഭവങ്ങൾ വന്നു ചേരുന്നതാണ്. ഇപ്പോൾ ഇനി വളരെയേറെ സമ്പന്നതയിലേക്ക് എത്തിച്ചേരാൻ പോകുന്ന കുറച്ചു നക്ഷത്രജാതകർ ഉണ്ട്. അവർക്ക് ഭാഗ്യാനുഭവങ്ങൾ ഒട്ടനവധി ഉണ്ടാകുന്നതാണ്. ശ്രീ അയ്യപ്പ സ്വാമിയുടെ സന്നിധിയിൽ പ്രവേശിക്കാനുള്ള 18 പടി കയറി അവിടെ ചെന്ന് പ്രാർത്ഥിച്ച് എല്ലാവിധ ഐശ്വര്യങ്ങളും ലഭിക്കുവാൻ ഈ മഹാമാരി സമയത്ത് കഴിയണമെന്നില്ല. എന്നിരുന്നാലും കുറെയേറെ നക്ഷത്ര ജാതക കാർക്ക് ഭാഗ്യാനുഭവങ്ങൾ ഒത്തിരി തന്നെ ഉണ്ടാകുന്നതാണ്. വൃശ്ചികം ഒന്നാം തീയതി കഴിഞ്ഞാൽ ഈ നക്ഷത്ര ജാതക ഏറ്റവും അനുയോജ്യമായ സമയമാണ് വരാൻ പോകുന്നത്.\nവളരെയേറെ സമ്പന്നതയിലേക്ക് ഈ നക്ഷത്ര ജാതക എത്തുമെന്ന കാര്യത്തിൽ യാതൊരു സംശയവും വേണ്ട. ബ്രഹ്മചാര്യം കർശനമായ പാലിച്ച് മനസ്സ് പവിത്രമായി സൂക്ഷിച്ചു മന്ത്രം ഉരുവിട്ട് ശ്രീ അയ്യപ്പസ്വാമിയെ പ്രാർത്ഥിച്ചു ഈ നക്ഷത്ര ജാതക കാർ ചെയ്താൽ തീർച്ചയായും ഇവർക്ക് ഇവരുടെ സങ്കൽപ്പത്തിന് അനുസരിച്ച് ഉയർച്ചയിൽ എത്താൻ സാധിക്കുന്നതാണ്. അതിനു വളരെ അനുയോജ്യമായ സമയമാണ് ഇപ്പോൾ അവരുടെ ജീവിതത്തിൽ കടന്നു പോയി ക്കൊണ്ടിരിക്കുന്നത്. പണത്തിൻറെ ഒരു ഒഴുക്ക് തന്നെ ഈ സമയത്ത് ഈ നക്ഷത്ര ജാതക കാരെ തേടി എത്തുന്നതാണ് എന്ന കാര്യത്തിൽ യാതൊരു സംശയവും ആർക്കും തന്നെ വേണ്ട.\nഅവർക്ക് വളരെയേറെ സമ്പന്നതയിൽ തന്നെ എത്തിച്ചേരുവാൻ സാധ്യമാകുന്നതാണ്. മകരവിളക്ക് സമയമൊക്കെ അടുക്കാറാകുമ്പോൾ തീർച്ചയായും അതിൻറെ ഗുണാനുഭവങ്ങൾ ഈ നക്ഷത്ര ജാതകർ അനുഭവിച്ചു തുടങ്ങുന്നതാണ്. സൂര്യഗ്രഹണ സമയത്ത് ആണ് ഇവർക്ക് സൗഭാഗ്യ കാലം വന്നു ചേർന്നിരിക്കുന്നത്. ഇനി ജീവിതത്തിൽ എല്ലാവിധ കഷ്ടപ്പാടുകളും മാറി മാറി കുതിച്ചുയരാൻ ഇവർക്ക് സാധിക്കുന്നതാണ്. ഈ വിഷയത്തെപ്പറ്റി കൂടുതലായി അറിയാൻ വീഡിയോ മുഴുവനായി കാണുക.


Nokia6(2018) to come with more than one variants - Malayalam Gizbot\nUpdated: Tuesday, January 2, 2018, 17:43 [IST]\nനോക്കിയ 6-ന്റെ രണ്ടാംതലമുറ ഫോണുകള് പുറത്തിറക്കാനുള്ള പദ്ധതികളുമായി HMD മുന്നോട്ടുപോകുന്നതായി വാര്‍ത്തകള് വന്നിരുന്നു.\nനോക്കിയ6(2018) എന്ന് പേരിട്ടിരിക്കുന്ന ഈ ഫോണിന്റെ രണ്ട് വ്യത്യസ്ത മോഡലുകളെങ്കിലും വിപണിയിലെത്തുമെന്നാണ് ഏറ്റവുമൊടുവില് ലഭിക്കുന്ന സൂചനകള്. ഒന്നാമത്തെ മോഡല് TENAA-യുടെ സൈറ്റില് രണ്ടാഴ്ച മുമ്പ് പ്രദര്‍ശിപ്പിച്ചിരുന്നു.\nഎന്നാല് ഇതിന്റെ മറ്റ് സവിശേഷതകള് ഇതോടൊപ്പം ഉണ്ടായിരുന്നില്ല. രണ്ടാമത്തെ മോഡല് ദിവസങ്ങള്‍ക്ക് മുമ്പാണ് TENAA-യില് അവതരിച്ചത്. നോക്കിയ6(2018)-നെ ആകര്‍ഷകമാക്കുന്ന എല്ലാ വിവരങ്ങളും ഫോണിനൊപ്പം നല്‍കിയിട്ടുണ്ട്.\nഇതില് നിന്ന് മനസ്സിലാകുന്നത്, ഈ മോഡലുകള് തമ്മിലുള്ള പ്രധാന വ്യത്യസാം ഡിസ്‌പ്ലേയിലാണ്. ആദ്യ മോഡലില് 18:9 ഡിസ്‌പ്ലേയും രണ്ടാമത്തേതില് 16:9 ഡിസ്‌പ്ലേയുമാണ്.\n16:9 ആസ്‌പെക്ട് അനുപാതവും 1920*1080 റെസല്യൂഷനുമുള്ള 5.5 ഇഞ്ച് ഫുള് HD ഡിസ്‌പ്ലേ. ഒക്ടാകോര് ക്വാല്‍കോം പ്രോസ്സസറാണ് ഫോണില് ഉപയോഗിച്ചിരിക്കുന്നത്. എന്നാല് ചിപ്‌സെറ്റിന്റെ പേര് ഇപ്പോഴും ഒരു നിഗൂഢതയായി തുടരുന്നു. ഇത് സ്‌നാപ്ഡ്രാഗണ് 630 അല്ലെങ്കില് 660 ആകാനാണ് സാധ്യത.\n4GB റാമോട് കൂടിയ ഫോണിന്റെ ഇന്റേണല് മെമ്മറി 32 GB അല്ലെങ്കില് 64 GB ആയിരിക്കും. മൈക്രോ എസ്ഡി കാര്‍ഡ് ഉപയോഗിച്ച് മെമ്മറി വര്‍ദ്ധിപ്പിക്കാനും കഴിയും. ഇനി ക്യാമറയുടെ കാര്യം നോക്കാം. പിന്‍വശത്തെ പ്രൈമറി ക്യാമറ 16 MP ആണ്.\nസെല്‍ഫിക്കും വീഡിയോ കോളുകള്‍ക്കുമായി മുന്നില് 8MP ക്യാമറയുണ്ട്. 3000 mAh ബാറ്ററി, ആന്‍ഡ്രോയ്ഡ് നൗഗട്ട് 7.1.1 എന്നിവയാണ് മറ്റ് പ്രധാന സവിശേഷതകള്. വിപണിയിലെത്തുന്നതിന് മുമ്പ് കമ്പനി ഓപ്പറേറ്റിംഗ് സിസ്റ്റം അപ്‌ഗ്രേഡ് ചെയ്യുമെന്ന് പറയുന്നു. 2018 ജനുവരിയില് നോക്കിയയുടെ ഈ സ്മാര്‍ട്ട്‌ഫോണ് പുറത്തിറക്കുമെന്ന് തന്നെ പ്രതീക്ഷിക്കാം.\nOne variant of Nokia6(2018) will sporta5.5-inch display that will deliverafull HD resolution of 1,920×1,080 pixels resolution and 16:9 aspect ratio.


വ്യാപക മഴയ്‌ക്ക് സാധ്യതയെന്ന് മുന്നറിയിപ്പ് : ഒൻപത് ജില്ലകളിൽ യെല്ലോ അലർട്ട് - Greenmediavision\nവ്യാപക മഴയ്‌ക്ക് സാധ്യതയെന്ന് മുന്നറിയിപ്പ് : ഒൻപത് ജില്ലകളിൽ യെല്ലോ അലർട്ട്\nതിരുവനന്തപുരം: സംസ്ഥാനത്ത് ഇന്ന് വ്യാപക മഴയ്‌ക്ക് സാധ്യതയെന്ന് കാലാവസ്ഥാ വകുപ്പിന്റെ മുന്നറിയിപ്പ്. ഒൻപത് ജില്ലകളിൽ ഇന്ന് യെല്ലോ അലർട്ട് പ്രഖ്യാപിച്ചിട്ടുണ്ട്. തിരുവനന്തപുരം, കൊല്ലം, പത്തനംതിട്ട, ആലപ്പുഴ, എറണാകുളം, കോട്ടയം ഇടുക്കി, തൃശ്ശൂർ, മലപ്പുറം ജില്ലകളിലാണ് ഇന്ന് യെല്ലോ അലർട്ട് പ്രഖ്യാപിച്ചിരിക്കുന്നത്. ശക്തമായ ഇടിമിന്നലും കാറ്റും ഉണ്ടാകാൻ സാദ്ധ്യതയുണ്ടെന്നും മുന്നറിയിപ്പുണ്ട്.\nകാലവർഷം ഇക്കുറി നേരത്തെ എത്തിയേക്കുമെന്നും കാലാവസ്ഥാ നിരീക്ഷണ കേന്ദ്രം അറിയിച്ചിട്ടുണ്ട്. മെയ് 27ന് കാലവർഷം തുടങ്ങുമെന്നാണ് അറിയിച്ചിരിക്കുന്നത്. ഞായറാഴ്ചയോടെ തെക്ക് കിഴക്കൻ ബംഗാൾ ഉൾക്കടലിലും ആൻഡമാൻ കടലിലും കാലവർഷം എത്തിച്ചേരും. കാലവർഷത്തിന് മുന്നോടിയായി സംസ്ഥാനത്ത് വരും ദിവസങ്ങളിലും മഴ കനക്കുമെന്നാണ് സൂചന.\nനാളെ പത്ത് ജില്ലകളിലാണ് യെല്ലോ അലർട്ട് നൽകിയിരിക്കുന്നത്. തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, തൃശ്ശൂർ, മലപ്പുറം, കോഴിക്കോട് ജില്ലകളിലാണ് മഴ മുന്നറിയിപ്പ്. ഒറ്റപ്പെട്ട ശക്തമായ മഴയ്‌ക്കുള്ള സാധ്യതയെന്നാണ് മുന്നറിയിപ്പ്.\nPrevious articleവിദേശത്ത് നിന്ന് ലഭിക്കുന്ന പണം വെളുപ്പിക്കാൻ മൂന്നാറിൽ റിയൽ എസ്റ്റേറ്റ് കമ്പനി : പോപ്പുലർ ഫ്രണ്ടിനെതിരെ ഇ.ഡി\nNext articleഡൽഹി അഗ്നിബാധ : മരണം 27 / 12 പേർക്ക് പരിക്ക്;വിശദമായ പരിശോധന ആരംഭിച്ചു


ബി സോണ് കലോത്സവം ഫാറൂഖിനെ മറികടന്ന് ദേവഗിരി – vatakaranews.in\nMonday, 25 June 2018 07:59:35 AM\nബി സോണ് കലോത്സവം ഫാറൂഖിനെ മറികടന്ന് ദേവഗിരി\nവടകര: കാലിക്കറ്റ് യൂണിവേഴ്‌സിറ്റി വിദ്യാര്‍ത്ഥി യൂണിയന് ബി.സോണ് കലോത്സവത്തില് ആദ്യ ദിനത്തില് മുന്നേറിയ ഫാറൂഖ് കോളേജിനെ പിന്നാലാക്കി സെന്റ്് ജോസഫ് ദേവഗിരി കോളേജ് 232 പോയിന്റുമായി മുന്നിട്ട് നില്‍ക്കുന്നു. 213 പോയിന്റുമായി ഫാറൂഖ് കോളേജും രണ്ടാം സ്ഥാനത്തും 84 പോയിന്റുമായി മലബാര് ക്രിസ്ത്യന് കോളേജും മൂന്നാം സ്ഥാനത്തും തുടരുന്നു.\nമത്സരങ്ങള് അവസാനഘട്ടത്തിലേക്ക് നീങ്ങവെ കോളജുകള്‍ക്ക് മത്സരം കനക്കുകയാണ്. ഫാറൂഖ് കോളേജിനെ ഞെട്ടിച്ചിട്ട് ദേവഗിരി ലീഡ് തിരിച്ചു പിടിച്ചതും മൂന്ന് വര്‍ഷം മൂമ്പ് കൈവിട്ടു പോയ കീരീടം തിരിച്ച് പിടിക്കുമെന്ന വാശിയിലാണ് ദേവഗിരി. എന്നാല് കിരീടം നിലനിര്‍ത്താനുള്ള വാശിയേറിയ പോരാട്ടത്തിലാണ് ഫാറൂഖ് കോളേജ്.\nഭാവ ഭാഷയുടെ സാധ്യതകള് തേടി\nവടകര: ഭാവഭാഷയുടെ സാധ്യതകള് എത്രത്തോളം പ്രയോഗികമാക്കമെന്നതിന്റെ പരീക്ഷണങ്ങളിലായി മൂകാഭിനയ വേദിയില് കണ്ടെത്തത്. വേദി കാരക്കാട്ടില് മത്സരത്തിനറങ്ങിയ 30 ടീമുകളും ഒന്നിനൊന്ന് മികച്ച നിലവാരം പുലര്‍ത്തി. രാഷ്ട്രീയ സാമൂഹിക പ്രാധാന്യമുള്ള പല സമകാലിക പ്രശ്‌നങ്ങള് തീവ്രത ഒട്ടും ചോരാതെ തന്നെ അവതരിപ്പിച്ചു. സമകാലിക പ്രാധാന്യം ഒട്ടും ചോരാതെ തന്നെ വിഷയങ്ങള് അരങ്ങിലെത്തിക്കാന് മത്സരാര്‍ത്ഥികള്‍ക്ക് കഴിഞ്ഞിട്ടുണ്ട് . ഭാവം മാറുന്ന ഇന്ത്യന് ദേശീയതയും രാഷ്ട്രീയ സാഹചര്യങ്ങളും വര്‍ധിച്ചു വരുന്ന കപടസദാചാര ബോധങ്ങളും അതിനെ തകര്‍ത്തെഴുതാന് കെല്‍പ്പുള്ള ദൃഢമായ സ്‌നേഹബന്ധങ്ങളും ഉള്ളവന്റെ ആഘോഷങ്ങളിലേക്കും മത്സരാര്‍ത്ഥികള് കടന്ന് പോയി.\nഇല്ലാത്തവന്റെ ദൈന്യതകളിലേക്കും ചിന്തകള് എത്തിക്കാനും കഴിയുന്ന മൂകാഭിനയത്തിന്റെ ഭാഷപ്പകര്‍ച്ചകള് വേദിയില് നിറഞ്ഞൊഴുകിയപ്പോള് ആസ്വാദനത്തിന്റെ മറ്റൊരു അധ്യായമായി മാറി. പ്രോവിടന്‍സ് വുമന്‍സ് കോളേജ് കോഴിക്കോട് ടീം മൂകാഭിനയത്തില് ഒന്നാം സ്ഥാനം തേടി.\nഅരങ്ങ് തകര്‍ത്ത് മാച്ചിരിയില് ഉത്സവ പ്രതീതി\nവടകര: ലാസ്യ ദ്രുതതാളങ്ങള് മാച്ചിനിരിയില് തകര്‍ത്താടിയപ്പോള് വേദി മാച്ചിരിയില് ഉത്സവ പ്രതീതി. ഭരതനാട്യവും മോഹിനിയാട്ടവും മാര്‍ഗം കളിയുമെല്ലാം വേദിയെ താളാത്മകമാക്കി. പ്രേക്ഷകരുടെ സാന്നിധ്യം മത്സാരാര്‍ത്ഥികള്‍ക്ക് ആവേശം പകര്‍ന്നു.\nTags: bozne fest madapally 09-02-2018


താടിക്കാരന്റെ കൈയ്യില് ആടുജീവിതം !!! കലാകാരന് അഭിനന്ദനം അറിയിച്ച് പൃഥ്വിരാജ്\nBy webadmin February 11, 2020 No Comments\nബ്ലസി സംവിധാനം ചെയ്യുന്ന ആടുജീവിതത്തിനായുള്ള ഒരുക്കത്തിലാണ് നടന് പൃഥ്വിരാജ്. നീണ്ട താടിയിലും മുടിയിലും മെലിഞ്ഞ ലുക്കിലുമായി എത്തി താരം ആരാധകരെ അമ്പരപ്പിക്കുകയാണ്. മലയാള സിനിമയുടെ പതിവ് അതിരുകളെല്ലാം ഭേദിക്കുന്ന സംവിധായകന് ബ്ലസി ആടുജീവിതം പ്രേക്ഷകര്‍ക്കായി ഒരുക്കുന്നത്. നീണ്ട വര്‍ഷങ്ങള്‍ക്ക് ശേഷം എ.ആര്. റഹ്മാനാണ് ചിത്രത്തില് സംഗീതമൊരുക്കുന്നത്.\nഇപ്പോഴിതാ ഇന്‍സ്റ്റഗ്രാമിലൂടെ പൃഥ്വിയുടെ പുതിയ മേക്കോവറിനെഡിജിറ്റല് പെയിന്റിങിന്റെ രൂപത്തില് ഒരു കലാകാരന് മാറ്റിയിരിക്കുന്നു… ആടിനെ കൈയ്യില് പിടിച്ച് ആടു ജീവിതത്തെ രസകരമായി വരച്ചിരിക്കുകയാണ് അരോഷ് എന്ന കലാകാരന് .\nഇന്‍സ്റ്റഗ്രാമില് വളരെ സജീവമായ പൃഥ്വി വിശേഷങ്ങളെല്ലാം ആരാധകരുമായി പങ്കുവയ്ക്കാറുണ്ട്. ചിത്രം നിമിഷങ്ങള്‍ക്കുള്ളിലാണ് സോഷ്യല് മീഡിയ ഏറ്റെടുത്തിരിക്കുന്നത്. നിരവധി ലൈക്കും ഷെയറും ചിത്രത്തിന് ലഭിച്ചിട്ടുണ്ട്.\nഏറെ ക്കാലത്തെ പരിശ്രമത്തിനും തയ്യാറെടുപ്പിനും ശേഷമാണ് ബ്ലസി ആടുജീവിതത്തിന്റെ ചിത്രീകരണം ആരംഭിച്ചത്. ഗ്രീന് ബുക്‌സ് പ്രസിദ്ധീകരിച്ച ആടുജീവിതം വായിച്ചത് നിരവധി ആരാധകരാണ്. സാഹിത്യ സൃഷ്ടികള് സിനിമയാക്കുമ്പോള് പ്രേക്ഷകര് ഇരു കൈയ്യും നീട്ടി സ്വീകരിക്കുന്നതു പോലെ ആടു ജീവിതത്തെയും സ്വീകരിക്കുമെന്നാണ് അണിയറ പ്രവര്‍ത്തകര് പ്രതീക്ഷിക്കുന്നത്.\nPrevious Articleമൂസക്കായുടെ പഴയപാത്തുവല്ല ഇപ്പോള് !!! സ്വന്തം മേക്കോവര് കണ്ട് കണ്ണുതള്ളിയെന്ന് സുരഭിലക്ഷ്മി\nNext Article ഒരു സെക്കന്റ് പോലും കട്ട് ചെയ്യണ്ട ! ട്രാൻസിന് U/A സർട്ടിഫിക്കറ്റ് നൽകി റിവൈസിങ് കമ്മിറ്റി, ചിത്രം ഫെബ്രുവരി 20ന് തിയറ്ററുകളിൽ


മേല് ചുണ്ടിന് മുകളില് കറുപ്പുണ്ടോ, എങ്കില് | Daily Indian Herald\nമേല് ചുണ്ടിന് മുകളില് കറുപ്പുണ്ടോ, എങ്കില്\nമറുകുശാസ്ത്രം അഥവാ മോളോളജി പ്രശസ്തമാണ്. ജ്യോതിഷത്തിന്റെ ഒരുഭാഗമായി വരും ഇത്. കൈരേഖ പോലെത്തന്നെയാണ് വിധിനിര്‍ണയത്തില് മറുകിന്റെ സ്ഥാനവും. സ്ത്രീപുരുഷന്മാരുടെ ശരീരത്തില് എവിടെയാണോ മറുക് അതിനനസുരിച്ച് ഭാഗ്യദൗര്‍ഭാഗ്യങ്ങള് വന്നണയുമെന്നാണു ശാസ്ത്രം. മറുകുശാസ്ത്രപ്രകാരമുള്ള ഫലങ്ങള് :\nസ്ത്രീകള്‍ക്ക് : നെറ്റിയുടെ മധ്യത്തില് മറുക് വന്നാല് ധനം, ഐശ്വര്യം.കഴുത്തിന്റെ മുന്‍വശത്ത് തേന് നിറമുള്ള മറുക് വരുന്ന സ്ത്രീ വിദ്യാസമ്പന്നയാകും. അസ്ഥാനങ്ങളില് മറുകുള്ള സ്ത്രീ വേശ്യയാകുമെന്ന ധാരണ തെറ്റാണ്. ഈ മറുകിന്റെ ദോഷം മാറ്റാനായി ശരീരത്തിന്റെ മറുഭാഗങ്ങളില് മറുകുണ്ടായാല് ദോഷപരിഹാരമാകും.\nചെവിയുടെ അകത്തോ പുറത്തോ ചുവന്ന മറുകുള്ളവര്‍ക്കു ധനഭാഗ്യം. മേല് ചുണ്ടിന് മുകളില് ചുവപ്പു നിറമുള്ള മറുക് വരുന്ന പുരുഷന് ധനം. ദയയുള്ളയാള് ആയിരിക്കും. കഴുത്തിന് പിന്‍ഭാഗത്ത് കറുത്തതോ, ചുവന്നതോ ആയ മറുകുള്ള പുരുഷന് കര്‍മ്മനിരതന്, ധനികന്.പുരുഷന് വലതുവശത്തും സ്ത്രീകള്‍ക്ക് ഇടതുവശത്തും മറുകുള്ളതാണ് ശുഭലക്ഷണം. ശരീരത്തിന്റെ പിന്‍ഭാഗത്ത് മറുക് വരുന്നത് ഭാഗ്യമാണ്.


ഞരമ്പുരോഗികള് - Assissi Magazine\nപരിചയമുള്ള ഒരു മിഷനറിഅച്ചന്‍റെ അപ്പന് മരിച്ചതറിഞ്ഞ് പ്രാര്‍ത്ഥിക്കാന് അദ്ദേഹത്തിന്‍റെ വീട്ടില് ചെന്നു. സംസ്ക്കാരശുശ്രൂഷ ഉച്ചകഴിഞ്ഞായിരുന്നതുകൊണ്ട് പ്രാര്‍ത്ഥിച്ചിട്ടു പോരാനുദ്ദേശിച്ചായിരുന്നു ഉച്ചയോടുകൂടി ചെന്നത്. ഒപ്പീസുകഴിഞ്ഞ് അനുശോചനമറിയിക്കാന് അച്ചനെ അന്വേഷിച്ചപ്പോള്, മിഷനില്‍നിന്നും അടക്കിനുവരുന്ന ബിഷപ്പിനും അച്ചന്മാര്‍ക്കുമുള്ള ഉച്ചയൂണു പള്ളിമുറിയില് ക്രമീകരിച്ചിരുന്നതിനാല് അദ്ദേഹം അങ്ങോട്ടുപോയി എന്നറിഞ്ഞ് പള്ളിയിലെത്തി. അച്ചനെക്കണ്ട് യാത്രപറഞ്ഞപ്പോള്, ബിഷപ് മലയാളിയല്ലാത്തതുകൊണ്ട്, വീട്ടിലെ ചരമപ്രസംഗം എന്നോടു പറയാമോ എന്നു ചോദിച്ചതു സമ്മതിക്കേണ്ടിവന്നു. അഞ്ചാറച്ചന്മാര് അപ്പോളവിടെ ഊണുകഴിക്കുന്നുണ്ടായിരുന്നു. ഞാനും അക്കൂട്ടത്തില്‍കൂടി. ഉണ്ടുകഴിഞ്ഞു വിശ്രമമുറിയിലെത്തിയപ്പോള് എല്ലാവരുടെയും സംസാരവിഷയം കുമ്പസാരക്കൂട്ടിലെയും, കോണ്‍വെന്‍റിലെയും പീഡനങ്ങളായിരുന്നു. അവരു സംസാരിച്ച പലകാര്യങ്ങളെപ്പറ്റിയും വ്യത്യസ്തമായ അഭിപ്രായമുണ്ടായിരുന്നെങ്കിലും, സന്യാസിയായിട്ടു ഞാന് മാത്രമായിരുന്നതുകൊണ്ട് പ്രതികരിക്കാതെ കേട്ടിരുന്നതേയുള്ളു. എങ്കിലും, കുമ്പസാരം നിരോധിക്കണം എന്ന മനുഷ്യാവകാശകമ്മീഷന് അദ്ധ്യക്ഷയുടെ നിര്‍ദ്ദേശവും, അതുപോലെ അടുത്തകാലത്തുണ്ടായ പല സംഭവങ്ങളും ക്രിസ്ത്യാനികളെ താറടിക്കാന്‍വേണ്ടി കരുതിക്കൂട്ടിയുള്ള നീക്കത്തിന്‍റെ ഭാഗമാണെന്നും മറ്റും പറഞ്ഞ് അങ്ങുറപ്പിക്കുമെന്നായപ്പോള് അതിനോടൊരു വിയോജിപ്പ് രേഖപ്പെടുത്തിയാലുണ്ടാകാവുന്ന അപകടം അറിയാമായിരുന്നെങ്കിലും ഞാന് പറഞ്ഞു:\n"അറിവില്ലാത്ത ആരെങ്കിലും എന്തെങ്കിലും പറഞ്ഞാല്, അറിവുള്ളവര് അത് അര്‍ഹിക്കുന്ന അവജ്ഞയോടെ അവഗണിക്കുന്നതല്ലേ വിവേകം? അതിനുപകരം, എല്ലാവരുംകൂടെ അതേറ്റുപിടിച്ചു വലിയവിഷയമാക്കിയതല്ലേ? അതുകൊണ്ടാണ് ഇതൊക്കെ ഇത്രയും വഷളായതെന്നാണ് എനിക്കു തോന്നുന്നത്."\nആരും ഒന്നും പ്രതികരിച്ചില്ല. അത്ര തൃപ്തിയില്ലാതെയുള്ള അവരുടെ നോട്ടത്തില്‍നിന്ന്, ഞാന് പറഞ്ഞത് അറംപറ്റിയെന്ന് ഉറപ്പായി. അറിവില്ലാത്ത ഞാന് പറഞ്ഞത്, അറിവുള്ള അവര്, അര്‍ഹിക്കുന്ന അവജ്ഞയോടെതന്നെ അവഗണിച്ചു എന്നു സാരം! ഏതായാലും അതോടെ ആ സംസാരം നിന്നു. രണ്ടുമൂന്നുപേര് ഉടനെതന്നെ മരണവീട്ടിലേയ്ക്കു പോകാനിറങ്ങി. ബാക്കി രണ്ടുപേരും വീട്ടില്‍പോയി പ്രാര്‍ത്ഥിച്ചു പോന്നതുകൊണ്ട് അടക്കിനു സമയമാകാന് കാത്തിരിക്കുന്നവരായിരുന്നു. അതില് ഒരച്ചനെ പരിചയമുണ്ടായിരുന്നു. അവരെല്ലാവരുംകൂടെ എന്നെ ആസാക്കിയതിന്‍റെ ചമ്മലുമാറ്റാന്‍വേണ്ടി അങ്ങേരോടു ഞാന് പറഞ്ഞു:\n"ഞാന് അച്ചന്മാരുപറഞ്ഞതിനെ എതിര്‍ക്കാന്‍വേണ്ടി പറഞ്ഞതല്ലായിരുന്നു. അവരു പറഞ്ഞതിന് ഒരു മറുവശംകൂടി ഉണ്ടെന്നു സൂചിപ്പിക്കാന് ശ്രമിച്ചതായിരുന്നു. നിന്‍റെ വാ വല്ലാതെ തുറന്നിരിക്കുന്നതുകൊണ്ട് നിന്നെക്കണ്ടാല് മഹാ ബോറാണെന്നു മുറം കുട്ടയോടു പറഞ്ഞതുപോലെയാ നമ്മുടെ കാര്യം. കുമ്പസാരം നിരോധിക്കണമെന്നു പരാതിപ്പെട്ടത് ഒരു ഹൈന്ദവസ്ത്രീയല്ലേ? അവര്‍ക്കു ക്രിസ്ത്യാനീടെ കുമ്പസാരത്തെപ്പറ്റി എന്തറിയാം? കുമ്പസാരം മുഴുവന് 'സെക്സ് ചാറ്റിംങ്' ആണെന്നാണല്ലോ, കത്തോലിക്കരും ചുരുക്കംചില ക്രൈസ്തവസഭകളുമൊഴികെ, മറ്റു ക്രിസ്ത്യാനികളടക്കമുള്ള കേരളത്തിലെ സാമാന്യജനം മുഴുവന് ധരിച്ചുവച്ചിരിക്കുന്നത്. അതല്ലെ ആ സ്ത്രീക്കും അറിയാവൂ? കച്ചവടസിനിമകളിലും, കോമിക് ഷോകളിലും, ഒരുപാടുനാളായി കുമ്പസാരത്തെ വെറും 'സെക്സ് ചാറ്റിംങ്' ആയി ആവര്‍ത്തിച്ച് അവതരിപ്പിച്ചിട്ടുള്ളതു കണ്ടുരസിക്കാത്തവര് കേരളക്കരയില് ആരും ഉണ്ടാകില്ല. അതെല്ലാം അതുപടി ശരിവയ്ക്കുന്ന രീതിയില് മനുഷ്യാവകാശകമ്മീഷന് അദ്ധ്യക്ഷയോട്, കുമ്പസാരത്തെപ്പറ്റി ഒരുസ്ത്രീ പരാതിപ്പെട്ടപ്പോള്, അവരും ഒരു സ്ത്രീയല്ലെ, കേട്ടതില് എത്രമാത്രം സത്യവും കലര്‍പ്പും ഉണ്ടെന്ന് അന്വേഷിച്ചറിയുന്നതിനുമുമ്പ് അവരു പ്രതികരിച്ചു; കുമ്പസാരം നിരോധിക്കണമെന്നു പറഞ്ഞു, അത്രതന്നെ."\n"അവരങ്ങനെ പറയുന്നതു കേട്ടിട്ടും നമ്മളെല്ലാം മിണ്ടാതിരിക്കണമായിരുന്നു എന്നാണച്ചന് പറഞ്ഞുവരുന്നതെങ്കില് അതത്ര അംഗീകരിക്കാന് പറ്റുന്ന കാര്യമല്ല."\n"മിണ്ടാതിരിക്കണമെന്നു ഞാന് പറയില്ല, മിണ്ടണം; പക്ഷേ, മിണ്ടേണ്ട സമയത്തു മിണ്ടണം. അവരൊരു പരാതി കൊടുത്താലുടനെയതങ്ങു നിരോധിക്കാന് ഇവിടെ പട്ടാളഭരണമൊന്നുമല്ലല്ലോ. വിചാരണേം വിസ്താരോം ഒക്കെയില്ലെ? പറയാനുള്ളത് അപ്പോള് പറഞ്ഞാല് മതിയായിരുന്നല്ലോ. ഒരു മതസമൂഹത്തിന്‍റെ വിശ്വാസത്തിന്‍റെ ഭാഗമായ ഒരാചാരത്തെ ഒരുകോടതിയും ചുമ്മാതങ്ങു നിരോധിക്കാനൊന്നും പോകുന്നില്ല, എന്നു സാമാന്യബോധമുള്ള ആര്‍ക്കും ഉറപ്പല്ലായിരുന്നോ? അതുതന്നെ തെളിഞ്ഞല്ലോ, കോടതി ആ പരാതിക്കു കടലാസിന്‍റെ വിലപോലും കൊടുത്തില്ല. അല്ല, ഇനി മറിച്ചു വല്ല വിധിയുമായിരുന്നു വന്നിരുന്നതെങ്കില് അപ്പോള് പ്രതികരിച്ചാല് മതിയായിരുന്നല്ലോ? പുഴയെത്തുംമുമ്പേ തുണിപൊക്കുന്നത് ധിക്കാരത്തിന്‍റെ ലക്ഷണമാണ്, വിവരക്കേടുമാണ്. 'പട്ടികുരച്ചാല് പടിതുറക്കരുത്' എന്നു കാരണവന്മാരു പണ്ടു പരിഹാസച്ചുവയോടെ പറഞ്ഞുവച്ചിരിക്കുന്നത് അവര്‍ക്ക് വിവരമുണ്ടായിരുന്നതുകൊണ്ടാണ്. ഇന്നിപ്പോള് ആ പഴഞ്ചൊല്ലു പറഞ്ഞാല് ചാവാലിപ്പട്ടിപോലും ചാടിക്കടിക്കും. കാരണം ചാനലുകാര് അതുങ്ങളുടെ കുരക്കലുപണി മൊത്തമായി ഏറ്റെടുത്തതുകൊണ്ട് നമ്മുടെയൊക്കെ പട്ടികളുപോലും ഇപ്പോള് ചുമ്മാതെയുള്ള കുര നിര്‍ത്തി! പ്രതിയോഗികളുടെ ആയുധം തിരിച്ചറിയണം. എന്തെങ്കിലും ഒരു തുരുമ്പു വീണുകിട്ടാന് നോക്കിയിരിക്കുന്നവരാണവര്. കിട്ടിയാലോ, ചാനല്‍ചര്‍ച്ചകളിലൂടെ അതിനെ കുട്ടിച്ചോറാക്കാന്‍വേണ്ടി അവര്‍ക്കിഷ്ടമുള്ളതു പറയിക്കാനുള്ള ആളുകളെ അവരു കണ്ടുപിടിച്ചിരിക്കും. സഭയുടെ പ്രതിനിധികളായി അവരു സെലക്റ്റുചെയ്യുന്നത് ഒന്നുകില് സഭാവിരോധികളെ, അല്ലെങ്കില്, നല്ലവരെങ്കിലും വിവരക്കേടു പറയുന്ന അച്ചന്മാരെ ആയിരിക്കും. ഇതു നാമിന്നു കണ്ടുകൊണ്ടിരിക്കുന്നതല്ലേ? ഞാനീപറയുന്നത് മനസ്സിലാക്കാന് വല്യ പിഎച്ച്ഡി ഒന്നും വേണ്ട, തലമണ്ടയ്ക്കകത്ത് താമസക്കാരുണ്ടായാല് മതി.\nകുറെനാളുമുമ്പ്, ഗുരുതരരോഗം ബാധിച്ച ഒരു നിരീശ്വരരാഷ്ട്രീയക്കാരന് ക്രിസ്ത്യാനി എംഎല്‍എ, മരിക്കുന്നതിനുമുമ്പു കുമ്പസാരിച്ചു രോഗീലേപനംസ്വീകരിച്ചു എന്നുസഭയും, ഇല്ല, സ്വീകരിച്ചില്ല, വെറും 'നികൃഷ്ടജീവികളു' മാത്രമേ അങ്ങനെപറയൂ എന്നു രാഷ്ട്രീയക്കാരും വാദിച്ച് ഏതാണ്ട് ആകാശം ഇടിഞ്ഞുവീഴാന് പോകുന്നതുപോലെയുള്ള കോലാഹലമല്ലായിരുന്നോ? അത് ആ മനുഷ്യന്‍റെ തികച്ചും സ്വകാര്യമായ ആത്മീയവിഷയം മാത്രമായിരുന്നിട്ടും, ആ സ്വകാര്യത മാനിക്കാന്‍പോലും കൂട്ടാക്കാതെ അതിനെച്ചൊല്ലി വിവാദമുണ്ടാക്കിയതും നമ്മളായിരുന്നല്ലോ. വിവേകപൂര്‍വ്വം മിണ്ടാതിരിക്കാനും മിണ്ടേണ്ടിടത്തു ധീരമായി മിണ്ടാനും മാത്രമല്ല, നിലപാടെടുക്കേണ്ടിവരുമ്പോള്, അടുത്തകാലത്തു മദ്യനിരോധനത്തിന്‍റെ കാര്യത്തില് കാണിച്ചതുപോലെയുള്ള അഴകൊഴമ്പന് ഉരുണ്ടുകളി നടത്താതെ, ചങ്കുറപ്പോടെ നില്ക്കാനും മുമ്പന്തിയിലുണ്ടാകണം സഭയും അധികാരികളും. ചാനല്‍ചര്‍ച്ചകളും തെരുവുപ്രകടനവും അതിനു പകരമാവുകയില്ല. വിശ്വാസി പവിത്രമായി വിലമതിക്കുന്ന കുമ്പസാരത്തെ, വെറും ശപ്പന്മാര്‍ക്കു വാതോരാതെ വായില്‍തോന്നിയതു പുലമ്പാന് അവസരമുണ്ടാക്കിക്കൊടുത്തത് നമ്മളുതന്നെയാണ്. സിനിമകളില് കുമ്പസാരത്തെ ചപ്പുചവറായി അവതരിപ്പിച്ചതുകണ്ട് ആസ്വദിച്ചതല്ലാതെ അതിനെതിരെ അണിവിരലനക്കാത്തവര്‍ക്ക്, ഇപ്പോളാണോ വെളിപാടുണ്ടായത് ഇതൊക്കെ ക്രിസ്ത്യാനീടെ വിശ്വാസത്തിനെതിരായ നീക്കമാണെന്ന്?"\n"വല്യവിവരമുണ്ടെന്നു ചിന്തിക്കുന്ന അച്ചനെന്തു വിവരക്കേടാണീ ഈ പറയുന്നത്, സിനിമാക്കാരെല്ലാം നമ്മളെക്കാണിച്ച് സമ്മതം വാങ്ങിയിട്ടാണോ പടം റിലീസ് ചെയ്യുന്നത്? നമുക്കെന്താ സെന്‍സറിംങ് അധികാരമുണ്ടോ? തന്നെയല്ല, ഈ സിനിമയ്ക്കൊക്കെ വെറും എന്‍റര്‍ടെയ്ന്‍മെന്‍റ് വാല്യൂ അല്ലെയുള്ളു? അതിന് ആ വിലയല്ലേ ആരായാലും കൊടുക്കൂ?"\n"അത് അച്ചനെപ്പോലെ വിവരമുള്ളവരുടെ കാര്യം. കുമ്പസാരമെന്താണെന്ന് അശേഷമറിയാത്ത പൊതുജനത്തിന്‍റെ കാര്യമോ? ഈയിടെ കുറെ ചാനല്‍ചര്‍ച്ചകള് മനപ്പൂര്‍വ്വമിരുന്നു കേട്ടു. പങ്കെടുത്തവരില് മിക്കവരും, പ്രത്യേകിച്ച് അക്രൈസ്തവര്, വാദിച്ചു സ്ഥാപിക്കാന് ശ്രമിച്ചത് കുമ്പസാരത്തില് മുഴുവന് നടക്കുന്നത് ലൈംഗികസമ്മര്‍ദ്ദങ്ങളും, പ്രേരണകളും, പീഡനങ്ങളുമാണെന്നായിരുന്നു. അവരെ കുറ്റപ്പെടുത്തിയിട്ടു കാര്യമില്ല, കാരണം അവര്‍ക്കു കുമ്പസാരത്തെപ്പറ്റി കിട്ടിയിട്ടുള്ള അറിവുമുഴുവനും ഈ സിനിമകളില് നിന്നൊക്കെയാണ്. അച്ചാ, ഞാന് അച്ചനായിട്ട് നാല്‍പത്തൊന്നു വര്‍ഷംകഴിഞ്ഞു. ഇത്രയും കാലംകൊണ്ട്, വെറുമൊരു മനക്കണക്കെടുത്താല്‍പോലും ഒരുലക്ഷത്തിലേറെപ്പേരെ കുമ്പസാരിപ്പിച്ചിട്ടുണ്ട്. അതില് ഒരുപാടുപേര് ലൈംഗികവീഴ്ചകളെപ്പറ്റി ഏറ്റുപറഞ്ഞിട്ടുമുണ്ട്. പക്ഷേ ഇന്നുവരെയും, ദൈവംതമ്പുരാനെ സാക്ഷിയാക്കി ഞാന്‍പറയട്ടെ, ഈ സിനിമയിലൊക്കെക്കാണുന്നതുപോലെ 'ഇക്കിളി'പ്പെടുത്തുന്ന ഒരൊറ്റക്കുമ്പസാരംപോലും കേട്ടിട്ടില്ല. അതു ഞാന് നിര്‍വ്വികാരനായതുകൊണ്ടോ, കടുക്കാവെള്ളം കുടിച്ചതുകൊണ്ടോ അല്ല; പരിശുദ്ധനോ, അന്യഗ്രഹജീവിയോ ആയതുകൊണ്ടുമല്ല; പച്ചമനുഷ്യനാണ് ഞാനും. എന്നിട്ടും 'ഇക്കിളി'യില്ലെങ്കില് കുമ്പസാരത്തിലങ്ങനെയല്ലാത്തതു കൊണ്ടുതന്നെയാണ്. അച്ചന് എന്‍റെ പ്രായമില്ലെങ്കിലും അച്ചനുമൊന്ന് ഓര്‍ത്തുനോക്കിക്കേ, അതുതന്നെയല്ലെ അച്ചന്‍റെയും അനുഭവം? ഈ സത്യം ആരറിയുന്നു? എന്നിട്ടാണ് ഈ ഊളന്മാരുടെയൊരു ചര്‍ച്ച. കഥയറിയാതെ ആടുന്ന കുറെ കോമരങ്ങളും അതു സത്യമെന്നു വിശ്വസിക്കാനിരിക്കുന്ന കൂശ്മാണ്ഡങ്ങളും!\nഞാന് വേറൊരു ഉദാഹരണംകൂടെ പറയട്ടെ. അടുത്തനാളില് മാര് പാംപ്ളാനി പിതാവിന്‍റെ പേരില് സാമൂഹ്യമാദ്ധ്യമങ്ങളില് ഒരു കത്തു പ്രചരിച്ചു. പിതാവിനെ അറിയുന്നവര്‍ക്കൊക്കെയറിയാം അദ്ദേഹം വ്യക്തമായ നിലപാടുകളുള്ളയാളും, അതു മുഖംനോക്കാതെ പറയാന് നട്ടെല്ലുള്ളയാളുമാണെന്ന്. അങ്ങനെ അദ്ദേഹം തുറന്നുപറഞ്ഞിട്ടുള്ള ചില അപ്രിയസത്യങ്ങള് തന്ത്രപൂര്‍വ്വം അവതരിപ്പിച്ച്, അതേ ഭാഷയുമനുകരിച്ച്, ആരോ ഒരാള് അയാളുടെ ചില സ്വകാര്യ വിവാദകാഴ്ചപ്പാടുകളെ അതിനിടയില് തിരുകിക്കയറ്റി പിതാവിന്‍റെ പേരില് പ്രചരിപ്പിച്ചു. ആരു വായിച്ചാലും, പാംപ്ലാനിപിതാവ് കാര്യങ്ങള് തുറന്നുപറയുന്നയാളായതുകൊണ്ട് അതു പിതാവിന്‍റേതുതന്നെയാണ് എന്നു ധരിച്ചുപോകും. എന്നാല്, പിതാവ് വിവാദങ്ങള്‍ക്ക് നിവാരണമുണ്ടാക്കുകയല്ലാതെ ഒരിക്കലും വിവാദമുണ്ടാക്കുന്നയാളല്ല എന്നു ചിന്തിക്കാന് അച്ചനുമെനിക്കും സാധിച്ചേക്കും. പക്ഷെ സാധാരണമനുഷ്യര് അങ്ങനെയല്ലല്ലോ, അവര്‍ക്കു കാണുന്നതും കേള്‍ക്കുന്നതും വിശ്വസിക്കാനാണെളുപ്പം.\nശ്രദ്ധിച്ചാല് മനസ്സിലാകുന്ന മറ്റൊരു സത്യംകൂടി. ഹൈന്ദവര് അവരുടെ ദൈവങ്ങളോടോ, മുസ്ലീംവിശ്വാസികള് അവരുടെ അനുഷ്ഠാനങ്ങളോടോ, ഏതെങ്കിലും മാദ്ധ്യമങ്ങളിലൂടെ ആരെങ്കിലും അനാദരവുകാണിച്ചാല് അവരും പ്രതിഷേധിക്കാറുണ്ട്. പക്ഷേ, ഏതെങ്കിലും ക്ഷേത്രമോ മോസ്ക്കോ എന്നെങ്കിലും എവിടെയെങ്കിലും സിനിമാഷൂട്ടിങ്ങിനു തുറന്നുകൊടുത്ത ചരിത്രമുണ്ടോ? നമ്മുടെയൊക്കെ പള്ളികളുടെ മദ്ബഹാപോലും സിനിമാഷൂട്ടിങ്ങിനു തുറന്നുകൊടുത്ത്, വി. കുര്‍ബ്ബാനയെയും, വിവാഹത്തെയും, കുമ്പസാരത്തെയുമൊക്കെ എത്ര വികലമായി അവതരിപ്പിക്കുന്നതു കണ്ടാലും, കൈയ്യുംകെട്ടിയിരുന്നിട്ട് അതിനൊക്കെ ഒരു 'എന്‍റര്‍ടെയ്ന്‍മെന്‍റ് വാല്യൂ' മാത്രമെ ഉള്ളു എന്നു വാദിച്ചാല് മതിയെന്ന് എനിക്കു തോന്നുന്നില്ല."\n"വാദത്തിനുവേണ്ടി നമുക്കിവിടിരുന്നിതൊക്കെ പറയാമെന്നല്ലാതെ പ്രായോഗികമായി നടപ്പുള്ള കാര്യമല്ലച്ചാ. അച്ചനിപ്പോള് പറഞ്ഞതുപോലെ തൊട്ടതിനൊക്കെ പ്രതിഷേധവുമായി ഇറങ്ങാന് തുടങ്ങിയാല് അതിനേ നേരംകാണൂ. ഞങ്ങള്‍ക്കൊക്കെ ഇടവകയില് ഇഷ്ടംപോലെ പണിയുണ്ട്. ഇപ്പറഞ്ഞതൊക്കെ അച്ചനെപ്പോലെയുള്ളവര്‍ക്കു പറ്റിയ പണിയാണ്. ഞാന് അച്ചനെ കളിയാക്കാന് പറഞ്ഞതല്ല, അച്ചന്‍റെ ഇടിയും മിന്നലിലുമൊക്കെ എഴുതാന് പറ്റിയതാണെന്നാണു പറഞ്ഞത്."\nഅച്ചനെ കൂട്ടിക്കൊണ്ടുപോകാന് കാറുകാരന്‍വന്നു വിളിച്ചതുകൊണ്ട് അതുംപറഞ്ഞ് അച്ചന് പോയി. അടക്കിനു പിന്നെയും ഏറെ സമയമുണ്ടായിരുന്നതുകൊണ്ട് ഞാന് പള്ളിമുറ്റത്തേയ്ക്കിറങ്ങി. മരണവീടിന്‍റെ പരിസരത്തു വാഹനങ്ങള് പാര്‍ക്കുചെയ്യാന് സൗകര്യം കുറവായിരുന്നതുകൊണ്ട് വണ്ടി കൊണ്ടുപോകാതെ, ആരുടെയെങ്കിലും കൂടെപോകാന് ആലോചിച്ച് നടക്കുമ്പോള്, സ്പീക്കര് വച്ചുകെട്ടിയ ഒരു വാഹനത്തിനടുത്ത് മൂന്നാലുപേരെ കണ്ട് അവരുടെയടുത്തുചെന്നു. കണ്ടപ്പോളേ അവര്‍ക്കു പരിചയഭാവം. ഞാന് സ്വയം പരിചയപ്പെടുത്തിയപ്പോള്, അവര് അവിടുത്തെ യുവദീപ്തിക്കാരാണ്, അവരാണു പാട്ടുകാര്, അവരു മുന്‍കൈയ്യടുത്ത് അവിടെ സംഘടിപ്പിച്ച ഒരു ധ്യാനത്തിനു കുമ്പസാരിപ്പിക്കാന് ചെന്നപ്പോള് ആരെയൊക്കെയോ ഞാന് വഴക്കുപറഞ്ഞതു മറന്നിട്ടില്ലാത്തതുകൊണ്ട് എന്നെ അവര്‍ക്കറിയാമെന്നു പറഞ്ഞു. അടക്കിനു സമയമാകുമ്പോളേ വീട്ടിലേക്കവരു പോകുന്നുള്ളു, വണ്ടിയില് ഇടയുണ്ട്, അവരുടെ കൂട്ടത്തില്‍പോകാം, തിരിച്ചും അവരുടെ കൂടെത്തന്നെപോരാമെന്നും അവരുടെ ഓഫര്. സമയമുണ്ടായിരുന്നതുകൊണ്ട് വര്‍ത്തമാനംപറഞ്ഞു നിന്നതിനിടയില് അവരിലൊരാളുടെ ചോദ്യം:\n"ഞങ്ങള്‍ക്കു പണിയാകുമോ അച്ചാ. ആണ്ടിലൊരിക്കലെങ്കിലും ഒന്നു കുളിച്ചുകയറുന്ന പതിവുണ്ടായിരുന്നതാണ്. മനുഷ്യാവകാശക്കാര് അതും നിരോധിക്കുമോ?"\n"അതവന് വെറുതെ പറഞ്ഞതാ അച്ചാ, ആണ്ടിലൊന്നല്ല, യുവദീപ്തിക്കാരു രണ്ടു മാസത്തിലൊരിക്കലെങ്കിലും കുമ്പസാരിക്കണമെന്ന് വികാരിയച്ചനു നിര്‍ബ്ബന്ധമാണ്."\n"ഓ, അപ്പോള് വികാരിയച്ചന്‍റെ നിര്‍ബ്ബന്ധംകൊണ്ടു നിങ്ങളു കുമ്പസാരിക്കുന്നെന്നേയുള്ളോ?"\n"നിര്‍ബ്ബന്ധംകൊണ്ടാണോന്നു ചോദിച്ചാല്, അതേ. പിന്നെ ചെറുപ്പംമുതലേയുള്ള ശീലവുമതാണല്ലോ."\nആ സമയത്ത് ഒരുപെണ്‍കുട്ടിയുമെത്തി. അവരുടെ കൂടെയുള്ള പാട്ടുകാരിയാണെന്നു മറ്റുള്ളവരു പരിചയപ്പെടുത്തി. യുവദീപ്തിയിലെ അംഗവുമാണെന്നുപറഞ്ഞു സ്തുതി ചൊല്ലിക്കഴിഞ്ഞയുടനെ അവളുടെ ചോദ്യവും അതേ വിഷയംതന്നെയായിരുന്നു.\n"അച്ചാ, യുവദീപ്തി മീറ്റിങ്ങില് ഇന്നലെ ഒരു ചര്‍ച്ചയുണ്ടായി. കുമ്പസാരം നിരോധിക്കണമെന്നുള്ള നിര്‍ദ്ദേശത്തിനെതിരെ യുവദീപ്തിക്കാരു പ്രതിഷേധിക്കേണ്ടതല്ലേ എന്ന്. ഞങ്ങളു പെണ്‍കുട്ടികളെല്ലാം പ്രതിഷേധിക്കണമെന്നു പറഞ്ഞപ്പോള്, ഇവന്മാരെല്ലാം എതിര്‍ത്തു. ഇവരു പറഞ്ഞു, കുമ്പസാരം നിരോധിച്ചാല് ഇവരെല്ലാരും കൈയ്യടിക്കുന്ന്. അച്ചന്‍റഭിപ്രായത്തില് നമ്മളു പ്രതിഷേധിക്കേണ്ടതല്ലേ?"\n"സത്യം പറഞ്ഞാല്, കുമ്പസാരം നിരോധിച്ചാല് ഞാനും തുള്ളിച്ചാടി കൈയ്യടിക്കും."\nഞാനതു പറഞ്ഞുതീര്‍ന്നതേ അവന്മാരെല്ലാരുംകൂടെ കൂട്ടക്കയ്യടി, ആ പെണ്‍കൊച്ചാണെങ്കില് അടികിട്ടിയതുപോലെ അന്തംവിട്ട് ഇപ്പോള്‍കരയുമെന്ന മട്ടിലായി. പള്ളിമുറ്റത്തുനിന്നവരെല്ലാം ബഹളംകേട്ടു ഞങ്ങളെ നോക്കുന്നതു കണ്ടപ്പോള്, അടക്കിനുവന്ന ഈ അച്ചന് തീരെ അടക്കമില്ലല്ലോന്നു ചിന്തിക്കുമല്ലോന്നോര്‍ത്തു ഞാന് കൈ ഉയര്‍ത്തി, അവരു ബഹളം നിര്‍ത്തി.\n"ഞാന് പറഞ്ഞതു മനസ്സിലാക്കാതെയാണു നിങ്ങളു കൈയ്യടിച്ചത്. വീണ്ടും ഞാന് പറയുന്നു, കുമ്പസാരം നിരോധിച്ചാല് ഞാന് കൈയ്യടിക്കും; കാരണം കുമ്പസാരം എന്നൊരു കൂദാശ സഭയിലില്ല."\nഎല്ലാവര്‍ക്കും ഒന്നു ഞെട്ടാന് അവസരം കൊടുക്കാന്‍വേണ്ടി ഞാനൊന്നു നിര്‍ത്തി. തുരുതുരെ ചോദ്യങ്ങള് ഉടന് വരുമെന്നറിയാമായിരുന്നതുകൊണ്ട് അതിനുമുമ്പു ഞാന് തുടര്‍ന്നു:\n"തിരുസഭയില് കുമ്പസാരം എന്നൊരു കൂദാശയില്ല. 'അനുരഞ്ജനകൂദാശ'യെ ഉള്ളു. അതു നിരോധിക്കാന് ഭൂമിയിലൊരു ശക്തിക്കുമൊട്ടു സാധിക്കയുമില്ല. കാരണം അത് അവനവന്‍റെ ഉള്ളില്‍മാത്രം നടക്കുന്ന ഒരു പ്രക്രിയയാണ്. ബാഹ്യമായ ചില അടയാളങ്ങളുംകൂടെ അതിനോടുചേര്‍ത്ത് സഭ അതൊരു കൂദാശയായി സ്ഥാപിച്ചപ്പോള് അതിന്‍റെയൊരു ചെറിയഭാഗം മാത്രമാണ് ഈ 'കുമ്പസാരം'. അതു കൂദാശയല്ല, അനുരഞ്ജനകൂദാശയിലെ ഏറ്റവും നിസ്സാരമായ ഒരുഭാഗം മാത്രമാണത്. പട്ടക്കാരനോടു പാപങ്ങള് ഏറ്റുപറയുന്നതിനാണു 'കുമ്പസാരം' എന്നു പറയുന്നത്. ഈ ഏറ്റുപറച്ചിലാണു കൂദാശയെന്നും, ഇതുമതി പാപമോചനത്തിനെന്നും മറ്റുമുള്ള തെറ്റിധാരണകള് വ്യാപകമായി പ്രചരിച്ചു. അച്ചന്‍റെ ചെവീലേയ്ക്കു പറഞ്ഞുകഴിയുമ്പോള്‍തന്നെ പാപങ്ങളെല്ലാം മാഞ്ഞുപോകുമെന്നും, പ്രായശ്ചിത്തം ചൊല്ലിയാലുടനെ പാപത്തിന്‍റെ സര്‍വ്വകടങ്ങളും തീരുമെന്നും, അച്ചനാണു പാപങ്ങള് മോചിക്കുന്നതെന്നും മറ്റുമുള്ള അന്ധവിശ്വാസത്തിലാണ് ഇപ്പോഴും നിങ്ങളടക്കമുള്ള വിശ്വാസികളേറെയും. അതുകൊണ്ടല്ലേ അല്പംമുമ്പ് നിങ്ങളിലൊരാളു പറഞ്ഞത്, 'ആണ്ടിലൊന്നു കഴുകിയെടുക്കുന്ന' പതിവുണ്ടായിരുന്നെന്ന്. വികാരിയച്ചന്‍റെ നിര്‍ബ്ബന്ധംകാരണമാണു കുമ്പസാരിക്കുന്നതെന്നും, ചെറുപ്പം മുതലേ ശീലമായതുകൊണ്ടാണതെന്നും നിങ്ങളുതന്നെ സമ്മതിച്ചതിനുള്ള കാരണവും അതുതന്നെയല്ലേ?\nഎന്നാല് ഇനിയെങ്കിലും സത്യം മനസ്സിലാക്കുക. കുമ്പസാരത്തില് പാപമോചനമില്ല, അനുരഞ്ജനത്തില്‍മാത്രമേ പാപമോചനമുള്ളു. അവനവന്‍റെയുള്ളില്, തെറ്റുചെയ്തു എന്ന തിരിച്ചറിവുണ്ടാകുമ്പോള്, അതു തിരുത്തിയേതീരൂ എന്ന ആവശ്യബോധവും ഉണരും; അതിനെയാണു പശ്ചാത്താപം എന്നു പറയുന്നത്. പശ്ചാത്താപത്തിന്‍റെ ഫലമാണ് അനുരഞ്ജനം; തെറ്റുതിരുത്തുന്ന ആ പ്രക്രിയ, അതാണ് അനുരഞ്ജനം. പാപം പൊറുക്കപ്പെടുന്നതിന് ആ ഒറ്റമാര്‍ഗ്ഗമേയുള്ളു, അത് അനുരഞ്ജനമാണ്, വേറെ ഓപ്ഷന്‍സ് ഒന്നുമില്ല, അനുരഞ്ജനംമാത്രം.\nനിങ്ങളിലൊരാള് ഇപ്പോളെന്നോടെതിര്‍ത്തു തര്‍ക്കിച്ചു, എനിക്കതിഷ്ടപ്പെടാതെ ഞാന് പരസ്യമായിട്ടയാളെ അപമാനിച്ചു നാണംകെടുത്തി. എന്നിട്ടു ഞാനുടനെതന്നെ അച്ചന്‍റെയടുത്തുചെന്ന് അതേറ്റുപറഞ്ഞു 'കുമ്പസാരിച്ചു,' പ്രായശ്ചിത്തവും ചെയ്തു. അതുകഴിഞ്ഞു ഞാന് തിരിച്ചുവരുമ്പോള് എന്നോടു തര്‍ക്കിച്ചയാളതാ മുമ്പില്. ഉടനെ മുഖംതിരിച്ചു ഞാന് പോയാലോ? ഒരുഫലവുമില്ലാത്ത ആ ഏറ്റുപറച്ചിലിനെയല്ലെ സാധാരണ നമ്മളീ 'കുമ്പസാരം' എന്നു പറയുന്നത്? അതു വെറും നാട്യമാണ്, കാപട്യമാണ്. എന്‍റെ തെറ്റുതിരിച്ചറിഞ്ഞ് 'സഹോദരാ തെറ്റിപ്പോയി, ക്ഷമിക്കണം' എന്ന് എന്‍റെയുള്ളില് പറയാനായാല് ആളെ നേരിട്ടുകാണുമ്പോഴും 'സോറി' എന്നെനിക്കു പറയാനാകും, അതാണ് അനുരഞ്ജനം. ഈ അനുരഞ്ജനം ഉണ്ടായാല്‍മാത്രമേ പാപമോചനമുള്ളു എന്നാണു കര്‍ത്താവു പഠിപ്പിച്ചത്. സഹോദരനു നിന്നോടു നീരസമുണ്ടെങ്കില്‍പോലും ബലിയര്‍പ്പിക്കണ്ടാ, പോയി രമ്യതപ്പെട്ടിട്ടുവന്നു ബലിയര്‍പ്പിച്ചാല്‍മതി എന്നവിടുന്നു പറഞ്ഞത് അതുകൊണ്ടാണ്. അനുരഞ്ജനമില്ലെങ്കില് മാര്‍പ്പാപ്പാതന്നെ നേരിട്ടു പാപമോചനംതന്നാലും മോചനംകിട്ടില്ല, കാരണം പാപം മോചിക്കുന്നതു ദൈവംതമ്പുരാനാണ്. എത്രദിവസം ഉപവസിച്ചാലും, മുട്ടേല്‍നീന്തി മലയാറ്റൂര്‍മല കയറിയാലും, അതൊന്നും ആ ഒരു 'സോറി'ക്കു പകരമാവുകയില്ല. അനുരഞ്ജനത്തിനു പകരം വയ്ക്കാന് മറ്റൊന്നുമില്ല.\nപ്രവൃത്തി നോക്കിയല്ല ദൈവം പാപം വിധിക്കുന്നത്; പ്രവൃത്തികൊണ്ടല്ല നമ്മള് പാപത്തിനു പ്രതിവിധി ചെയ്യേണ്ടതും. പ്രവൃത്തികള്‍നോക്കി പാപം വിധിച്ചിരുന്നതു പഴയനിയമത്തിലാണ്. സാബത്തു ലംഘിക്കുന്നതും, കൊല്ലുന്നതും, വ്യഭിചരിക്കുന്നതുംപോലെ കല്പനകള്‍ക്കെതിരെയുള്ള പ്രവൃത്തികളെയായിരുന്നു പഴയനിയമത്തില് പാപങ്ങളായി കരുതിയിരുന്നത്. അങ്ങനെ ഏതെങ്കിലും പാപപ്രവൃത്തി ചെയ്തെങ്കില് അതിനുള്ള പ്രതിവിധിയും, പകരമൊരു പുണ്യപ്രവൃത്തിയായിരുന്നു; കാളയെയോ ആടിനെയോ ബലിയര്‍പ്പിക്കുക, ഉപവസിക്കുക, ദാനധര്‍മ്മംചെയ്യുക, ചാക്കുടുക്കുക, ചാരത്തിലിരിക്കുക, തുടങ്ങിയവ. ഇവയൊക്കെ ചെയ്താല് പാപത്തിനു മോചനമായി എന്നായിരുന്നു അവരുടെ വിശ്വാസപ്രമാണം. എന്നാല് സുവിശേഷത്തിലെവിടെയെങ്കിലും ദാനംചെയ്തതുകൊണ്ടോ, ഏതെങ്കിലും സ്ഥലത്ത് കാഴ്ചസമര്‍പ്പിച്ചതുകൊണ്ടോ, എവിടെയെങ്കിലുംചെന്നു ബലിയര്‍പ്പിച്ചതുകൊണ്ടോ, ഉപവസിച്ചതുകൊണ്ടോ, കരിശുംചുമന്നു കുരിശുമല കയറിയതുകൊണ്ടോ, പെരുനാളു കഴിച്ചതുകൊണ്ടോ, നിങ്ങളിപ്പോള് ചെയ്യാന് പോകുന്നതുപോലെ ചരമഗാനം പാടിയതുകൊണ്ടോ പാപത്തിനു പ്രതിവിധിയാകുമെന്നു കര്‍ത്താവു പറഞ്ഞിട്ടുണ്ടോ? ഒരു പുണ്യപ്രവൃത്തികൊണ്ടും പാപത്തിനു പ്രതിവിധിയാവുകയില്ല.\nനിയമങ്ങളേയും പ്രവാചകന്മാരേയും ഇല്ലാതാക്കാനല്ല, പൂര്‍ത്തീകരിക്കാന്‍വന്ന യേശു, പത്തുകല്പന നിങ്ങള്‍ക്കു ഞാന് തരുന്നു എന്നല്ല, പുതിയ ഒരൊറ്റ കല്പന നിങ്ങള്‍ക്കു ഞാന് തരുന്നു, ഞാന് സ്നേഹിച്ചതുപോലെ നിങ്ങളും സ്നേഹിക്കുക എന്നാണു പറഞ്ഞുതന്നത്. അതുകൊണ്ട് പത്തുകല്പനകള് യേശുവിന്‍റെ പ്രബോധനത്തിലില്ല; അവ പാലിക്കാന് പഠിപ്പിച്ചുമില്ല. കാരണം പത്തുകല്പനകള് പഴയനിയമത്തിന്‍റേതായിരുന്നു. അവ പ്രവൃത്തികളെ വിധിക്കാനായിരുന്നു. പുതിയനിയമത്തില് കല്പനകളില്ല, കല്പനയേയുള്ളു; സ്നേഹിക്കുക എന്ന ഒറ്റക്കല്പനമാത്രം. ആ കല്പനവച്ചാണു തമ്പുരാന് പാപം വിധിക്കുക. അങ്ങനെയെങ്കില്, പുതിയനിയമത്തില് പാപം പ്രവൃത്തിയിലല്ല; പാപം മനസ്സിലാണ്, മനോഭാവത്തിലാണ്. കൊല്ലരുത് എന്നല്ല, അതായത് കൊലപാതകം എന്ന പ്രവൃത്തിചെയ്യരുത് എന്നല്ല, മറിച്ച് സഹോദരനെ ഭോഷാ എന്നു വിളിക്കുമ്പോള്‍തന്നെ സഹോദരഭാവം നിന്‍റെ മനസ്സില് മരിച്ചു, മനസ്സില് നീ സഹോദരനെ കൊന്നു; ആ മനോഭാവമാണു പാപമെന്നു കര്‍ത്താവു പഠിപ്പിച്ചത്. അതിനുള്ള പ്രതിവിധി പകരമേതെങ്കിലും പുണ്യകര്‍മ്മമല്ല, പട്ടക്കാരന്‍റെ ചെവീല് പറയുകയുമല്ല; ആ മനോഭാവം മാറണം, മാറ്റിയേതീരൂ, ഇല്ലെങ്കില് മോചനമില്ല. അതായത് മാനസാന്തരപ്പെടണം, അവന് വീണ്ടും സഹോദരനാകണം. ഇതിനാണ് അനുരഞ്ജനം എന്നുപറയുന്നത്; ഇതില് മാത്രമാണ് പാപമോചനം. വ്യക്തതവരുത്താന്‍വേണ്ടി യേശു തുടര്‍ന്നുപറഞ്ഞു: വ്യഭിചാമെന്ന പ്രവൃത്തി ചെയ്തുവോ എന്നല്ല, മനസ്സിലെ ദുരാശ, ദുര്‍മ്മനോഭാവം, അതുണ്ടോ, അതാണു പാപം.\nഈ പള്ളിയിലും ഒരു ധ്യാനത്തിനു കുമ്പസാരിപ്പിക്കാന് വന്നപ്പോള് ഞാന് വഴക്കുണ്ടാക്കിയ കാര്യം നിങ്ങളുമുമ്പേ പറഞ്ഞില്ലേ? കുറേപ്പേര് അന്ന് എഴുതിക്കൂട്ടിയ പാപത്തിന്‍റെ നീണ്ടലിസ്റ്റുമായി കുമ്പസാരിക്കാന് വന്നതിനായിരുന്നു ഞാനന്നു വഴക്കുപറഞ്ഞത്. അതിനൊരു വിശദീകരണം തരാന് ഇപ്പോള് അവസരംകിട്ടി. നാലുവയസ്സില് പത്താഴത്തിലിരുന്ന പലഹാരം കട്ടുതിന്നതുപോലും ഓര്‍ത്തെഴുതി പൂര്‍ത്തിയാക്കിയ പാപങ്ങളുടെ ലിസ്റ്റ് അച്ചന്‍റെ ചെവീലേയ്ക്കു ഛര്‍ദ്ദിച്ചവരൊക്കെ ചിന്തിക്കുന്നതെന്താണ്? അതുവരെ കാട്ടിക്കൂട്ടിയ എല്ലാ തിന്മപ്രവൃത്തികളുടെ കടങ്ങളും അതോടെ, മുമ്പേ ഇയാളു പറഞ്ഞതുപോലെ, കഴുകിപ്പോയെന്നല്ലേ? അസംബന്ധം. കുമ്പസാരത്തില് ഏറ്റുപറഞ്ഞാല് എല്ലാംതീരും എന്ന് ഈ ഞരമ്പുരോഗികളൊക്കെ പഠിപ്പിക്കുന്നതു തലയിലിരിക്കുന്നതുകൊണ്ടല്ലേ, ഇഷ്ടതാരത്തിന്‍റെ ഇടിപ്പടംകാണാനുള്ള തീയേറ്ററിലെ ഇടിപോലെ, വലിയ ആഴ്ചയിലുംമറ്റും കുമ്പസാരക്കൂട്ടിലെ ഇടി. ഈ 'ഇടികുമ്പസാരം' എന്ന നാടകം നിരോധിക്കുമ്പോള് തുള്ളിച്ചാടി കൈകൊട്ടുമെന്നാണു ഞാന് മുമ്പേ പറഞ്ഞത്. വേണ്ട, വേണ്ട, കൈയ്യടിക്കുവേണ്ടി പറഞ്ഞതല്ല."\nമുഖം വല്ലാതെ പ്രസാദിച്ചു കൊട്ടാനായിട്ടു കൈതുറന്ന പെണ്‍കുട്ടിയെ ഞാന് തടഞ്ഞു.\n"സഭയുടെ വേദപാഠംപോലും അറിയില്ലാത്ത ഈ ആള്‍ദൈവങ്ങള് ആദ്യം അതു പഠിക്കട്ടെ; മാരകമല്ലാത്ത പാപങ്ങള് പൊറുക്കപ്പെടാന് അവ ഏറ്റുപറയണമെന്നുപോലുമില്ല എന്നാണു സഭ പഠിപ്പിക്കുന്നതെന്ന് അപ്പോള് മനസ്സിലാകും. സഭയുടെ പഠനംപോലും തിരുത്തി മാര്‍പ്പാപ്പായെ വേദപാഠം പഠിപ്പിക്കാന് ഇറങ്ങിയിരിക്കുന്ന ഈവക തലതിരിഞ്ഞ ധ്യാനഗുരുക്കന്മാര് ഞരമ്പുരോഗികളാണ്. ഈ മനോരോഗികളെയാണ് ആദ്യം നിരോധിക്കേണ്ടത്. തെറ്റിപ്പോയിയെന്ന് ഏറ്റുപറഞ്ഞ സക്കേവൂസിനോടു മാത്രമല്ല, ഒരക്ഷരംപോലുംമിണ്ടാതെ പാദം കണ്ണുനീരില്‍കഴുകിയ പെണ്ണിനോടും, തലകുനിച്ചിരുന്ന പാപത്തില്‍പിടിക്കപ്പെട്ട പെണ്ണിനോടും കര്‍ത്താവ് ഒരുപോലെ ക്ഷമിച്ചു. ഏറ്റു പറയുന്നതിലാണ് പാപമോചനമെങ്കില് ഒറ്റഅച്ചന്മാരുപോലുമില്ലാത്ത അഫ്ഗാനിസ്ഥാനിലെയും മറ്റും കത്തോലിക്കര്‍ക്കു പാപമോചനം കിട്ടത്തില്ലല്ലോ. ഏറ്റുപറയുന്നതുകൊണ്ടല്ല, അനുരഞ്ജനപ്പെട്ട് തെറ്റുതിരുത്താനുള്ള അവനവന്‍റെ തീരുമാനത്തിലാണ് പാപം കഴുകിമാറ്റപ്പെടുന്നത്. വ്യഭിചരിച്ചെന്നു കുമ്പസാരിക്കുന്നവന് അതിന്‍റെകൂടെത്തന്നെ, ബ്ലൂഫിലിം കാണുന്നതും, കഞ്ചാവുവലിക്കുന്നതും, കള്ളുകുടിക്കുന്നതും ഏറ്റുപറഞ്ഞു എന്നതുകൊണ്ട് എങ്ങനെ അവന്‍റെ പാപംതീരും? പുരുഷനു കാഴ്ചയാണ് ലൈംഗിക ഉത്തേജനത്തിനു മുഖ്യഹേതു; ബ്ലൂഫിലിമാണ് അതിനു വഴിവച്ചത്; കഞ്ചാവാണതു തീവ്രമാക്കിയത്, അതിനെ ഉജ്ജ്വലിപ്പിച്ചതു മദ്യവും. ഉത്തേജകമായ ബ്ലൂഫിലിമും, തീവ്രമാക്കുന്ന കഞ്ചാവും, ഉജ്ജ്വലിപ്പിക്കുന്ന മദ്യവും വിട്ടൊഴിയാനുള്ള അവന്‍റെ സന്നദ്ധതയാണു മാനസാന്തരം എന്നു പറയുന്നത്. ആ സന്നദ്ധതയാണ് തമ്പുരാന് കണക്കിലെടുക്കുന്നത്. അതിലൂടെ മാത്രമെ അനുരഞ്ജനത്തിലെത്തൂ, പാപം മോചിക്കപ്പെടൂ; അല്ലാതെ ഏറ്റുപറഞ്ഞതുകൊണ്ടോ എഴുതിവായിച്ചതുകൊണ്ടോ അല്ല.\nതമ്പുരാന്‍റെ കാര്യാലയത്തിലെ കണക്കുപുസ്തകത്തിലേക്ക് തെറ്റുകളുടെ ട്രൂകോപ്പികള് അയച്ചു കൊടുക്കാനല്ല, തിരുത്തലുകളുടെ ശകലങ്ങള്‍പോലും തിരിച്ചറിയാനാണ് തമ്പുരാന് പുരോഹിതരെ നിയോഗിച്ചിരിക്കുന്നത്. അവര്‍ക്കു മാതൃകയാകാനാണ്, തൊട്ടടുത്തു കുരിശില്‍കിടന്നവന് തിന്മയുടെ ആള്‍രൂപമായിരുന്നിട്ടും, തിരിച്ചറിവുണ്ടായ നിമിഷം എന്നെക്കൂടി നീ ഓര്‍മ്മിക്കുമോ എന്നയാള് ചോദിച്ചപ്പോള് തന്നെ, നീയിന്ന് എന്നോടുകൂടെ സ്വര്‍ഗ്ഗത്തിലായിരിക്കും എന്നവനോട് യേശു പറഞ്ഞത്. അനുരഞ്ജനപ്പെടുന്നവനു തിരിച്ചറിവുണ്ടാകും; അപ്പോള് കട്ടെടുത്തവന് തിരിച്ചു കൊടുക്കും, കള്ളക്കണക്കെഴുതിയവന് തിരുത്തിയെഴുതും, പൂഴ്ത്തിവച്ചവന് പുറത്തുകൊണ്ടുവരും, കൈയ്യേറിയവന് വിട്ടുകൊടുക്കുകയും ചെയ്യും, അതോടെ അവന്‍റെ പാപം മോചിക്കപ്പെടുന്നു. അങ്ങനെ അനുരഞ്ജനപ്പെട്ടവര്‍ക്കു മാത്രം അണയാനുള്ള കൂദാശയാണ് അനുരഞ്ജനകൂദാശ.\nഅനുരഞ്ജനത്തില് പാപംതീരുമെങ്കില് പിന്നെയെന്തിന് ഏറ്റുപറയണമെന്നു നിങ്ങളുചോദിക്കുമെന്നെനിക്കറിയാം. അതുകൂടെ പറയാം. പാപം മോചിക്കുന്നതു തമ്പുരാനാണ്, പട്ടക്കാരനല്ല. ദൈവത്തിന്‍റെ കൃപയുടെ, അതായത് പ്രസാദവരത്തിന്‍റെ, വാതിലും അടയാളവുമാണ് ഓരോ കൂദാശയും. അവനവന്‍റെ ബലഹീനതകളുടെ പഴുതുകളിലൂടെയാണല്ലോ വീഴ്ചകള്, പാപങ്ങള് കടന്നുവരിക. അതിനെതിരെ ചെറുത്തുനില്ക്കാനുള്ള ശക്തിയാണ് പ്രസാദവരം, ദൈവകൃപ. എങ്കില് അനുരഞ്ജനപ്പെട്ട അവസ്ഥയില്, സ്നേഹത്തില്, നിലനില്ക്കാനുള്ള പ്രസാദവരമാണ് അനുരഞ്ജനപ്പെട്ടവര്‍ക്ക്, അനുരഞ്ജനകൂദാശയിലൂടെ ലഭിക്കുക. അതു ദൈവത്തിന്‍റെ പ്രതിനിധി എന്നനിലയില് പുരോഹിതന്‍വഴി അവനവനിലേയ്ക്കു ചൊരിയപ്പെടാന് വേണ്ടിയാണ്, ഓരോരുത്തരും പുരോഹിതനോട് ഏറ്റുപറയേണ്ടത്. അനുരഞ്ജനപ്പെട്ടിട്ടുണ്ടെങ്കില് ദൈവം നിന്‍റെ പാപം മോചിച്ചിരിക്കുന്നു എന്നുപറഞ്ഞാണ് അച്ചന് ആശീര്‍വ്വദിക്കുന്നത്. അങ്ങനെയെങ്കില് മാനസാന്തരമെന്ന ഹോംവര്‍ക്കു ചെയ്യാതെ, ഏറ്റുപറയുന്നതും എഴുതിവായിക്കുന്നതും വെറും 'കുമ്പസാരമേ' ആകൂ. അതിനെ നിരോധിച്ചേ തീരൂ; നിരോധിക്കേണ്ടത് സഭയും സര്‍ക്കാരുമല്ല, മനുഷ്യാവകാശക്കമ്മീഷനും ഹൈക്കോടതിയുമല്ല, അവനവന്‍തന്നെയാണ്, അവനവന്‍റെ മനസ്സാക്ഷിയുടെ കോടതിയാണ്."\nമൃതസംസ്കാരത്തിനുള്ള പള്ളിസാധനങ്ങളുമായി വണ്ടി നീങ്ങുന്നതുകണ്ടപ്പോള് എല്ലാവരും ചാടി പാട്ടുവണ്ടിയില്‍ക്കയറി, കൂടെ ഞാനും.


ഗബ്രിയേല് സേനയുമായി കേരളത്തിലെ ക്രൈസ്തവ സഭ വരുന്നു: ലക്ഷ്യം വിശ്വാസികളെ നിയന്ത്രിക്കല്\nBy വെബ്ഡെസ്ക് • 07/11/2019 at 11:52AM\nസഭ നേതൃത്വം കൊടുക്കുന്നതും നടത്തപ്പെടുന്നതുമായ പരിപാടികളില് ആളുകളെ നിയന്ത്രിക്കുന്നതിന് വേണ്ടിയാണ് ഗബ്രിയേല് സേനയുടെ രൂപീകരണമെന്നാണ് അധികൃതര് ഇതിനെക്കുറിച്ച് വിശദീകരിക്കുന്നത്.\nനിരവധി വിവാദങ്ങളിലൂടെ കടന്നുപോകുന്ന ക്രൈസ്തവ സഭ പുതിയ സേനയുമായി രംഗത്ത്. വിരമിച്ച പട്ടാളക്കാരെയും അര്‍ദ്ധ സൈനികരെയും ഉള്‍പ്പെടുത്തിയുളള ഗബ്രിയേല് സേനയ്ക്കാണ് സഭ രൂപം കൊടുത്തത്. ഇതിന്റെ ആദ്യ മീറ്റിങ് നംവബര് 15ന് കണ്ണൂരില് നടക്കും.\nബൈബിളില് നിന്നുളള ഗബ്രിയേല് മാലാഖയില് നിന്നാണ് ഈ പേര് സ്വീകരിച്ചിരിക്കുന്നത്. ദൈവത്തിന്റെ ദൂതനും സംരക്ഷകരായ ഏഴ് മാലാഖമാരില് ഒരാളുമായിട്ടാണ് ഗബ്രിയേലിനെ ബൈബിളില് പറയുന്നത്.\nതലശേരി അതിരൂപതയുടെ കീഴില് രൂപീകരിച്ച ഗബ്രിയേല് സേനയുടെ ആദ്യത്തെ മീറ്റിങ് കണ്ണൂരിലെ തളിപ്പറമ്പില് നവംബര് 15നാണ് നടക്കുക. സഭ നേതൃത്വം കൊടുക്കുന്നതും നടത്തപ്പെടുന്നതുമായ പരിപാടികളില് ആളുകളെ നിയന്ത്രിക്കുന്നതിന് വേണ്ടിയാണ് ഗബ്രിയേല് സേനയുടെ രൂപീകരണമെന്നാണ് അധികൃതര് ഇതിനെക്കുറിച്ച് വിശദീകരിക്കുന്നത്.\nവായിക്കാം: ഗബ്രിയേല് സേന കര്‍ഷകസമര വളണ്ടിയര്‍മാര് മാത്രം: വിശദീകരണവുമായി കത്തോലിക്കാ സഭ\nക്രൈസ്തവ സഭയുമായി ബന്ധപ്പെട്ട നിരവധി വിവാദങ്ങളാണ് കഴിഞ്ഞ കാലത്ത് കേരളത്തില് അരങ്ങേറിയത്. ബലാത്സംഗ ആരോപണം, ഭൂമി തട്ടിപ്പ് എന്നിവ സഭയെ ഉലച്ച വിഷയങ്ങളായിരുന്നു. എറണാകുളത്തെ സഭാ ആസ്ഥാനമായ കര്‍ദിനാള് ഹൗസിലേയ്ക്ക് കര്‍ദിനാള് ജോര്‍ജ് ആലഞ്ചേരി രാജിവെക്കണമെന്ന് ആവശ്യപ്പെട്ട് വിശ്വാസികളില് ഒരു വിഭാഗം നടത്തിയ മാര്‍ച്ച് വലിയ പ്രതിഷേധത്തിന് ഇടയാക്കിയിരുന്നു. ഇത് കൂടാതെ ജലന്ധര് ആര്‍ച്ച് ബിഷപ്പായിരുന്ന ഫ്രാങ്കോ മുളയ്ക്കല് കന്യാസ്ത്രീയെ ബലാത്സംഗം ചെയ്തെന്ന കേസും സഭയെ നാണക്കേടിലാക്കിയിരുന്നു. ഫ്രാങ്കോ മുളയ്ക്കലിനെ അറസ്റ്റ് ചെയ്യാനായി കന്യാസ്ത്രീകള് നടത്തിയ സമരവും അതിന് പൊതുസമൂഹത്തില് നിന്ന് ലഭിച്ച പിന്തുണയും അതിശയിപ്പിക്കുന്നതായിരുന്നു. സിസ്റ്റര് ലൂസിയടക്കമുളളവരുടെ സഭയ്ക്കുളളിലെ പോരാട്ടവും ശ്രദ്ധേയമായിരിക്കുന്ന സാഹചര്യത്തിലാണ് ഗബ്രിയേല് സേനയുടെ രൂപീകരണത്തിലേയ്ക്ക് സഭ തിരിയുന്നത്.\nസഭയുമായി ബന്ധപ്പെട്ട പരിപാടികളില് ആള്‍ക്കൂട്ടത്തെ നിയന്ത്രിക്കുകയാണ് ഇതുകൊണ്ട് ഉദ്ദേശിക്കുന്നതെന്നാണ് ഗബ്രിയേല് സേന ഡയറക്ടറായ ഫാദര് മാത്യു ആശാരിപ്പറമ്പില് പറഞ്ഞത്. വിശ്വാസത്തിന്റെ സംരക്ഷകരും ആദര്‍ശത്തിന്റെ പോരാളികളുമായിരിയ്ക്കും ഇവര്. കണ്ണൂര് തളിപ്പറമ്പില് നവംബര് 15ന് നടത്തുന്ന പരിപാടിയില് 150ഓളം ആളുകളെ പ്രതീക്ഷിക്കുന്നുണ്ട്. ഡിസംബറില് കണ്ണൂരില് പളളിയുടെ നേതൃത്വത്തില് നടത്തുന്ന കര്‍ഷക റാലിയാണ് ഗബ്രിയേല് സേന ആദ്യമായി പങ്കെടുക്കുന്ന പരിപാടി. വര്‍ഗീയ അജണ്ടകള് ഇതിനില്ലെന്നും ക്രൈസ്തവരായ ആര്‍ക്കും സൗജന്യമായി ഇതില് ചേരാമെന്നും അദ്ദേഹം പറയുന്നു.


”വര്‍ഷങ്ങള്‍ക്കുമുമ്പ് മുഹമ്മദ് അസ്ഹറുദ്ദീന് എന്ന അസാധാരണ കളിക്കാരനെ ഞാന് കണ്ടിരുന്നു.. ഇപ്പോള് അതേ പേരില് മറ്റൊരാളെ ഞാന് കാണുന്നു”: ഹര്‍ഷ ബോഗ്‌ലെ; അഭിനന്ദനങ്ങളുമായി ബിസിസിഐയും സേവാഗും – Utharadesam\nJanuary 13, 2021 Published Time: 11:32 PM\nമുംബൈ: സയ്യിദ് മുഷ്താഖ് അലി ട്രോഫിയില് മുംബൈയ്‌ക്കെതിരെ വെടിക്കെട്ട് ഇന്നിംഗ്‌സുമായി കേരളത്തെ വിജയത്തിലെത്തിച്ച കാസര്‍കോട് സ്വദേശി മുഹമ്മദ് അസ്ഹറുദ്ദീനെ വാനോളം പുകഴ്ത്തി മുതിര്‍ന്ന ക്രിക്കറ്റ് കമന്റേറ്ററും ജേണലിസ്റ്റുമായ ഹര്‍ഷ ബോഗ്‌ലെ. മുന് ഇന്ത്യന് നായകന് മുഹമ്മദ് അസ്ഹറുദ്ദീനോടാണ് ഹര്‍ഷ ബോഗ്‌ലെ താരത്തെ ഉപമിച്ചത്. ”വര്‍ഷങ്ങള്‍ക്കുമുമ്പ് മുഹമ്മദ് അസ്ഹറുദ്ദീന് എന്ന അസാധാരണ കളിക്കാരനെ ഞാന് കണ്ടിരുന്നു. ഇപ്പോള് അതേ പേരില് മറ്റൊരാളെ ഞാന് കാണുന്നു, കൊള്ളാം, അവന് കുറച്ച് ഷോട്ടുകള് കളിക്കാന് കഴിയും!” ഹര്‍ഷ ബോഗ്‌ലെ ട്വിറ്ററില് കുറിച്ചു. അസ്ഹറുദ്ദീന്റെ പ്രകടനത്തെ അഭിനന്ദിച്ച് വേറെയും ട്വീറ്റുകള് അദ്ദേഹം ചെയ്തിട്ടുണ്ട്.\nഅതിനിടെ താരത്തിന്റെ പ്രകടനത്തെ അഭിനന്ദിച്ച് ബിസിസിഐ, മുന് വെടിക്കെട്ട് ഓപ്പണര് വിരേന്ദര് സേവാഗ്, സുരേഷ് റൈന തുടങ്ങിയവരും രംഗത്തെത്തി.


Evening Kerala News ഐഎന്‍എക്‌സ് മീഡിയ കേസ്: പി. ചിദംബരത്തോട് ഹാജരാകാന് സി.ബി.ഐ Latest Kerala News / Malayalam News Portal\nഐഎന്‍എക്‌സ് മീഡിയ കേസ്: പി. ചിദംബരത്തോട് ഹാജരാകാന് സി.ബി.ഐ\nന്യൂഡല്‍ഹി: ഐ.എന്.എക്‌സ്. മീഡിയ കേസില് ചോദ്യംചെയ്യുന്നതിനായി മുന് കേന്ദ്ര ധനമന്ത്രിയും മുതിര്‍ന്ന കോണ്‍ഗ്രസ് നേതാവുമായ പി. ചിദംബരത്തോട് ഹാജരാകാന് സി.ബി.ഐ. ജൂണ് ആറിന് ഹാജരാവാനാണ് ആവശ്യപ്പെട്ടിരിക്കുന്നത്.\nകേസുമായി ബന്ധപ്പെട്ട് ഫണ്ട് സ്വീകരിച്ചതിന് ചിദംബരത്തിന്റെ മകന് കാര്‍ത്തി ചിംദംബരത്തെ അറസ്റ്റ് ചെയ്തിരുന്നു. പിന്നീട് ജാമ്യത്തില് വിട്ടയച്ചു.ഐഎന്‍എക്‌സ് മീഡിയ ഡയറക്ടര് ഇന്ദ്രാണി മുഖര്‍ജി, അന്നത്തെ ഡയറക്ടര് പീറ്റര് മുഖര്‍ജി എന്നിവരാണ് മറ്റ് പ്രതികള്.\nTagged: india, inx media case, p.chindambaram\nPrevious Post: ഒരാഴ്ച്ച മുമ്പ് കാണാതായ വയോധികനെ ജീവനോടെ കിണറ്റില് നിന്ന് കണ്ടെത്തി\nNext Post: നിപാ വൈറസ്: കേരളത്തിലേക്കുള്ള യാത്രകള് ഓഴിവാക്കാന് നിര്‍ദേശം നല്‍കി ഖത്തര്


രാജ്യത്ത് പ്രതിദിന കോവിഡ് കേസുകള് കുറയുന്നു; 38,310 പുതിയ രോഗികള് - Janayugom Online\nരാജ്യത്ത് പ്രതിദിന കോവിഡ് കേസുകള് കുറയുന്നു; 38,310 പുതിയ രോഗികള്\nരാജ്യത്ത് കോവിഡ് ബാധിതരുടെ പ്രതിദിന എണ്ണം കുറയുന്നു. ഇരുപത്തിനാല് മണിക്കൂറിനിടയില് 38,310 പുതിയ കേസുകളാണ് റിപ്പോര്‍ട്ട് ചെയ്തത്. 490 മരണവും സ്ഥിരീകരിച്ചു. ഇതോടെ പൊസിറ്റീവ് കേസുകളുടെ എണ്ണം 82,67,623 ആയി. ആകെ മരണം 1,23,097 ആയി.\nരാജ്യത്ത് കുറച്ച് ദിവസങ്ങളായി അരലക്ഷത്തില് താഴെയാണ് പ്രതിദിന കോവിഡ് കേസുകളുടെ കണക്ക്. രോഗമുക്തരായവരുടെ എണ്ണം 76,03,121 ആയി. ഇരുപത്തിനാല് മണിക്കൂറിനിടയില് രോഗമുക്തി നേടിയത് 58,323 പേരാണ്. ചികിത്സയില് കഴിയുന്നത് 5,41,405 പേരാണ്.\nENGLISH SUMMARY:covid update in india 03-11-2020


ഉത്തരപ്രദേശിലെ ലഖിംപൂര് ഖേരി ജില്ലയില് ഒക്‌ടോബര് 3ന് ഉണ്ടായ ദൗര്‍ഭാഗ്യകരമായ സംഭവത്തെ രാഷ്ട്രീയ മുതലെടുപ്പിനുവേണ്ടി ഉപയോഗിക്കുന്ന കോണ്‍ഗ്രസ്സിന്റെയും മറ്റു പ്രതിപക്ഷകക്ഷികളുടെയും ശ്രമം നമ്മുടെ രാജ്യം ഇന്നെത്തി നില്‍ക്കുന്ന ആപല്‍ക്കരമായ ഒരു സ്ഥിതിവിശേഷത്തിലേക്കാണ് വിരല്‍ചൂണ്ടുന്നത്. ജനാധിപത്യ മൂല്യങ്ങളെ അടിസ്ഥാനമാക്കിയുള്ള ഒരു രാഷ്ട്രീയ പ്രവര്‍ത്തനത്തിനുപകരം രാഷ്ട്രവിരുദ്ധശക്തികളെ കൂട്ടുപിടിച്ചുകൊണ്ട് ചില രാഷ്ട്രീയ കക്ഷികള് നടത്തുന്ന വിധ്വംസക പ്രവര്‍ത്തനങ്ങള് ഭരണഘടനാനുസൃതം പ്രവര്‍ത്തിക്കുന്ന സര്‍ക്കാരുകളെയും കോടതികളെയും മാനിക്കാത്തതും സമാധാനപരമായ ജനജീവിതത്തിന് ഭീഷണി ഉയര്‍ത്തുന്നതുമാണ്. ഇത്തരത്തിലുള്ള ഒരു സംഭവമാണ് മണിക്കൂറുകള് നീണ്ട സംഘര്‍ഷത്തിന്റെ ഒടുവില് ലഖിംപൂരില് നടന്നത്. സംഘര്‍ഷത്തിനു പിന്നിലുണ്ടായ ഗൂഢാലോചനകളുടെ കാര്യത്തില് മൗനം നടിക്കുന്ന രാഷ്ട്രീയ കക്ഷികളും മാധ്യമങ്ങളും സംഭവത്തിന്റെ പേരില് ഉത്തരപ്രദേശ് സര്‍ക്കാരിനെയും കേന്ദ്ര സര്‍ക്കാരിനെയും അപകീര്‍ത്തിപ്പെടുത്താനാണ് ശ്രമിച്ചത്. എട്ടു പേര് കൊല്ലപ്പെട്ട സംഭവത്തില് നിയമാനുസൃതമായ എല്ലാ നടപടികളും യുപി സര്‍ക്കാര് സ്വീകരിച്ചിട്ടും അതിനൊന്നും വേണ്ട വിലകല്പിക്കാതെ സംഘര്‍ഷത്തെ ആളിക്കത്തിക്കുന്ന ഒരു സമീപനമാണ് ഇക്കൂട്ടര് കൈക്കൊണ്ടത്. ഇതിനു പിന്നില് നാലു മാസത്തിനകം വരാനിരിക്കുന്ന ഉത്തരപ്രദേശ് നിയമസഭാ തിരഞ്ഞെടുപ്പില് ഭാഗ്യപരീക്ഷണം നടത്താനുള്ള ശ്രമമാണെന്ന് നിഷ്പക്ഷ നിരീക്ഷകര് ഇതിനകം ചൂണ്ടിക്കാണിച്ചിട്ടുണ്ട്.\nലഖിംപൂര് ഖേരി ജില്ലയിലെ ബന്‍ബീര്‍പൂര്‍ഗ്രാമത്തില് യുപി ഉപമുഖ്യമന്ത്രി കേശവ പ്രസാദ് മൗര്യയും കേന്ദ്ര ആഭ്യന്തര സഹമന്ത്രി അജയ് മിശ്രയും പങ്കെടുക്കുന്ന ചടങ്ങ് ഉപരോധിക്കുമെന്ന കര്‍ഷക സംഘടനകളുടെ പ്രഖ്യാപനമാണ് പ്രശ്‌നങ്ങള്‍ക്ക് തുടക്കം കുറിച്ചത്. പാര്‍ലമെന്റ് അംഗീകരിച്ച കാര്‍ഷിക നിയമങ്ങള്‍ക്കെതിരെ സമരം ചെയ്യുന്നത് പത്തോ പതിനഞ്ചോ പേരാണെന്നും അവരെ നിയന്ത്രിക്കാന് കഴിയുമെന്നും ഈയിടെ അജയ്മിശ്ര പ്രസംഗിച്ചിരുന്നു. ഖാലിസ്ഥാന് വാദികളായ തീവ്രവാദികളുമായി ബന്ധമുള്ള കോണ്‍ഗ്രസ് ഉപരോധസമരത്തിന് അവരെ ഇറക്കിയതായും പറയപ്പെടുന്നു. വാളുകളും തോക്കുകളുമടക്കം വഹിച്ചുകൊണ്ടാണത്രെ ‘കര്‍ഷകര്’ സമരത്തിനെത്തിയത്. ഉപമുഖ്യമന്ത്രി വരാനിരുന്ന ഹെലിപ്പാഡില് രാവിലെ തന്നെ സമരക്കാര് തമ്പടിച്ചിരുന്നു. അദ്ദേഹത്തെ സ്വീകരിക്കാന് ബി.ജെ.പി. പ്രവര്‍ത്തകരും എത്തിയിരുന്നു. പക്ഷെ സംഘര്‍ഷം ഒഴിവാക്കാന് അദ്ദേഹം യാത്ര റോഡ് മാര്‍ഗ്ഗമാക്കി. സമ്മേളനം കഴിഞ്ഞു ഉപമുഖ്യമന്ത്രിയും കേന്ദ്രമന്ത്രിയും മടങ്ങുമ്പോള് ടികുനിയ പട്ടണത്തില് ഒരു സംഘം മാരകായുധങ്ങളുമായി വാഹനവ്യൂഹത്തിനുനേരെ ആക്രമണമഴിച്ചുവിടാന് ശ്രമിച്ചിരുന്നു. കേന്ദ്രമന്ത്രിയുടെ മകന്റെ കാര് കര്‍ഷകരുടെ ഇടയിലേക്കു ഇടച്ചുകയറി നാലുപേര് കൊല്ലപ്പെട്ടതായാണ് മാധ്യമങ്ങള് വാര്‍ത്ത പ്രചരിപ്പിച്ചത്. ഇതു സംബന്ധിച്ച സത്യങ്ങള് ഇനിയും പുറത്തുവരേണ്ടതുണ്ട്. മാത്രമല്ല കര്‍ഷകരെ കൊന്നു എന്നാരോപിക്കുന്നവര്, അവര് വാഹനം കത്തിച്ച് ഡ്രൈവറടക്കം നാലു പേരെ കൊന്നതില് യാതൊരു തെറ്റും കാണുന്നുമില്ല.\nസംഘര്‍ഷം വ്യാപിക്കാതിരിക്കാന് സത്വര നടപടികള് സ്വീകരിക്കുകയാണ് യോഗി ആദിത്യനാഥ് സര്‍ക്കാര് ചെയ്തത്. ലഖിംപൂരില് ഇന്റര്‍നെറ്റ് ബന്ധം വിച്ഛേദിക്കുകയും കര്‍ഷകരുടെ സംഘടനകളുമായി അവരുടെ നേതാവ് ടിക്കായത്ത് മുഖേന ആറുവട്ടം ചര്‍ച്ചകള് നടത്തുകയും ചെയ്തു. കൊല്ലപ്പെട്ട കര്‍ഷകരുടെ കുടുംബത്തിന് 45 ലക്ഷം രൂപയും ഒരു അവകാശിക്ക് ജോലിയും വാഗ്ദാനം ചെയ്തു. റിട്ടയേര്‍ഡ് ജഡ്ജിയുടെ നേതൃത്വത്തില് അന്വേഷണം പ്രഖ്യാപിച്ചു. മന്ത്രിയുടെ മകനടക്കം ഇരുപത് പേര്‍ക്കെതിരെ കൊലക്കുറ്റത്തിന് കേസെടുക്കുകയും അവരെ അറസ്റ്റ് ചെയ്യുകയും ചെയ്തു. ഇതെല്ലാം ചെയ്തത് സംഭവം നടന്ന് ഒരാഴ്ചക്കകമാണ്. എന്നാല് ഈ സമയം മുഴുവന് ചില മാധ്യമങ്ങളും രാഷ്ട്രീയ കക്ഷികളും കേന്ദ്രസംസ്ഥാന സര്‍ക്കാരുകളുടെ മേല് ചെളിവാരിയെറിയാനാണ് ശ്രമിച്ചത്. കലക്കുവെള്ളത്തില് മീന്‍പിടിക്കാനുള്ള ശ്രമമാണ് കോണ്‍ഗ്രസ്സിനുവേണ്ടി മുതലക്കണ്ണീരൊഴുക്കിയ കപടഗാന്ധിമാരും നടത്തിയത്. കോണ്‍ഗ്രസ് ഭരിക്കുന്ന രാജസ്ഥാനില് ദളിത യുവാവ് കൊല്ലപ്പെട്ടപ്പോള് തിരിഞ്ഞുനോക്കാത്തവരാണ് യുപിയില് പ്രശ്‌നം സൃഷ്ടിക്കുന്നതെന്ന് മുന്‍മുഖ്യമന്ത്രി മായാവതി തന്നെ ആരോപിക്കുകയുണ്ടായി.\nവിവാദ കൃഷിനിയമങ്ങള് കേന്ദ്ര സര്‍ക്കാര് സ്റ്റേ ചെയ്തിട്ടും കര്‍ഷകര് എന്തിനാണ് സമരം ചെയ്യുന്നതെന്ന് സുപ്രീംകോടതി ചോദിച്ചിരുന്നു. കോടതിയുടെ പരിഗണനയിലുള്ള കാര്‍ഷിക നിയമങ്ങള് നടപ്പാക്കില്ലെന്ന് കേന്ദ്രസര്‍ക്കാര് ഉറപ്പുനല്‍കിയിട്ടുണ്ടെന്നും കോടതി ചൂണ്ടിക്കാട്ടിയിരുന്നു. അതേസമയം കര്‍ഷകര്‍ക്ക് അവരുടെ ഉല്പന്നങ്ങള് രാജ്യത്ത് എവിടെയും വില്‍ക്കാന് അനുമതി ലഭിക്കുന്നതും ഇടനിലക്കാരെ ഒഴിവാക്കാന് സഹായിക്കുന്നതുമാണ് പുതിയ നിയമങ്ങളെന്നതിനാല് ഭൂരിഭാഗം കര്‍ഷകരും ഈ നിയമങ്ങളെ സ്വാഗതം ചെയ്തിട്ടുമുണ്ട്. എന്നിട്ടും സമരരംഗത്തുള്ള ചില സംഘടനകള്‍ക്ക് അവയുടേതായ നിക്ഷിപ്ത താല്പര്യങ്ങളാണുള്ളത്. റിപ്പബ്ലിക്ക് ദിനത്തില് തലസ്ഥാന നഗരിയില് അക്രമമഴിച്ചുവിട്ടതും ഇതേ ശക്തികളാണ്.\nനേപ്പാള് അതിര്‍ത്തിയിലുള്ള ലഖിംപൂരിലെ രണ്ട് ലോകസഭാ മണ്ഡലങ്ങളെയും 2014 മുതല് ബി.ജെ.പിയാണ് പ്രതിനിധീകരിക്കുന്നത്. കേന്ദ്രമന്ത്രി അജയ്മിശ്രയാണ് ഇവിടത്തെ ഒരു എം.പി. 80 ശതമാനവും കര്‍ഷകര് താമസിക്കുന്ന ഈ ജില്ലയില് അദ്ദേഹത്തിന് വലിയ ജനപിന്തുണയാണുള്ളത്. 2014ല് ഒരു ലക്ഷം വോട്ടിന്റെ ഭൂരിപക്ഷത്തിനു വിജയിച്ച അദ്ദേഹം 2019ല് രണ്ടുലക്ഷം വോട്ടിന്റെ ഭൂരിപക്ഷത്തിനാണ് വിജയിച്ചത്. ഈ മേഖലയിലെ 36 നിയമസഭാ മണ്ഡലങ്ങളില് 32 ഇടത്തും കഴിഞ്ഞ തിരഞ്ഞെടുപ്പില് ബിജെപിയാണ് ജയിച്ചത്. കോണ്‍ഗ്രസ്സിന്റെ എം.പിയായിരുന്ന ജിതേന്ദ്രപ്രസാദ് ബി.ജെ.പി. യില് ചേര്‍ന്നതോടെ ഇവിടെ കോണ്‍ഗ്രസ് വട്ടപ്പൂജ്യമായി. ഖാലിസ്ഥാന് വാദികളുടെ സഹായത്തോടെ കര്‍ഷകരെ കേന്ദ്ര-സംസ്ഥാന സര്‍ക്കാരുകള്‍ക്കെതിരെ തിരിച്ചുവിടാന് കോണ്‍ഗ്രസ്സിനെ പ്രേരിപ്പിക്കുന്നത് ഈ വസ്തുതകളാണ്. ഇതുകൊണ്ടൊന്നും കോണ്‍ഗ്രസ് രക്ഷപ്പെടാന് പോകുന്നില്ലെന്ന് തിരഞ്ഞെടുപ്പ് നയതന്ത്ര വിദഗ്ദ്ധനായി അറിയപ്പെടുന്ന പ്രശാന്ത് കിഷോര് വ്യക്തമാക്കിയിട്ടുണ്ട്. കോണ്‍ഗ്രസ് ഹൈക്കമാന്റ് നിയമിച്ച പഞ്ചാബ് പി.സി.സി. അദ്ധ്യക്ഷന് പാകിസ്ഥാന് ബന്ധമുള്ളയാളാണെന്നും അത് രാഷ്ട്രസുരക്ഷക്ക് വലിയ ഭീഷണിയാണെന്നും പറഞ്ഞത് മുന്‍മുഖ്യമന്ത്രിയും കോണ്‍ഗ്രസ് നേതാവുമായ ക്യാപ്റ്റന് അമരീന്ദര് സിംഗാണ്. ഇതിനിടെ അടുത്ത വര്‍ഷം നിയമസഭാ തിരഞ്ഞെടുപ്പു നടക്കാന് പോകുന്ന യുപി, ഗോവ, ഉത്തരാഖണ്ഡ്, മണിപ്പൂര് സംസ്ഥാനങ്ങളില് ബി.ജെ.പി. തന്നെ അധികാരത്തില് വരുമെന്നും പഞ്ചാബില് തൂക്കുസഭ വരുമെന്നുമുള്ള എബിപി-സിവോട്ടര് സര്‍വെയും പുറത്തു വന്നിരിക്കുകയാണ്. യുപിയില് ബിജെപിക്കു 4.17% വോട്ടും 241 മുതല് 249 വരെ സീറ്റും ലഭിക്കുമെന്നാണ് സര്‍വ്വെ പറയുന്നത്. ഇതാണ് കോണ്‍ഗ്രസ്സിനെ വിറളിപിടിപ്പിക്കുന്നത്. ദീര്‍ഘകാലം യുപി ഭരിച്ച കോണ്‍ഗ്രസ്സിന് 3നും 7നും ഇടയില് സീറ്റാണ് സര്‍വെ പ്രവചിക്കുന്നത്. എന്തുവിലകൊടുത്തു. നിലമെച്ചപ്പെടുത്താനുള്ള കോണ്‍ഗ്രസ്സിന്റെ ശ്രമമാണ് ലഖിംപൂര് സംഭവത്തിന്റെ പിന്നിലും തെളിഞ്ഞു കാണുന്നത്.


know about all the savings schemes of the post office in which your invested amount will double | ഈ സൂപ്പര്‍ഹിറ്റ് പോസ്റ്റ് ഓഫീസ് സ്‌കീമുകള് നിങ്ങളില് സമ്പാദ്യ വര്‍ഷം നടത്തും! - Malayalam Goodreturns\n» ഈ സൂപ്പര്‍ഹിറ്റ് പോസ്റ്റ് ഓഫീസ് സ്‌കീമുകള് നിങ്ങളില് സമ്പാദ്യ വര്‍ഷം നടത്തും!\nഈ സൂപ്പര്‍ഹിറ്റ് പോസ്റ്റ് ഓഫീസ് സ്‌കീമുകള് നിങ്ങളില് സമ്പാദ്യ വര്‍ഷം നടത്തും!\n22 min ago അവിചാരിത ധനനഷ്ടങ്ങൾ നേരിടേണ്ടി വരുമോ? ഈയാഴ്ചയിലെ നിങ്ങളുടെ സാമ്പത്തിക വാരഫലം നോക്കാം\nപല തരത്തിലുള്ള നിക്ഷേപ പദ്ധതികള് പോസ്റ്റ് ഓഫീസ് നടത്തി വരുന്നുണ്ട്. സര്‍ക്കാറിന്റെ പിന്തുണയുണ്ട് എന്നതാണ് ഈ നിക്ഷേപങ്ങളുടെയെല്ലാം പ്രധാന പ്രത്യേകത. അതായത് നിക്ഷേപിച്ച പണം നിങ്ങള്‍ക്ക് നഷ്ടമാവുകയില്ല. അത് പോസ്റ്റ് ഓഫീസ് നിക്ഷേപങ്ങളില് നിക്ഷേപകരുടെ സുരക്ഷിതത്വവും ആത്മവിശ്വാസവും വര്‍ധിപ്പിക്കുന്നു. നിക്ഷേപ തുകയിന്മേലുള്ള സുരക്ഷിതത്വത്തിന് പ്രാധാന്യം കല്‍പ്പിച്ചു കൊണ്ട് ഒരു നിക്ഷേപം ആരംഭിക്കുവാനുള്ള ആലോചനയിലാണ് നിങ്ങളെങ്കില് നിങ്ങള്‍ക്ക് ഏറ്റവും അനുയോജ്യമായ നിക്ഷേപ പദ്ധതികളാണ് പോസ്റ്റ് ഓഫീസ് നിക്ഷേപങ്ങള്.\nചെറുകിട സമ്പാദ്യ പദ്ധതികളുടെ പലിശ നിരക്ക്\nഈ സാമ്പത്തിക വര്‍ഷത്തിലെ തുടര്‍ച്ചായ രണ്ടാം പാദത്തിലും ചെറുകിട സമ്പാദ്യ പദ്ധതികളുടെ പലിശ നിരക്കില് കേന്ദ്ര സര്‍ക്കാര് മാറ്റം വരുത്തിയിട്ടില്ല എന്നതും പോസ്റ്റ് ഓഫീസ് നിക്ഷേപങ്ങളെ ആകര്‍ഷകമാക്കുന്നു. താരതമ്യേന മികച്ച പലിശ നിരക്കും പോസ്റ്റ് ഓഫീസ് നിക്ഷേപങ്ങളിലേക്ക്് നിക്ഷേപകരെ ആകര്‍ഷിക്കുന്നു. നിങ്ങളുടെ നിക്ഷേപം ഇരട്ടിയായി തിരിച്ചു തരുന്ന പോസ്റ്റ് ഓഫീസ് നിക്ഷേപങ്ങള് ഏതൊക്കെയാണെന്ന് നമുക്കൊന്ന് പരിശോധിക്കാം.\n1 വര്‍ഷം മുതല്3വര്‍ഷങ്ങള് വരെയുള്ള പോസ്റ്റ് ഓഫീസ് ടൈം ഡെപ്പോസിറ്റ് നിക്ഷേപങ്ങള്‍ക്ക് ലഭിക്കുന്ന പലിശ നിരക്ക് 5.5 ശതമാനമാണ്. നിങ്ങള് ഈ പോസ്റ്റ് ഓഫീസ് നിക്ഷേപ പദ്ധതിയില് നിക്ഷേപിച്ചാല് 13 വര്‍ഷങ്ങള് കൊണ്ടാണ് നിങ്ങള് നിക്ഷേപിച്ചിരിക്കുന്ന തുക ഇരട്ടിയായി വളരുക.5വര്‍ഷത്തെ ടൈം ഡെപ്പോസിറ്റുകള്‍ക്ക് നിക്ഷേപകര്‍ക്ക് ലഭിക്കുന്ന പലിശ നിരക്ക് 6.7 ശതമാനമാണ്. ഈ നിക്ഷേപ പദ്ധതിയില് ഇതേ പലിശ നിരക്കില് നിങ്ങള് നിക്ഷേപം നടത്തിയാല് നിങ്ങളുടെ നിക്ഷേപ തുക ഇരട്ടിയാകുന്നത് 10.75 വര്‍ഷങ്ങള് കൊണ്ടായിരിക്കും.\nപോസ്റ്റ് ഓഫീസ് സേവിംഗ്‌സ് ബാങ്ക് അക്കൗണ്ട്\nപോസ്റ്റ് ഓഫീസ് സേവിംഗ്‌സ് ബാങ്ക് അക്കൗണ്ടില് നിങ്ങള് നിങ്ങളുടെ പണം നിക്ഷേപിച്ചാല് നിക്ഷേപ തുക ഇരട്ടിയായി വളരുന്നതിനായി നിങ്ങള് കുറച്ചധികം കാലം കാത്തിരിക്കേണ്ടതായി വരും. പ്രതിവര്‍ഷം 4.0 ശതമാനം പലിശ നിരക്ക് മാത്രമാണ് പോസ്റ്റ് ഓഫീസ് സേവിംഗ്‌സ് ബാങ്ക് അക്കൗണ്ട് നിക്ഷേപങ്ങള് വാഗ്ദാനം ചെയ്യുന്നത്. അതിനാല് നിങ്ങള് പോസ്റ്റ് ഓഫീസ് സേവിംഗ്‌സ് ബാങ്ക് അക്കൗണ്ടില് നിക്ഷേപിക്കുന്ന തുക ഇരട്ടിയായി വര്‍ധിക്കുന്നതിന് എടുക്കുന്ന സമയം 18 വര്‍ഷമായിരിക്കും.\nനിലവില് പോസ്റ്റ് ഓഫീസ് റെക്കറിംഗ് ഡെപ്പോസിറ്റില് നിക്ഷേപകര്‍ക്ക് ലഭിക്കുന്ന പലിശ നിരക്ക് 5.8 ശതമാനമാണ്. ഇതേ പലിശ നിരക്കില് നിങ്ങള് പോസ്റ്റ് ഓഫീസ് റെക്കറിംഗ് ഡെപ്പോസിറ്റ് പദ്ധതിയില് നിക്ഷേപം നടത്തുകയാണെങ്കില് നിങ്ങളുടെ നിക്ഷേപ തുക ഇരട്ടിയാകുവാനെടുക്കുന്ന കാലയളവ് 12.41 വര്‍ഷങ്ങള് ആയിരിക്കും.\nപോസ്റ്റ് ഓഫീസ് മന്ത്‌ലി ഇന്‍കം സ്‌കീം അഥവാ എംഐഎസ് നിലവില് വാഗ്ദാനം ചെയ്യുന്ന പലിശ നിരക്ക് 6.6 ശതമാനമാണ്. പോസ്റ്റ് ഓഫീസ് മന്ത്‌ലി ഇന്‍കം സ്‌കീമില് നിങ്ങള് നിക്ഷേപം നടത്തുകയാണെങ്കില് നിങ്ങളുടെ നിക്ഷേപം 9.73 വര്‍ഷങ്ങള് കൊണ്ടാണ് ഇരട്ടിയായി വളരുക.\nപോസ്റ്റ് ഓഫീസ് സീനിയര് സിറ്റിസണ്‍സ് സ്‌കീം\nപോസ്റ്റ് ഓഫീസ് സീനിയര് സിറ്റിസണ്‍സ് സ്‌കീം അഥവാ എസ്‌സിഎസ്എസ് പദ്ധതിയില് നിലവില് ലഭിക്കുന്ന പലിശ നിരക്ക് 7.4 ശതമാനമാണ്. ഈ പദ്ധതിയില് ഇതേ പലിശ നിരക്ക് പ്രകാരം നിങ്ങള് നിക്ഷേപം നടത്തുകയാണെങ്കില് നിങ്ങളുടെ നിക്ഷേപം ഇരട്ടിയായി വളരുവാന് എടുക്കുന്ന സമയം 9.73 വര്‍ഷങ്ങളാണ്.\nപോസ്റ്റ് ഓഫീസിന് കീഴിലുള്ള 15 വര്‍ഷ കാലയളവുള്ള പബ്ലിക് പ്രൊവിഡന്റ് ഫണ്ട് അഥവാ പിപിഎഫ് നിക്ഷേപത്തില് നിന്നും നിലവില് ലഭിക്കുന്ന പലിശ നിരക്ക് 7.1 ശതമാനമാണ്. പോസ്റ്റ് ഓഫീസ് പിപിഎഫ് നിക്ഷേപ പദ്ധതിയിലൂടെ നിങ്ങളുടെ നിക്ഷേപം ഇരട്ടിയായി വളരുവാന് എടുക്കുന്ന കാലയളവ് 10.14 വര്‍ഷങ്ങളായിരിക്കും.\n15 വര്‍ഷ നിക്ഷേപ കാലാവധി പൂര്‍ത്തിയായതിന് ശേഷവും നിക്ഷേപം തുടരാന് നിങ്ങള് ആഗ്രഹിക്കുന്നുവെങ്കില് അതിനുള്ള സൗകര്യവും പിപിഎഫിലുണ്ട്. 15 വര്‍ഷം പൂര്‍ത്തിയായാല്5വര്‍ഷത്തേക്ക് വീതം നിക്ഷേപകന്റെ താത്പര്യ പ്രകാരം പിപിഎഫ് നിക്ഷേപ കാലാവധി ദീര്‍ഘിപ്പിക്കുവാന് സാധിക്കും. നിങ്ങള് എത്ര കാലത്തേക്ക് നിക്ഷേപം തുടരുവാന് ആഗ്രഹിക്കുന്നുവോ അത്രയും കാലത്തേക്ക് ഈ രീതിയില് നിക്ഷേപ കാലാവധി നീട്ടാം.\nപോസ്റ്റ് ഓഫീസ് സുകന്യ സമൃദ്ധി അക്കൗണ്ട് നിക്ഷേപത്തില് നിലവില് ലഭിക്കുന്ന പലിശ നിരക്ക് 7.6 ശതമാനമാണ്. പെണ് കുട്ടികള്‍ക്കായുള്ള ഈ നിക്ഷേപ പദ്ധതിയില് ഇതേ പലിശ നിരക്കില് നിക്ഷേപം ആരംഭിച്ചാല് നിങ്ങളുടെ നിക്ഷേപ തുക ഇരട്ടിയായി വളരുവാനെടുക്കുന്ന സമയം 9.47 വര്‍ഷങ്ങളായിരിക്കും. 10 വയസ്സിന് താഴെ പ്രായമുള്ള പെണ്‍കുട്ടികളുടെ മാതാ പിതാക്കള്‍ക്ക് എസ്എസൈ്വ അക്കൗണ്ട് ആരംഭിക്കാവുന്നതാണ്.\n15 വര്‍ഷത്തേക്കെങ്കിലും നിക്ഷേപം\n21 വര്‍ഷത്തേക്കോ അല്ലെങ്കില് പെണ് കുട്ടിയ്ക്ക് 18 വയസ്സ് പൂര്‍ത്തിയാകുന്നത് വരെയോ ആണ് എസ്എസൈ്വ അക്കൗണ്ടിന് പ്രാബല്യമുണ്ടാവുക. ഒരു സാമ്പത്തിക വര്‍ഷത്തില് ചുരുങ്ങിയത് 250 രൂപയും പരമാവധി 1.5 ലക്ഷം രൂപയുമാണ് എസ്എസൈ്വ പദ്ധതിയില് നിക്ഷേപിക്കുവാന് സാധിക്കുക. അക്കൗണ്ട് ആരംഭിച്ചത് മുതല് 15 വര്‍ഷത്തേക്കെങ്കിലും ചുരുങ്ങിയ തുക അക്കൗണ്ടില് നിക്ഷേപം നടത്തേണ്ടതുണ്ട്.\nനിലവില് പോസ്റ്റ് ഓഫീസ് നാഷണല് സേവിംഗ് സര്‍ട്ടിഫിക്കറ്റ് നിക്ഷേപ പദ്ധതിയില് നിന്നും ലഭിക്കുന്ന പലിശ നിരക്ക് 6.8 ശതമാനമാണ്.5വര്‍ഷമാണ് പദ്ധതിയിലെ നിക്ഷേപ കാലയളവ്. ഈ പദ്ധതിയില് നിക്ഷേപം നടത്തുന്നതിലൂടെ ആദായ നികുതി ലാഭിക്കുവാനും നിക്ഷേപകന് സാധിക്കും. നിലവില് ലഭിക്കുന്ന അതേ പലിശ നിരക്കില് നിങ്ങള് നിക്ഷേപം നടത്തുകയാണെങ്കില് 10.59 വര്‍ഷങ്ങള് കൊണ്ടായിരിക്കും നിങ്ങളുടെ നിക്ഷേപ തുക ഇരട്ടിയായി വളരുക.\nപോസ്റ്റ് ഓഫീസ് എന്‍എസ്സി നിക്ഷേപത്തില് നിക്ഷേപകന് നിക്ഷേപം നടത്തുവാന് സാധിക്കുന്ന ഏറ്റവും കുറഞ്ഞ തുക 100 രൂപയാണ്. എന്നാല് പദ്ധതിയിലെ പരമാവധി നിക്ഷേപ തുകയ്ക്ക് പരിധി നിശ്ചിയിച്ചിട്ടില്ല. എത്ര തുക വേണമെങ്കിലും നിങ്ങള്‍ക്ക് പോസ്റ്റ് ഓഫീസ് എന്‍എസ്സി പദ്ധതിയില് നിക്ഷേപം നടത്തുവാന് സാധിക്കും. നിക്ഷേപകന് താത്പര്യമുണ്ടെങ്കില്5വര്‍ഷത്തെ മെച്യൂരിറ്റി കാലയളവ് പൂര്‍ത്തിയാതിന് ശേഷം വീണ്ടും ഒരു5വര്‍ഷത്തേക്ക് നിക്ഷേപ കാലാവധി ഉയര്‍ത്തുവാന് സാധിക്കും.\nknow about all the savings schemes of the post office in which your invested amount will double | ഈ സൂപ്പര്‍ഹിറ്റ് പോസ്റ്റ് ഓഫീസ് സ്‌കീമുകള് നിങ്ങളില് സമ്പാദ്യ വര്‍ഷം നടത്തും!\nknow about all the savings schemes of the post office in which your invested amount will double


കണ്ണെഴുതി, പൊട്ടുകുത്തി മുത്തശ്ശിയെ സുന്ദരിയാക്കി കൊച്ചുമിടുക്കി, കാഴ്ചക്കാരുടെ ഹൃദയം നിറയ്ക്കുകയാണ് ഈ കുഞ്ഞുമകളും മുത്തശ്ശിയുമെന്ന് സമൂഹമാധ്യമങ്ങള് - BIGNEWSLIVE | Latest Malayalam News\nകൊച്ചുകുട്ടികളും പ്രായമായവരും എന്നും നല്ല കൂട്ടാണ്. കുട്ടികളുടെ എല്ലാ കുസൃതിത്തരങ്ങള്‍ക്കും മുത്തശ്ശനും മുത്തശ്ശിയും ഒരു മടിയും കൂടാതെ, വഴക്കുപറയാതെ കൂട്ടുനില്‍ക്കും. അതുകൊണ്ടുതന്നെ കുട്ടികള്‍ക്ക് ഏറ്റവും കൂടുതല് പ്രിയം തോന്നുന്നതും ഇവരോട് തന്നെയാകും.\nഅത്തരത്തില് ഒരു കുസൃതിക്കുരുന്നിന്റേയും, മുത്തശ്ശിയുടെയും വീഡിയോയാണ് ഇപ്പോള് സോഷ്യല് മീഡിയയുടെ മനംനിറയ്ക്കുന്നത്. മുത്തശ്ശിയെ മേക്കപ്പ് ചെയ്ത് സുന്ദരിയാക്കുന്ന കൊച്ചുമിടുക്കിയാണ് ഈ വീഡിയോയിലെ താരം. മുത്തശ്ശിയ്ക്ക് കണ്ണെഴുതിക്കൊടുക്കുകയും, പൊട്ടുകുത്തുകയും ചെയ്യുകയാണ് കുട്ടി.\nകുട്ടിയ്ക്ക് മുന്‍പില് വളരെ അനുസരണയോടെ മുത്തശ്ശി ഇരിയ്ക്കുന്നത് വീഡിയോയില് കാണാം. വളരെ ശ്രദ്ധയോടെയാണ് കുട്ടി മേക്കപ്പ് ചെയ്യുന്നത്. മോളുടെ മേക്കപ്പ് കഴിയുമ്പോള് നിഷ്‌കളങ്കമായ ഒരു ചെറുചിരിയും നല്‍കുന്നുണ്ട് ഈ മുത്തശ്ശി.\nസമൂഹമാധ്യമങ്ങളില് പങ്കുവെയ്ക്കപ്പെട്ട ഈ സ്‌നേഹ വീഡിയോയ്ക്ക് നിറഞ്ഞ പിന്തുണയാണ് ലഭിക്കുന്നത്. കാഴ്ചക്കാരുടെ ഹൃദയം നിറയ്ക്കുകയാണ് ഈ കുഞ്ഞുമകളും മുത്തശ്ശിയും എന്നാണ് മിക്കവരുടെയും പ്രതികരണം. വീഡിയോ ഇപ്പോള് വൈറലായിക്കൊണ്ടിരിക്കുകയാണ്.\nTags: granny and childsoacial mediavideo\nകേരളത്തിനകത്ത് ട്രെയിന് യാത്രയ്ക്ക് അനുമതിയില്ല; ടിക്കറ്റെടുത്തവര്‍ക്ക് പണം തിരികെ നല്‍കും, നടപടി സര്‍ക്കാരിന്റെ ആവശ്യം പരിഗണിച്ച്


ചുട്ട വെളുത്തുളളി വെറും വയറ്റില് കഴിച്ചാൽ... - kuwaitjobvacancy\nആരോഗ്യ പ്രശ്നമോ സൗന്ദര്യ പ്രശ്നമോ എന്തുമാകട്ടെ വെളുത്തുള്ളി അതിനെല്ലാം പരിഹാരമാണ്. വെളുത്തുള്ളിയിലെ അലിസിന് എന്ന ഘടകമാണ് ഇതിനു പ്രധാനപ്പെട്ട ഗുണങ്ങള് നല്‍കുന്നത്. ഇത് നല്ലൊരു ആന്റിഓക്‌സിഡന്റായി പ്രവര്‍ത്തിയ്ക്കുന്നതാണ് ആരോഗ്യപരമായ ഗുണങ്ങള് നല്‍കുന്നത്. ശരീരത്തിന് പ്രതിരോധത്തിനും വയറിന്റെ ആരോഗ്യത്തിനുമെല്ലാം ഇത് ഏറെ ഉത്തമവുമാണ്.\nവെളുത്തുള്ളി ചുട്ടു കഴിക്കുമ്പോള് ഗുണങ്ങള് ഒന്ന് കൂടി വര്‍ദ്ധിക്കുന്നു. ചുട്ട വെളുത്തുള്ളി കഴിക്കാനും പ്രയാസമില്ല വെളുത്തുള്ളി ചുട്ടെടുക്കുമ്പോള് അതിന്റെ പൊള്ളല് മാറികിട്ടും. ക്യാന്‍സറിനു കാരണമായ ഫ്രീറാഡിക്കാലുകളെ നശിപ്പിക്കാന് ഈ വെളുത്തുള്ളിക്കു കഴിയും.\nകൊളസ്‌ട്രോള് കുറയ്ക്കാനും ബി പി നിയന്ത്രിച്ചു നിര്‍ത്തുകയും ചെയ്യും. അമിതവണ്ണം കുറയ്ക്കാന് ഇതു സഹായിക്കും. ശരീരത്തിലെ അപചയപ്രക്രിയ ശക്തിപ്പെടുത്താന് ചുട്ട വെളുത്തുള്ളിക്കു കഴിയും. ക്യാന്‍സറിനു കാരണമായ ഫ്രീറാഡിക്കാലുകളെ നശിപ്പിക്കാന് ഈ വെളുത്തുള്ളിക്കു കഴിയും.\nഎല്ലാവർക്കും ഉപകാരപ്പെടും 10 ഫ്രിഡ്ജ് ടിപ്സ്


മരട് കേരളത്തിന് പാഠമാകട്ടെ | Maradu Flat | Manorama News\nമരട് കേരളത്തിന് പാഠമാകട്ടെ\nമുഖപ്രസംഗം January 11, 2020 03:51 AM IST\nഫ്ലാറ്റ് സമുച്ചയങ്ങളുടെ പരിസരവാസികൾക്കുള്ള ആശങ്കകൾ പൂർണമായും പരിഹരിക്കാനോ അവരുടെ സംശയങ്ങൾക്കെല്ലാം ഉത്തരം നൽകാനോ ആരും ഇതുവരെയും തയാറായിട്ടില്ല. മന്ത്രിതല സമിതികൾ യോഗങ്ങൾ ചേർന്നു പ്രഖ്യാപിച്ച തീരുമാനങ്ങളിൽ പലതും പതിരായിപ്പോകുമ്പോൾ പതറുന്നത് ഒരു തെറ്റും ചെയ്യാത്ത പ്രദേശവാസികളാണെന്നതാണു സത്യം. തങ്ങളുടെ വീടുകളുടെ സുരക്ഷയെപ്പറ്റിയുള്ള ആശങ്കകളിൽ മുങ്ങിത്താഴുകയാണവർ.\nസ്ഫോടനത്തിലൂടെ ഫ്ലാറ്റുകൾ തകർക്കുന്നത് അതീവ സുരക്ഷിതത്വത്തോടെയാണെന്ന് അധികൃതർ നൂറ്റൊന്നാവർത്തിക്കുമ്പോഴും ജനം വേവലാതിയിലാണ്. രാജ്യാന്തര നിലവാരത്തിൽ എല്ലാ സുരക്ഷാസംവിധാനങ്ങളും ഒരുക്കിയിട്ടുണ്ടെന്നും സ്ഫോടന ഒരുക്കങ്ങളിൽ പൂർണ തൃപ്തിയുണ്ടെന്നും അധികൃതർ പറയുന്നു. എന്നാൽ, പൊളിക്കലുമായി ബന്ധപ്പെട്ട പ്രവർത്തനങ്ങൾ നടന്ന സമയത്തുതന്നെ വീടുകളുടെ ഭിത്തിയിൽ രൂപപ്പെട്ട വിള്ളലുകൾ നാട്ടുകാരെ ഭയപ്പെടുത്തുന്നുണ്ട്. പൊളിക്കുന്ന4ഫ്ലാറ്റ് സമുച്ചയങ്ങളിലുമായുള്ള5ടവറുകളുടെ പരിസരത്തെ വീടുകളിൽ പലതിന്റെയും ഭിത്തികൾ വിണ്ടുകീറിയിട്ടുണ്ട്. ഇത് എന്തുകൊണ്ടെന്നു വിശദീകരിക്കാൻ ആരും തയാറായില്ലെന്നു മാത്രമല്ല, ഇൗ ചോദ്യം അവഗണിക്കുകയും ചെയ്തു. ഇൻഷുറൻസ് ഏർപ്പെടുത്തി, പരിസരവാസികൾക്കുണ്ടാകുന്ന നഷ്ടങ്ങൾക്കു പരിഹാരം കാണാമെന്ന സർക്കാർ വാഗ്ദാനം ഇതുവരെ എങ്ങുമെത്തിയിട്ടുമില്ല.\nഇന്നു രാവിലെ മുതൽ സ്ഫോടനം പൂർത്തിയായി ഏതാനും മണിക്കൂറുകൾവരെ മരട് പ്രദേശത്തു നിരോധനാജ്ഞ നിലവിലുണ്ടാകും. നാട്ടുകാർ അതിനു മുൻപു വീടൊഴിഞ്ഞ് അഭയകേന്ദ്രങ്ങളിലേക്കു മാറണമെന്നാണു നിർദേശം. എന്നാൽ, വീടുകളിലെ മിണ്ടാപ്രാണികളെ സുരക്ഷിത സ്ഥാനങ്ങളിലേക്കു നീക്കാൻ ഒരു നടപടിയുമുണ്ടായിട്ടില്ല. സ്ഫോടനത്തോടനുബന്ധിച്ചുള്ള ജോലികൾ തുടങ്ങിയതു മുതൽ മരടുകാർ നേരിടുന്ന മറ്റൊരു വലിയ പ്രശ്നമാണു പൊടിശല്യം. കെട്ടിടഭാഗങ്ങൾ പൊട്ടിച്ചിടുകയും അവശിഷ്ടങ്ങൾ വലിയ വാഹനങ്ങളിൽ നീക്കം ചെയ്യുകയും ചെയ്തപ്പോൾ കനത്ത പൊടിപടലമാണുയർന്നത്. ഫ്ലാറ്റ് തകർക്കുമ്പോൾ ഇപ്പോഴുള്ളതിന്റെ പതിന്മടങ്ങു പൊടിയുണ്ടാകും. ഇതു തടയാൻ തുണി വലിച്ചുകെട്ടിയും പ്ലാസ്റ്റിക്കും കടലാസും ഉപയോഗിച്ചു ജനലും വാതിലും മൂടിയുമൊക്കെ പ്രതിരോധമൊരുക്കുന്നുണ്ടെങ്കിലും പൂർണ പ്രയോജനം ലഭിക്കുന്നില്ല. ഇത്തരം മുൻകരുതലുകൾക്കൊന്നും സർക്കാരിന്റെ ഭാഗത്തുനിന്ന് ഒരു സഹായവും ആർക്കും ലഭിച്ചിട്ടുമില്ല.\nമരട് കേരളത്തിന് ഒരു പാഠമാകണം; ആവർത്തിക്കില്ല എന്ന് ഉറപ്പാക്കേണ്ട പാഠം. സർക്കാർ സംവിധാനങ്ങൾക്കും സമൂഹത്തിനും ഇതിൽനിന്നു കണ്ടറിയാനും പഠിക്കാനും തിരുത്താനും പലതുണ്ട്. നിയമത്തെയും പ്രകൃതിയെയും കണക്കിലെടുക്കാതെ ഉയരുന്ന കോൺക്രീറ്റ് കെട്ടിടങ്ങൾ ഒരു തെറ്റും ചെയ്യാത്തവരെപ്പോലും പ്രതിസന്ധിയിലാക്കുന്നുവെന്ന ക്രൂരപാഠമാണ് ആദ്യത്തേത്. വേണ്ട സമയത്തു വേണ്ടതു ചെയ്യാനും ചൂണ്ടിക്കാട്ടാനും ചുമതലയുള്ള അധികാരികളുടെ അനാസ്ഥയും അഴിമതിയുമാണ് ഈ അവസ്ഥയിലെത്തിച്ചതെന്നതു മറ്റൊരു പാഠം.\nസ്വാർഥതാൽപര്യങ്ങളുടെ മറവിൽ നിയമവിരുദ്ധമായ നിർമാണങ്ങൾ ഉയരുന്നതു തുടക്കത്തിലേ നിയന്ത്രിക്കാൻ, സംസ്ഥാനത്തു നിലവിൽവന്ന റിയൽ എസ്റ്റേറ്റ് റഗുലേറ്ററി അതോറിറ്റിക്കു കഴിയണം. സർക്കാർ ഉദ്യോഗസ്ഥർ നടപടിക്രമങ്ങളിൽ വരുത്തിയ വീഴ്ചകൾക്കും ഫ്ലാറ്റുകൾ കെട്ടിപ്പൊക്കിയ ബിൽഡർമാർ നടത്തിയ നിയമലംഘനങ്ങൾക്കും ഫ്ലാറ്റ് വാങ്ങുന്നവർ പീഡനം ഏറ്റുവാങ്ങേണ്ടിവരുന്ന അവസ്ഥ ഇനിയെങ്കിലും ഉണ്ടായിക്കൂടാ.


ഒമാനില് കൊവിഡ് ബാധിച്ച് ഒന്‍പത് പേര് കൂടി മരിച്ചു | oman reports nine more deaths due to covid today\nMuscat, First Published 28, Jul 2020, 3:57 PM\nപുതിയ രോഗികളില് 75 പേര് പ്രവാസികളും 771 പേര് സ്വദേശികളുമാണ്. ഇതുവരെ 58,587 പേര്‍ക്ക് കൊവിഡ് വൈറസ് ബാധ ഭേദമായി. കഴിഞ്ഞ 24 മണിക്കൂറിനിടെ 1904 കൊവിഡ് പരിശോധനകളാണ് നടത്തിയത്. ഇതുവരെ 3,02,397 പരിശോധനകള് രാജ്യത്ത് നടന്നു.\nമസ്‍കത്ത്: ഒമാനില് കൊവിഡ് ബാധിച്ച് ഇന്ന് ഒന്‍പത് പേര് കൂടി മരിച്ചതായി ആരോഗ്യ മന്ത്രാലയം അറിയിച്ചു. ഇതോടെ രാജ്യത്ത് കൊവിഡ് ബാധിച്ച് മരിച്ചവരുടെ എണ്ണം 402 ആയി. അതേസേമയം ഇന്ന് 846 പേര്‍ക്ക് കൂടി രാജ്യത്ത് കൊവിഡ് സ്ഥിരീകരിച്ചു. ഇതോടെ രാജ്യത്ത് ഇതുവരെ വൈറസ ബാധ സ്ഥിരീകരിക്കപ്പെട്ടവരുടെ എണ്ണം 77,904 ആയി.\nപുതിയ രോഗികളില് 75 പേര് പ്രവാസികളും 771 പേര് സ്വദേശികളുമാണ്. ഇതുവരെ 58,587 പേര്‍ക്ക് കൊവിഡ് വൈറസ് ബാധ ഭേദമായി. കഴിഞ്ഞ 24 മണിക്കൂറിനിടെ 1904 കൊവിഡ് പരിശോധനകളാണ് നടത്തിയത്. ഇതുവരെ 3,02,397 പരിശോധനകള് രാജ്യത്ത് നടന്നു. ഇന്നലെ 49 പേരെക്കൂടി ആശുപത്രികളില് പ്രവേശിപ്പിച്ചു. ഇപ്പോള് 528 പേരാണ് ആശുപത്രികളില് ചികിത്സയിലുള്ളത്. ഇവരില് 181 പേര് തീവ്രപരിചരണ വിഭാഗത്തിലാണ്. സാമൂഹിക അകലം പാലിക്കുന്നതിന് സുപ്രീം കമ്മിറ്റി മുന്നോട്ടുവെച്ച നിര്‍ദേശങ്ങള് എല്ലാവരും പാലിക്കണമെന്നും അത്യാവശ്യങ്ങള്‍ക്കല്ലാതെ പുറത്തിറങ്ങരുതെന്നും ആരോഗ്യ മന്ത്രാലയം അറിയിച്ചു.\nLast Updated 28, Jul 2020, 3:57 PM